മാസ്ക് മുതൽ സാമൂഹീക അകലം വരെ... പുറത്തിറങ്ങുമ്പോൾ ഇക്കാര്യങ്ങളൊന്ന് ശ്രദ്ധിക്കാം |Things To Know About Travelling During Coronavirus Outbreak - Malayalam Nativeplanet\n»മാസ്ക് മുതൽ സാമൂഹീക അകലം വരെ... പുറത്തിറങ്ങുമ്പോൾ ഇക്കാര്യങ്ങളൊന്ന് ശ്രദ്ധിക്കാം\nPublished: Monday, March 23, 2020, 10:00 [IST]\nകൊറോണ വൈറസ് ബാധ അനിയന്ത്രിതമായി പ‌കരുന്ന സാഹചര്യത്തിൽ യാത്രകൾ ഒരു വലിയ പ്രശ്നം തന്നെയായി മാറിയിരിക്കുകയാണ്. വിദേശ രാജ്യങ്ങളിലേക്കുള്ള സർവ്വീസുകൾ ഇതിനോ‌ടകം ഭാഗികമായി നിർത്തലാക്കിയി‌ട്ടുണ്ട്. 31-ാം തിയ്യതി വരെ ഇന്ത്യയിൽ മുഴുവനായും ട്രെയിൻ ഗതാഗതം നിർത്തി വെച്ചു. മാളുകളും മെട്രോ സർവ്വീസുകളുമെല്ലാം കുറച്ചു കാലത്തേയ്ക്കു നിർത്തി . മിക്കവരും വീടിനു വെളിയിൽ പോലുമിറങ്ങാതെ ജോലികളെല്ലാം വീടിനുള്ളിൽ നിന്നാക്കി. എങ്കിലും ചില സമയങ്ങളിൽ യാത്രകൾ പൂർണ്ണമായും ഒഴിവാക്കുവാൻ സാധിക്കില്ല. അത്യാവശ്യ സാധനങ്ങള് മേടിക്കുന്നതിനായും മറ്റു കാര്യങ്ങൾക്കുമൊക്കെ പുറത്തിറങ്ങേണ്ടി വരുമ്പേോൾ ശ്രദ്ധിക്കേണ്ട കാര്യങ്ങൾ നോക്കാം...\nജീവനു തന്നെ ഭീഷണിയായി മാറിയിരിക്കുന്ന ഈ കൊറോണ കാലത്ത് നിര്‍ബന്ധമായും പാലിക്കേണ്ട കുറച്ചു കാര്യങ്ങളുണ്ട്. അതു നമ്മുടെ ആരോഗ്യത്തിനു വേണ്ടി മാത്രമല്ല, നമ്മുടെ കൂടെയുള്ളവരുടെയും ആരോഗ്യത്തിനും ജീവനും വേണ്ടിയാണെന്നു കൂടി തിരിച്ചറിയാം. സർക്കാർ നിർദ്ദേശിച്ചിരിക്കുന്ന ഈ ലോക് ഡ‍ൗൺ കാലയളവിൽ കഴിവതും പുറത്തിറങ്ങാതിരിക്കുക, അത്യാവശ്യ കാര്യങ്ങൾക്കു വേണ്ടി മാത്രം പുറത്തിറങ്ങുക എന്നത് തന്നെയാണ് ആദ്യം ചെയ്യേണ്ടത്.\nരോഗപ്രതിരോധ ശേഷി കുറവുള്ളവരും കോവിഡ് രോഗ ലക്ഷണങ്ങളുള്ളവരും കഴിവതും ഈ കാലയളവിൽ വീടിനു പുറത്തേക്കിറങ്ങാതിരിക്കുന്നതാണ് ഏറ്റവും അനുയോജ്യം. ഇനി പുറത്തിറങ്ങേണ്ട സാഹചര്യത്തിൽ മാസ്ക് ധരിക്കുക. മാസ്ക ലഭ്യമല്ലെന്നുണ്ടെങ്കിൽ തൂവാല ഉപയോഗിച്ച് മുഖം മറയ്ക്കാം. ഓർമ്മിക്കുക, പുറത്തിറങ്ങാതിരിക്കുക എന്നത് തന്നെയാണ് ഏറ്റവും നല്ല കാര്യം.\nകൈകൾ അണുവിമുക്തമായിരിക്കുവാൻ ഏറ്റവും ഫലപ്രദമായ മാർഗ്ഗങ്ങളിലൊന്നാണ് സാനിറ്റൈസറുകൾ ഉപയോഗിക്കുക എന്നത്. പലരും കൈകാര്യം ച‌െയ്യുന്ന വാതിലുകളും വാതിൽപ്പിടികളും ബസും സീറ്റും കമ്പികളും എടിഎം മെഷീൻ തുടങ്ങിയവയൊക്കെ നമ്മൾ വിചാരിക്കുന്നതിലുമധികം അണുക്കൾ നിറഞ്ഞതായിരിക്കും. പുറത്തേയ്ക്ക് ഇറങ്ങുന്നതിനു മുൻപും തിരികെ എത്തുമ്പോളും കൈകൾ സാനിറ്റൈസർ ഉപയോഗിച്ച് അണുവിമുക്തമാക്കുക. സാനിറ്റൈസർ ഇല്ലെങ്കില് വിഷമിക്കേണ്ട, സോപ്പ് ഉപയോഗിച്ച് 20 സെക്കൻഡ് നേരമെടുത്ത് കൈകൾ വൃത്തിയാക്കിയാലും മതി.\nആളുകൾ തമ്മിലുള്ള ശാരീരികമായ, സുരക്ഷിതമായ അകലം പാലിക്കുക. ഒരു മീറ്റർ അഥവാ മൂന്ന് അടി എങ്കിലും അകലം പാലിക്കേണ്ടതായുണ്ട്. അടുത്ത് ഇടപഴകുന്നത് വഴിയുള്ള വൈറസ് ബാധ ഇതുവഴി അകറ്റാം. പുറത്തിറങ്ങുമ്പോൾ എല്ലായിടത്തും ഇത്തരത്തില് അകലം പാലിക്കുവാൻ ശ്രദ്ധിക്കേണ്ടതാണ്. കടകൾ, എടിഎം, ബിവറേജസ് കോർപ്പറേഷൻ, ആശുപത്രികൾ, ബാങ്കുകൾ, തുടങ്ങിയ ഇടങ്ങളിൽ ഇത് കർശനമായി പാലിക്കുക.\nരോഗീ സന്ദർശനം വേണ്ടേ വേണ്ട\nപ്രായമായ ആളുകൾ, രോഗികളായി കിടക്കുന്നവർ തുടങ്ങിയവരെ കാണാനായി പോവുക എന്നത് മിക്കവരുടെയും ശീലത്തിന്റെ ഭാഗം തന്നെയാണ്. പുറത്തിറങ്ങുന്ന കൂടെ ആ വീട്ടിലും കൂടിയൊന്നു കയറി ക്ഷേമാന്വേഷണം നടത്തി വരാമെന്നാണ് പ്ലാനെങ്കിൽ വേണ്ടന്നു വയ്ക്കാം. അത് നമ്മുടെ മാത്രമല്ല, അവരുടെ കൂടിയും ആരോഗ്യത്തിനു വേണ്ടിയാണെന്നു ഓര്‍ക്കുക. പ്രായമായ ആളുകളുള്ള വീടുകളില് സന്ദര്‍ശകരെ സ്വീകരിക്കാതിരിക്കുക.\nപൊതുഗതാഗതം കഴിവതും ഒഴിവാക്കാം\nപൊതുഗതാഗതം ഒഴിവാക്കുക എന്നതിനേക്കാക്കാൾ യാത്രകൾ തന്നെ വേണ്ടന്നു വയ്ക്കുകയാണ് ഏറ്റവും അനുയോജ്യം. ഏതെങ്കിലും അത്യാവശ്യ സാഹചര്യങ്ങളിൽ പുറത്തു അധിക ദൂരം പോകേണ്ടതായ സാഹചര്യത്തിൽ പൊതുഗതാഗത മാർഗ്ഗങ്ങൾ ഒഴിവാക്കുകയായിരിക്കും നല്ലത്. കഴിവതും സ്വകാര്യ വാഹനങ്ങൾ ഉപയോഗിക്കുക..\nബന്ധുവീടുകൾ പിന്ന‌െ സന്ദർശിക്കാം\nവീട്ടിലിരിക്കുവാൻ പറഞ്ഞാലും അടുത്തുള്ള വീടുകളിൽ വെറുതേ പോയൊന്ന് കുശലാന്വേഷണം നടത്തിയില്ലെങ്കിൽ ഉറക്കം വരാത്തവരുണ്ട്. കുറച്ച് നാളത്തേയ്ക്കെങ്കിലും ഇത്തരം ശീലങ്ങളോള് ബൈബൈ പറയാം. അത്യാവശ്യ കാര്യങ്ങളുടെ അന്വേഷണം ഒരു ഫോൺ കോളിൽ തീര്‍ക്കുന്നതായിരിക്കും നല്ലത് കണ്ടേ തീരു എന്നുണ്ടെങ്കിൽ വാട്സ് ആപ്പ് വഴിയോ ഗൂഗിള് ഡ്യുവോ വഴിയൊക്കെ വീഡിയോ കോൾ ചെയ്യാം.\nആളുകൂടുന്ന പരിപാടികളിൽ പങ്കെടുക്കാതിരിക്കാം\nആളുകൾ കൂട്ടം കൂടുന്നതിനും പൊതുപരിപാടികൾ നടത്തുന്നതിനും കര്‍ശനമായ വിലക്കുകൾ ഇപ്പോൾ മിക്കയിടങ്ങളിലും നിലവിലുണ്ട്. ഇതു ലംഘിച്ചും നിർദ്ദേശങ്ങൾ പാലിക്കാതെയും കല്യാണം ഉൾപ്പെടെയുള്ള പരിപാടികൾ നടക്കുന്നുമുണ്ട്. രോഗവ്യാപനത്തിന് ഇതിലും വലിയൊരു ഇടം വേറെയില്ല എന്നു ഓർമ്മിക്കുക. അതുകൊണ്ടു തന്നെ ഈ കൊറോണാ കലയളവിൽ ആളുകൾ കൂടുന്ന പരിപാടികളിൽ നിന്നും കഴിവതും വിട്ടു നിൽക്കുക. അധികൃതരെ അറിയിക്കാതെ നടത്തുന്ന ഇത്തരം കാര്യങ്ങൾ ഉടൻതന്നെ അറിയിക്കുക.\nആശുപത്രി സന്ദർശനങ്ങൾ വേണ്ട\nഈ കാലയളവിൽ ചെയ്യുവാൻ പറ്റുന്ന മറ്റൊരു കാര്യം ആശുപത്രി സന്ദർശനങ്ങള് ഒഴിവാക്കുക എന്നതാണ്. രോഗവുമായി ചികിത്സിക്കുവാൻ പോകുന്നതു പോലെയല്ല, ആശുപത്രിയിൽ രോഗികളെ കാണുവാൻ പോകുന്നത്. വിവിധ തരത്തിലുള്ള രോഗികൾ വരുന്ന ഇടങ്ങളായതിനാൽ ഇത്തരത്തിലുള്ള സന്ദർശനം ആപത്തിലേക്കുള്ള പോക്ക് ആണെന്നു പറയേണ്ടി വരും. കൊറോണ രോഗലക്ഷണങ്ങള് കണ്ടാൽ സർക്കാർ നിർദ്ദേശിച്ചിരിക്കുന്ന നമ്പറിൽ വിളിച്ചു കാര്യങ്ങൾ അറിയിക്കുക. അവരുടെ നിർദ്ദേശ പ്രകാരം മറ്റു കാര്യങ്ങൾ ചെയ്യുക.\nജനങ്ങളുടെ ആരോഗ്യത്തിനും ജീവനുമായി ലോകം ഒറ്റക്കെട്ടായി പോരാടുന്ന സമയമാണിത്. സ്ഥിരം അനുഭവിച്ചുകൊണ്ടിരിക്കുന്ന പല കാര്യങ്ങളും സ്വാതന്ത്ര്യങ്ങളും ഒക്കെ കുറേ നാളത്തേയ്ക്കെങ്കിലും വേണ്ടന്ന് വയ്ക്കേണ്ടി അല്ലെങ്കിൽ നിയന്ത്രണങ്ങളോടെ ചെയ്യേണ്ടി വരും. ഇത്തരം ഘട്ടങ്ങളിൽ സർക്കാരിനെയും മറ്റു സംവിധാനങ്ങളെയും കുറ്റപ്പെടുത്തി, അതിനെ വേണ്ടന്നു വയ്ക്കാതെ നിർദ്ദേശങ്ങൾ കർശനമായി തന്നെ നടപ്പാക്കുവാൻ ശ്രദ്ധിക്കുക.\nRead more about: corona virus travel tips


മൂന്ന് മാസം നീണ്ട വേനലവധിക്ക് ശേഷം സൗദിയിലെ സ്‌കൂളുകള് നാളെ തുറക്കും | Reporter Live\nBy Web Desk\tSeptember 17, 2016 11:41 pm A+ A-\nമൂന്നുമാസം നീണ്ട വേനലവധിക്കു ശേഷം സൗദി അറേബ്യയിലെ സ്‌കൂളുകള് നാളെ തുറക്കും. സൗദി ദേശീയ ദിനമായ സെപ്തംബര് 23-ന് ശേഷമേ സ്‌കൂളുകള് തുറക്കുകയുളളൂവെന്ന് പ്രചാരണം ഉണ്ടായിരുന്നു. എന്നാല് സ്‌കൂളുകള് നാളെ മുതല് പ്രവര്ത്താനം ആരംഭിക്കുമെന്ന് അധികൃതര് അറിയിച്ചു.\nസൗദി അറേബ്യയിലെ ഇന്റര്‍നാഷണല് സ്‌കൂളുകളും സ്വദേശി വിദ്യാലയങ്ങളും നാളെ മുതല് തുറന്നു പ്രവര്‍ത്തിക്കും. ഈദുല് ഫിത്തറും ഈദുല് അദ്ഹയും ഓണവും നാട്ടില് ആഘോഷിച്ച ശേഷമാണ് ഇന്ത്യന് അധ്യാപകരും വിദ്യാര്‍ത്ഥി വീണ്ടും സ്‌കൂളുകളിലെത്തുന്നത്. ജൂണ് 18 മുതലാണ് വേനലവധിക്ക് ഇന്ത്യന് സ്‌കൂളുകള് അടച്ചു തുടങ്ങിയത്. ഹജ്ജ് അവധി ഉള്‍പ്പെടെ തുടര്‍ച്ചയായി മൂന്നു മാസം സൗദി വിദ്യാഭ്യാസ മന്ത്രാലയം വേനലവധി നല്‍കുന്നത് ആദ്യമായാണ്. വേനലവധിയും ഹജ്ജും അടുത്തു വന്നതോടെ സ്വദേശികളുടെ സ്‌കൂളുകളുടെ അക്കാദമിക് കലണ്ടറും പുന:ക്രമീകരിച്ചിരുന്നു. ഇന്ത്യന് വിദ്യാര്‍ത്ഥികള്‍ക്ക് തുടര് പഠനമാണ് നടക്കുന്നത്. എന്നാല് സ്വദേശി വിദ്യാര്‍ത്ഥികള്‍ക്ക് നാളെ മുതല് പുതിയ അധ്യയന വര്‍ഷമാണ് ആരംഭിക്കുന്നത്.\nജിദ്ദ, ദമാം, റിയാദ് എന്നീ പ്രവിശ്യകളിലെ ഇന്ത്യന് സ്‌കൂളുകള് നാളെ മുതല് പ്രവര്‍ത്തനം ആരംഭിക്കും. ഒക്ടോബര് രണ്ടു മുതല് സ്‌കൂളുകളില് അര്‍ധ വാര്‍ഷിക പരീക്ഷ തുടങ്ങും. സ്വകാര്യ സ്‌കൂളുകളില് കെ.ജി ക്ലാസ്സുകളിലേക്കുളള പ്രവേശനവും നാളെ മുതല് ആരംഭിക്കും.\nSep 17, 2016 11:41 pm\nസൗദിയില് സ്വകാര്യ മേഖലയില് ജോലി ചെയ്യുന്നവരില് 21 ലക്ഷം പേര് ഇന്ത്യക്കാര്\nതൊഴില് നഷ്ടപ്പെട്ട് സൗദിയില് നിന്ന് മടങ്ങുന്നവരുടെ യാത്രാച്ചെലവ് സര്‍ക്കാര് വഹിക്കും: മുഖ്യമന്ത്രി


രാഷ്ട്രീയക്കളികളുടെ തലസ്ഥാനം : Superhit Movies\nThursday, March 15, 2018 4:39 PM IST\nമലയാള സിനിമയിൽ സുരേഷ് ഗോപിക്കു തന്‍റെ സൂപ്പർതാര കിരീടത്തിലേക്കുള്ള ആദ്യപടിയായിരുന്നു തലസ്ഥാനം എന്ന ആക്ഷൻ പൊളിറ്റിക്കൽ ചിത്രം. വില്ലനായും സഹനടനായും മലയാളത്തിൽ തുടക്കം കുറിച്ച സുരേഷ് ഗോപി വളരെ പെട്ടെന്ന് നായകനിരയിലേക്കെത്തി മലയാളത്തിന്‍റെ ആക്ഷൻ സ്റ്റാർ പട്ടം നേടിയെടുത്തിരുന്നു. പല അതികായന്മാർ വളർന്നു നിൽക്കുന്ന സമയത്താണ് സുരേഷ് ഗോപി തന്‍റേതായ ഇടം മലയാള സിനിമയിൽ സൃഷ്ടിക്കുന്നത്. അതിന്‍റെ തുടക്കമായിരുന്നു തലസ്ഥാനത്തിലെ ഹരികൃഷ്ണൻ എന്ന കഥാപാത്രം.\n1992-ലെത്തിയ തലസ്ഥാനം മുതൽ സുരേഷ് ഗോപിയുടെ താരവില ഉയരുന്നതിനൊപ്പം മലയാളത്തിലെ എക്കാലത്തെയും ഹിറ്റ് കൂട്ടുകെട്ട് ഷാജി കൈലാസ്- രഞ്ജി പണിക്കർ- സുരേഷ് ഗോപി സിനിമകളുടെ തുടക്കവുമായിരുന്നു. തലസ്ഥാനം മുതലുള്ള ഈ ടീമിന്‍റെ ചിത്രങ്ങളിലേക്കു കണ്ണോടിക്കുന്പോൾ ക്ഷുഭിത യൗവനത്തിന്‍റെ ഒരു കാലത്തിന്‍റെ പ്രതീകം തന്നെയായി സുരേഷ് ഗോപി മാറുന്നതു കാണാം. സുരേഷ് ഗോപിയുടെ കരിയറിനെ തന്നെ മാറ്റിയെഴുതിയ തലസ്ഥാനം ആ വർഷത്തെ ഏറ്റവും വലിയ വിജയമാണ് നേടിയത്. അതുവരെയുള്ള സിനിമകളിൽ നിന്നുമാറി ബോക്സോഫീസിൽ സുരേഷ് ഗോപി ചിത്രങ്ങൾ സൂപ്പർഹിറ്റ് വിജയങ്ങൾ നേടുന്നതിന്‍റെ തുടക്കമായിരുന്നു അത്. ഷാജി കൈലാസിന്‍റെ കരിയറിലും ആദ്യത്തെ ബ്ലോക്ബസ്റ്ററായിരുന്നു ഈ ചിത്രം. ഒപ്പം തിരക്കഥാകൃത്തായി തുടങ്ങുന്ന സമയത്ത് രണ്‍ജി പണിക്കർക്കും ഏറെ ഗുണകരമായി തലസ്ഥാനം. ഛായാഗ്രഹാകനായ രവി കെ ചന്ദ്രനും തുടക്കകാലത്തു ഏറെ ശ്രദ്ധ നേടിക്കൊടുക്കാൻ ഈ ചിത്രം കാരണമായിരുന്നു. മൊത്തത്തിൽ പിന്നീടുണ്ടായ മലയാള സിനിമയുടെ വളർച്ചയിൽ പലരുടേയും ഭാവിയെ നിർണയിക്കുന്നതായിരുന്നു ഈ ചിത്രം.\nകേരളത്തിലെ രാഷ്ട്രീയ സംഭവവികാസങ്ങളേയും കോളജ് രാഷ്ട്രീയത്തിനെയും സമന്വയിപ്പിച്ചാണ് രഞ്ജി പണിക്കർ ചിത്രത്തിനു തിരക്കഥ ഒരുക്കിയത്. കോളജിലെത്തുന്ന കുട്ടികളെ രാഷ്ട്രീയക്കാർ അവരുടെ കളിപ്പാവകളാക്കി കുരുതികൊടുക്കുന്ന സംഭവങ്ങൾ അന്നും ഇന്നും മലയാളികൾക്കു പരിചിതമാണ്. അതിനെ ചുറ്റിപ്പറ്റിയാണ് തലസ്ഥാനത്തിന്‍റെ കഥ വികസിക്കുന്നത്. ഉണ്ണികൃഷ്ണൻ കോളജിൽ പഠിക്കാനെത്തുകയും രക്ഷപ്പെടാനാവാത്തവണ്ണം രാഷ്ട്രീയക്കാരുടെ കൈയാളായിമാറി കൊല ചെയ്യപ്പെട്ടു. അതിനു പിന്നാലെ സഹോദരൻ ഹരികൃഷ്ണൻ എത്തുന്പോൾ സത്യത്തിന്‍റെ ചുരുളുകളഴിയുന്നു. അധികാരത്തിനും പണത്തിനും മുന്നിൽ നീതിപാലകരുടെ നിസഹായതയും അടിമത്വവുമെല്ലാം ചിത്രം കാട്ടിത്തരുന്നുണ്ട്. ഹരികൃഷ്ണനായി സുരേഷ് ഗോപി എത്തുന്പോൾ ജി.പരമേശ്വരൻ എന്ന ജിപിയായി നരേന്ദ്ര പ്രസാദിന്‍റെ വില്ലൻ വേഷം ചിത്രത്തിന്‍റെ നേടും തൂണായിരുന്നു. നടൻ വിജയ കുമാറിന്‍റെ ആദ്യ ചിത്രം കൂടിയായിരുന്നു തലസ്ഥാനം. ഗീത, ഗണേഷ് കുമാർ, അശോകൻ, സോമൻ, മോനിഷ തുടങ്ങിയ വലിയ താരനിരയുണ്ട് ചിത്രത്തിൽ.\nതലസ്ഥാനം സുരേഷ് ഗോപിക്കെന്നതുപോലെ നരേന്ദ്ര പ്രസാദിന്‍റെ കരിയറിലും ഏറെ വഴിത്തിരിവായ ചിത്രമായിരുന്നു. നായകനായ സുരേഷ് ഗോപി സിനിമയുടെ ഒരു മണിക്കൂറിനു ശേഷമെത്തി കഥയെ കൊണ്ടു പോകുന്പോൾ അതുവരെ ചിത്രത്തിനെ തോളിലേറ്റുന്നത് നരേന്ദ്രപ്രസാദിന്‍റെ പ്രകടനമാണ്. ഏകലവ്യനിലും ആറാം തന്പുരാനിലുമാണ് ഇത്തരത്തിൽ പിന്നീട് ശക്തമായ നരേന്ദ്രപ്രസാദിന്‍റെ വില്ലൻ വേഷം കണ്ടിട്ടുള്ളത്. എന്നാൽ സുരേഷ് ഗോപി എത്തുന്നതോടെ അതു നായകനൊത്ത വില്ലനായി കളം പിടിച്ചിരുന്നു. പിന്നീടുണ്ടാകുന്ന കഥാഗതിയിൽ സുരേഷ് ഗോപിയുടെ അഭിനയ മികവാണ് മലയാളത്തിൽ ഈ താരത്തിന് ആക്ഷൻ സ്റ്റാർ പട്ടം നേടിക്കൊടുത്തതും. ഒരു തരത്തിൽ ആ ശ്രേണിയിലേക്കു മാത്രമായി സുരേഷ് ഗോപിയെ കൊണ്ടെത്തിക്കുന്നതിന്‍റെ ആദ്യ ചുവടും ഈ ചിത്രത്തിനായിരുന്നു. മാഫിയയും ഏകലവ്യനും കമ്മീഷണറും ലേലവും പത്രവും ഭരത്ചന്ദ്രൻ ഐപിഎസുമായി ബോക്സോഫീസിൽ സുരേഷ് ഗോപി വളർന്നു പന്തലിക്കുകയായിരുന്നു പിന്നീടങ്ങോട്ട്.\nഇന്നും ഏറെ സാമൂഹ്യ പ്രസക്തിയുള്ള വിഷയമാണ് ചിത്രം കൈകാര്യം ചെയ്തിരിക്കുന്നത്. ഏറെ ചർച്ചകൾക്കും ചിന്താധാരകൾക്കും ചിത്രം എക്കാലത്തും കാരണമായിട്ടുള്ളതാണ്. ഇന്നും രാഷ്ട്രീയക്കാർ വിദ്യാർഥികളുടെ കാഴ്ചയെ അന്ധമാക്കി അവരുടെ പിടിയാളുകളാക്കുന്നു. അവർ തെരുവിൽ തമ്മിൽ തല്ലുന്പോൾ ദന്തഗോപുരങ്ങളിൽ നേതാക്കന്മാർ കണ്ടു രസിക്കുന്നു. അവിടെയാണ് ഹരികൃഷ്ണനെ പോലെ പ്രതികരിക്കുന്ന യുവത്വം ഉണരുന്നത്. അവിടെ എല്ലാ യുദ്ധങ്ങളും അവനിൽ നിന്നാരംഭിക്കുന്നു. എല്ലാ കൊടുങ്കാറ്റുകളും അവനിൽ കൊടുന്പിരികൊള്ളുന്നു.


FIFA U-20 World Cup korea beats argentina - Malayalam MyKhel\n» അണ്ടര് 20 ലോകകപ്പ്; അര്‍ജന്റീനയ്ക്ക് ഞെട്ടിക്കുന്ന തോല്‍വി, കൊറിയ നോക്കൗട്ടില്\nUpdated: Saturday, June 1, 2019, 9:41 [IST]\nവാര്‍സൗ: അണ്ടര് 20 ലോകകപ്പില് അര്‍ജന്റീനയെ അട്ടിമറിച്ച് ദക്ഷിണകൊറിയ നോക്കൗട്ട് റൗണ്ടില് പ്രവേശിച്ചു. ഗ്രൂപ്പ് ഘട്ടത്തിലെ അവസാന മത്സരത്തില് ഒന്നിനതിരെ രണ്ടു ഗോളുകള്‍ക്കായിരുന്നു കൊറിയയുടെ ജയം. നേരത്തെ രണ്ട് ജയം നേടിയിരുന്ന അര്‍ജന്റീന6പോയന്റുമായി ഗ്രൂപ്പ് ചാമ്പ്യന്മാരായി അടുത്ത റൗണ്ടിലെത്തിയിരുന്നു. പ്രീക്വാര്‍ട്ടറില് ജപ്പാനാണ് കൊറിയയുടെ എതിരാളി. അര്‍ജന്റീന മാലിയേയും നേരിടും.\nഗ്രൂപ്പ് എഫിലെ മറ്റൊരു മത്സരത്തില് പോര്‍ച്ചുഗല് സൗത്ത് കൊറിയയുമായി ഓരോഗോള് നേടി സമനിലയില് പിരിഞ്ഞു. സമനിലപിണഞ്ഞതോടെ പോര്‍ച്ചുഗല് ടൂര്‍ണമെന്റില്‍നിന്നും പുറത്തായി. ഗ്രൂപ്പ് ഇ യില് ഫ്രാന്‍സ് 3-2 എന്ന സ്‌കോറിന് മാലിയെ തോല്‍പ്പിച്ചു. ഗ്രൂപ്പിലെ മറ്റൊരു മത്സരത്തില് പനാമ സൗദി അറേബ്യയെ 2-1നും കീഴടക്കി. ഗ്രൂപ്പ് ചാമ്പ്യന്മാരായ ഫ്രാന്‍സിനും രണ്ടാം സ്ഥാനക്കാരായ മാലിക്കുമൊപ്പം മികച്ച മൂന്നാം സ്ഥാനക്കാരായി പനാമയും പ്രീക്വാര്‍ട്ടറിലെത്തിയിട്ടുണ്ട്.\nഗ്രൂപ്പ് ഡിയിലെ അവസാന മത്സരത്തില് നൈജീരിയയും യുക്രൈനും ഓരോ ഗോള്‍വീതം നേടി സമനിലയിലായി. ഇതേ ഗ്രൂപ്പില് യുഎസ്എ ഖത്തറിനെ ഒരു ഗോളിനും തോല്‍പ്പിച്ചു. ഗ്രൂപ്പില്‍നിന്നും യുക്രൈന്, യുഎസ്എ ടീമുകള്‍ക്കൊപ്പം മികച്ച മൂന്നാം സ്ഥാനക്കാരായി നൈജീരിയയും അടുത്ത റൗണ്ടിലെത്തി.\nRead more about: world cup korea republic argentina football അര്‍ജന്റീന ദക്ഷിണ കൊറിയ ലോകകപ്പ്\nStory first published: Saturday, June 1, 2019, 9:22 [IST]


സ്വർണക്കടത്ത് കേസ് പ്രതിക്ക് ആഫ്രിക്കൻ ഖനിയിൽ നിക്ഷേപം; രാഷ്ട്രീയ ഉന്നതര്‍ക്കും പങ്കാളിത്തം? - Pathram Online\nകൊച്ചി: ആഫ്രിക്കയിലെ സ്വർണഖനിയിൽ നയതന്ത്ര സ്വർണക്കടത്ത് കേസിലെ പ്രതിക്ക് നിക്ഷേപം. രാഷ്ട്രീയ ഉന്നതർക്കടക്കം ഇയാൾക്കൊപ്പം ഖനിയിൽ പങ്കാളിത്തമുള്ളതായാണ് സൂചന.\nഎൻ.ഐ.എ.യും കസ്റ്റംസും അറസ്റ്റുചെയ്യുകയും ജാമ്യത്തിലിറങ്ങുകയുംചെയ്ത പ്രതിക്കാണ് ഖനിയിൽ നിക്ഷേപമുള്ളതായി വിവരങ്ങൾ പുറത്തായത്. നയതന്ത്ര സ്വർണക്കടത്തിലെ കൂട്ടുപ്രതികളോടാണ് ഇയാൾ ഇക്കാര്യങ്ങൾ വെളിപ്പെടുത്തിയത്. ഇതോടെ, കേന്ദ്ര അന്വേഷണ ഏജൻസികൾ പ്രാഥമിക വിവരശേഖരണം തുടങ്ങി.\nആഫ്രിക്കയിലെ സിയറ ലിയോണിലെ സ്വർണഖനിയിലാണ് സ്വർണക്കടത്ത് പ്രതിക്ക് നിക്ഷേപമുള്ളത്. എന്നാൽ, എൻ.ഐ.എ.യുടെയോ കസ്റ്റംസിന്റെയോ ചോദ്യംചെയ്യലിൽ ഇയാൾ ഇക്കാര്യങ്ങൾ വെളിപ്പെടുത്തിയിരുന്നില്ല. സ്വർണക്കടത്തുമായി ബന്ധപ്പെട്ട് ഏതാനും നിർണായക വിവരങ്ങൾ നൽകിയതോടെ ഇയാൾ അന്വേഷണവുമായി സഹകരിക്കുന്നുണ്ടെന്ന് അന്വേഷണ ഏജൻസികൾ വിലയിരുത്തി. അതിനാൽ ജാമ്യാപേക്ഷയെ എതിർത്തില്ല. ജാമ്യം ലഭിക്കുകയും പാസ്പോർട്ട് തിരികെ ലഭിക്കുകയും ചെയ്ത ശേഷവും ഇയാൾ വിദേശയാത്രകൾ നടത്തിയതായി സൂചനയുണ്ട്.\nഇതിനുശേഷമാണ് കൂട്ടുപ്രതികളോട് ആഫ്രിക്കയിലെ ഖനിയിലെ നിക്ഷേപത്തെക്കുറിച്ചും രാഷ്ട്രീയ ഉന്നതരുടെ പങ്കാളിത്തത്തെക്കുറിച്ചും വെളിപ്പെടുത്തിയത്. ഈ വിവരമാണ് ഇപ്പോൾ പുറത്തുവന്നിരിക്കുന്നത്.


namo film trailer by chiranjeevi jayaram's makeover\n'നമോ'യിൽ കുചേലവേഷത്തിൽ ജയറാം; മേക്കോവറിനെ പ്രശംസിച്ച് ചിരഞ്ജീവി\nPublished on : 26 Jul, 2020 , 1:46 pm\nകൃഷ്‍ണ-കുചേല കഥ പറയുന്ന 'നമോ' എന്ന സംസ്‍കൃത ചിത്രത്തിൽ കുചേലനായി ജയറാം എത്തുന്നു. തെലുങ്ക് താരം ചിരഞ്ജീവിയാണ് ചിത്രത്തിന്റെ ട്രെയ്‍ലര് പുറത്തുവിട്ടത്. ജയറാമിന്‍റെ പ്രകടനം മാസ്‍മരികമായി തോന്നിയെന്നും പ്രേക്ഷകർ സ്വീകരിക്കുമെന്നും ചിരഞ്ജീവി ട്വിറ്ററില് കുറിച്ചു. കുചേലനായി മാറിയ ജയറാമിന്റെ മേക്കോവറിനേയും താരം പ്രശംസിച്ചു. കഥാപാത്രത്തിനു വേണ്ടി 20 കിലോ ശരീരഭാരമാണ് ജയറാം കുറച്ചത്. ചിത്രത്തിലെ കുചേലവേഷം പുരസ്‍കാരങ്ങള് നേടിക്കൊടുക്കുമെന്നും ചിരഞ്ജീവി ആശംസിച്ചു.\nപുരാണകഥയെ ആസ്പദമാക്കി വിജീഷ് മണിയാണ് 'നമോ' സംവിധാനം ചെയ്‍തിരിക്കുന്നത്. വിവിധ സംസ്ഥാനങ്ങളിൽ നിന്നുമുളള കലാകാരന്മാര് ചിത്രത്തിൽ ഒന്നിച്ചിരിക്കുന്നു. യു പ്രസന്നകുമാർ, എസ് എന് മഹേഷ് ബാബു എന്നിവര് ചേർന്നാണ് തിരക്കഥ ഒരുക്കിയിരിക്കുന്നത്. എസ് ലോകനാഥനാണ് ഛായാഗ്രഹണം. ബി ലെനിന് എഡിറ്റിംഗും അനൂപ് ജലോട്ട സംഗീത സംവിധാനവും നിർവ്വഹിച്ചിരിക്കുന്നു.\nസൻകാർ ദേശായി, അഞ്ജലി നായർ, മൈഥിലി ജാവേക്കർ, മീനാക്ഷി, സാനിയ, മമനയൻ, പ്രകാശ്, മഹിന്ദർ റെഡി, കൃഷ്ണ ഗോവിന്ദ്, മാസ്റ്റർ സായന്ത്, മാസ്റ്റർ എലൻജിലോ, ബേബി കല്യാണി തുടങ്ങിയവർ ചിത്രത്തിൽ അഭിനയിച്ചിരിക്കന്നു. ചാരിറ്റബിള് ട്രസ്റ്റാണ് ചിത്രം നിര്‍മ്മിച്ചിരിക്കുന്നത്.


അച്ഛനെ മകളെ കുത്തിക്കൊന്നു - father kills daughter in malappuram\nനാളെ മകളുടെ വിവാഹം നടക്കാനിരിക്കെയാണ് കൊലപാതകം\nമലപ്പുറത്ത് അച്ഛൻ മകളെ കുത്തിക്കൊലപ്പെടുത്തി. മലപ്പുറം പത്തനാപുരം സ്വദേശിനി ആതിരയെയാണ് അച്ഛൻ പൂവത്തിക്കണ്ടി ചാലത്തിങ്ങൽ രാജൻ കുത്തിക്കൊന്നത്. രാജനെ പോലീസ് അറസ്റ്റ് ചെയ്തു. ഇയാളെ ചോദ്യം ചെയ്തുവരികയാണ്.\nഇന്ന് വൈകീട്ട്5മണിയോടെയായിരുന്നു സംഭവം. അച്ഛന് തീരുമാനിച്ച വിവാഹത്തില് പെണ്‍കുട്ടിയ്ക്ക് താല്‍പര്യമില്ലായിരുന്നു. പെൺകുട്ടിക്ക് മറ്റൊരാളുമായുള്ള പ്രണയമാണ് കൊലപാതകത്തിൽ കലാശിച്ചതെന്ന് പൊലീസ് വ്യക്തമാക്കി. വീട്ടില് വച്ചുതന്നെയാണ് രാജന് കൃത്യം നടത്തിയത്


ഹാൻ സാമ്രാജ്യം - വിക്കിപീഡിയ\n(Han Dynasty എന്ന താളിൽ നിന്നും തിരിച്ചുവിട്ടതു പ്രകാരം)\nഹാൻ സാമ്രാജ്യം 87 BC ൽ (തവിട്ട്), കമാൻഡറീസ് (ചുമന്ന അടയാളം) ഉം പ്രൊട്ടക്റ്ററേറ്റ്സ് (പച്ച അടയാളം) കാണിച്ചിരിക്കുന്നു.\n• 206–193 BCE\n• 208–220 CE\n• 220 CE\nചൈനാ സാമ്രാജ്യങ്ങളിൽ ക്വിൻ സാമ്രാജ്യത്തിനു ശേഷം ഉണ്ടായ സാമ്രാജ്യമാണ് ഹാൻ സാമ്രാജ്യം (206 BCE – 220 CE). ഈ സാമ്രാജ്യത്തിനു തുടക്കം കുറിച്ചത് ല്യൂ ബാങ്ങ് (Liu Bang) ആയിരുന്നു. ഇദ്ദേഹത്തെ ഹാനിലെ ഗാഊസൂ ചക്രവർത്തി (Emperor Gaozu of Han) എന്നറിയപ്പെടുന്നു. ചൈനയുടെ ഇതിഹാസത്തിൽ ഈ കാലഘട്ടത്തെ ചൈനയുടെ സുവർണകാലം എന്നു വിശേഷിപ്പിക്കുന്നു.\nഭരണസംവിധാനം ചില ഭാഗങ്ങളായി തിരിച്ചിരിക്കുന്നു, കമാൻഡറീസ് എന്നത് പ്രധാന ഭാഗമായും, തലസ്ഥാനത്തിന്റെ നേരിട്ടുള്ള മേൽനോട്ടത്തിലുമായിരിക്കും.\n"https://ml.wikipedia.org/w/index.php?title=ഹാൻ_സാമ്രാജ്യം&oldid=2924456" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 03:59, 22 ഡിസംബർ 2018.


അലിബൈ | chintha\nഇരുട്ട് ചേക്കേറുന്നു, അല്ല കാല്പനികതയുടെ മരച്ചില്ലകളില്ലല്ല. ശ്യൂനതയിലേക്ക് ദ്രവ്യം വന്നു് നിറയുന്നതു് പോലെ, താഴ്വാരങ്ങളില് നിഴല് വിരിക്കുന്ന ശ്യാമമേഘം പോലെ മനസ്സിനകത്തെവിടെയോ ഇരുട്ട് ചേക്കേറുന്നു.\nകണ്ണുകള് കടയുന്നത് പോലെ തോന്നിയിരുന്നു. കുനിഞ്ഞുപോയിരുന്ന തല പ്രയാസപ്പെട്ട് ഉയര്‍ത്തി കണ്ണാടിയിലേക്ക് നോക്കി. നിഴല് വീണ കണ്‍തടങ്ങള്; കണ്ണുകള് ചുവന്നിരിക്കുന്നു. കണ്ണുനീര് കവിള്‍ത്തടം കടന്നൊഴുകിയിരിക്കുന്നു. മുഖം ആയാസമൊട്ടുംകൂടാതെ തന്നെ ദയാന്വീതമാക്കാം. കരയാം! സ്വയം പരിഹാസിതനായപ്പോള് വാഷ്ബെയ്സിന്റെ അരികു് പിടിച്ച് നിവര്‍ന്നുനിന്നു. കവിളിലൂടെ ഒഴുകിയിറങ്ങിയ കണ്ണീരിനു് അര്‍ഥങ്ങളില്ല. കലര്‍പ്പില്ലാതെ കരയുന്നതുപോലും വ്യര്‍ഥമോഹം. എങ്കിലും ആശ്വാസം, മുഖമൊന്നു് ഭാവം മാറ്റിയാല്, നെറ്റിയൊന്ന് ചുളിച്ചാല്, അഭിനയിക്കുന്നത് എളുപ്പമാണ്. കഷ്ടം ഹാഹന്ത കഷ്ടം! ഞാന്, എന്റെ കഷ്ടരാത്രികള് - സ്വയം സഹതിപിച്ചുകൊണ്ട് ഞാനെന്റെ ഭാഗം കൃത്യമായും അഭിനയിച്ചു തീര്‍ക്കുന്നു.\nനിവര്‍ത്തിയിട്ടിരിക്കുന്ന സോഫയിലേക്ക് മലര്‍ന്ന് വീഴുമ്പോള്, അങ്ങിനെ കരുതുവാതിരിക്കുവാന് കഴിഞ്ഞില്ല; എന്നും മനസ്സില് കരുതുന്നു, ഇനിയൊരിക്കലും ഇല്ലെന്ന്, എന്നിട്ടും - കുളിമുറിയ്ക്കകത്ത് അഴുക്കു് ചര്‍ദ്ദിച്ചു കളയുന്നു - മനസ്സിലേതെങ്കില് എത്ര നന്നായിരുന്നു.\nകണ്ണടച്ചു കിടന്നു. ഉറങ്ങണം - അതിനുവേണ്ടിയുള്ള പരിശ്രമങ്ങളെല്ലാം ഉറക്കമില്ലായ്മയില് കൊണ്ടുവന്നെത്തിക്കുന്നു. വയറിന്റെ അടിത്തട്ടില് നിന്നെന്തോ തികട്ടിവന്ന് കയ്പായി തൊണ്ടയില് നിറഞ്ഞു. വീണ്ടും ബാത്ത്റൂമില് - ഇത്തവണ കണ്ണാടിയെ അഭിമുഖീകരിക്കുവാന് ധൈര്യം വന്നില്ല. ഞാനൊരു പാപം ചെയ്തിരിക്കുന്നു - എന്റെ പ്രതിരൂപത്തിനു് മുമ്പില് പോലും അഭിനയിക്കുന്നു - എന്റെ കണ്ണുനീര് തുള്ളികള് അവനില് കാരുണ്യം ജനിപ്പിക്കുമെന്ന് മോഹിക്കുന്നു - ചതിയില് കളവുപാടില്ല, ഞാനത് മറന്നിരിക്കുന്നു; കണ്ണാടിയെന്നെയത് ഓര്‍മ്മിപ്പിക്കാതിരിക്കില്ല. ഞാന് മുഖം തിരിച്ചു കളഞ്ഞു.\nഒടുവില് എപ്പോഴോ ഉറങ്ങുന്നു. അതും പതിവു് ശീലം. കണ്പീലികള്ക്ക് തൊട്ടടുത്തെന്ന പോലെ ചില ആള്രൂപങ്ങള് ക്രമമില്ലാതെ കടന്നുപോകുന്നു. അതിലൊരു ദൃശ്യം മാത്രം ഒട്ടുനേരം നിശ്ചലമായിരുന്നു. ഗര്‍ഭകാലാലസ്യങ്ങളോടെ, അടഞ്ഞുപോകുന്ന കണ്ണുകള് ശ്രമപ്പെട്ടു് തുറന്നു്പിടിച്ചു് അവള് എന്നെ ആര്‍ദ്രതയോടെ നോക്കിയിരിക്കുന്നു. അവള് മുറുകെപ്പിടിച്ചിരിക്കുന്ന എന്റെ കൈകള് ഒരു പ്രതിസന്ധി നേരിടുന്നു. ഏതുനിമിഷവും അവളുടെ അടിവയറ്റില് ഊറിക്കൂടിയ നനുത്ത ചൂടിലേക്ക് അവള് അവയെ വലിച്ചെടുക്കുമോ എന്ന ഭീതി എന്നെ അസ്വസ്ഥനാക്കുന്നു. മനഃപൂര്‍വമല്ലെന്നു് വരുത്തി തീര്ക്കുവാന് ശ്രമിച്ചുകൊണ്ട് ഞാനന്റെ കൈകള് തിരികേയെടുക്കുവാന് ശ്രമിക്കുമ്പോഴെല്ലാം അവളുടെ കൈകള് മുറുകുന്നു, കണ്ണുകള് സജലമാകുന്നു.\nവരേണ്ടിയിരുന്നില്ല, കര്ത്ത്യവങ്ങളില് നിന്നെല്ലാം ഒഴിഞ്ഞു നടക്കുന്നൊരുവന്റെ ലജ്ജയോടെ അവളുടെ മുറിയ്ക്കകത്തേക്ക് കടന്നുവന്നതു് ഏതു് ശപിക്കപ്പെട്ട നിമിഷത്തിലാണാവോ? അവളുടെ വീര്‍ത്ത വയറിലേക്ക് നോക്കാതിരിക്കുവാന് ശ്രമിച്ചുകൊണ്ട് ഞാനാ മുറിയില് അലസം കണ്ണോടിച്ചിരുന്നു; എന്റെ കൈപ്പടങ്ങള് സ്വന്തമാക്കി അവള് ശ്രദ്ധയാകര്ഷിക്കുന്ന സമയം വരേയ്ക്കും. അവളുടെ ഉദരത്തോടു് എന്റെ കൈപ്പത്തികള് അവള് ചേര്‍ത്തുവയ്ക്കുന്നു - ഇപ്പോള് അവളുടെ കണ്ണുകളില് സ്പഷ്ടമായൊരു ചോദ്യമുണ്ട്. ചോദ്യം ഞാന് എടുത്തെഴുതുന്നില്ല. അതൊരാവര്‍ത്തമാണു്, എന്റെ ഉത്തരവും. എങ്കിലും എനിക്ക് പ്രസക്തമായൊന്നാണു്. തുറന്നു പറയുവാന് കഴിയാത്ത ഉത്തരങ്ങളെല്ലാം തന്നെ പ്രസക്തമാണു്.\nഇതെല്ലാം നടന്നിട്ട് കുറച്ചു് കാലമായിക്കാണും. അവിടെ നിന്നു് പോന്നിട്ടും അത്ര തന്നെ കാലം. പട്ടണത്തില് എല്ലായ്‌പ്പോഴും ജോലിത്തിരക്കുകളാണു്. നിനക്ക് അറിവുള്ളതായിരിക്കുമല്ലോ? എഴുതുവാന് തന്നെ സമയം കിട്ടുന്നില്ല. അടിയില് ഏതാനും ചില വാക്കുകള് കൂടി. ഒരു സന്ദേശം അവിടെ പൂര്‍ണ്ണവിരാമം സ്വീകരിക്കുന്നു. സസ്നേഹം എന്നെഴുതിയതിന്റെ താഴെ അര്‍ത്ഥശ്യൂനമായ ഒരു വര അഭംഗിയോടെ തെളിഞ്ഞു് കാണുന്നതു് മാത്രമാണു് ആ വരികളെ ചൊല്ലി എനിക്ക് ആകെയുള്ള ഗൃഹാതുരത്വം. എഴുത്തു് ഉപജീവനമാക്കിയവര്‍ക്ക് ബന്ധങ്ങളുടെ കണക്കില് അക്ഷരങ്ങള് ചേര്‍ത്തെഴുതാന് ഇത്ര പ്രയാസമോ? ആ കത്താകട്ടെ അയച്ചതുമില്ല.\nമറ്റേതോ രാത്രിയില്, അസംതൃപ്തമായ മറ്റേതോ നിദ്രയുടെ ഇടവേളയില് ഞാന് ഒരു ശിശുവിന്റെ കൈകള് സ്വപ്നം കാണുകയുണ്ടായി. ഇളം വിരലുകള്; വിരല് തുമ്പിന്റെ ഇളം ചുവപ്പു് നിറം. ഒരു കൌതുകത്തില് ഞാന് അവയൊന്നു തൊടുവാന് മോഹിച്ചു. ശിശുക്കളുടെ വിരലുകളെ കുറിച്ച് വേറെന്തോ ചിലതോര്ത്തു - തെല്ല് മടക്കി പിടിച്ചിരിക്കുന്ന കൈപ്പത്തിയില് വിരലുകള് അന്യോനം തൊടാതെ നില്ക്കുന്നു. ആരെങ്കിലും വിരലൊന്നു് ഇടയില് വയ്ക്കുകയേ വേണ്ടൂ അവനതു് മുറുകേ പിടിക്കുമെന്നു് തോന്നും. ഞാന് ആ വിരലുകളെ തൊടുവാന് തുടങ്ങി. തീരെ ചെറുതായ ഒരു ചെറുവിരല്. മദ്ധ്യേ സ്വല്പം ചേര്ച്ചയോടു് കൂടെ നില്ക്കുന്ന രണ്ടു് വിരലുകള് കൂടി. ഒരല്പം നഖം വളര്ന്നു നില്ക്കുന്ന ചൂണ്ടുവിരല്. ഉമിനീര് ചുരത്തുവാന് അവനെ പഠിപ്പിക്കുന്ന തള്ളവിരല്; വസ്തുക്കളേയും വ്യവസ്ഥിതികളേയും തിരിച്ചറിയുന്നതില് പിഴവു് വരുത്തിയ ഒരാളെപ്പോലെ ഞാന് അസ്വസ്ഥനാകുന്നു. അവസാനം തൊട്ട ഇളം വിരലിനു് തള്ളവിരലിന്റെ വളഞ്ഞു് സുന്ദരമായ ആകൃതിയില്ല. വീതി കുറഞ്ഞു് പുറത്തേക്ക് തെറ്റി നില്ക്കുന്നതുപോലൊരു വിരല്. അതിനുമപ്പുറം വഴിപിരിഞ്ഞൊഴുകി ശോഷിച്ച നദി കണക്കേ അവന്റെ പെരുവിരല് അപ്പോഴാണു് ശ്രദ്ധിക്കുന്നതു്. അറപ്പാണു് ആദ്യവും അവസാനവും തോന്നിയതു്. ഒരു ആറാം വിരല് - എനിക്കത് കാണേണ്ടാ. ഞാന് കണ്ണുകള് ഇറുകേയടച്ചു.\nആശുപത്രികള് എന്നാല് ഇരുട്ടുപടര്‍ന്ന നീണ്ട ഇടനാഴികളും നരച്ച ചുമരുകളുമെന്നാണു് ഈ ഇടക്കാലം വരേയ്ക്കും ഞാന് ധരിച്ചു് പോന്നിരുന്നതു്. ഇടനാഴികളുടെ വ്യക്തിത്വം മാറിയിട്ടില്ല. ഇരുട്ടിനു് പകരം നിശബ്ദതയാണു് മുറ്റി നില്‍ക്കുന്നതെന്നു് മാത്രം. അനുഭവത്തില് ഈ രണ്ടും വ്യത്യസ്ഥത പുലര്‍ത്തിയിരുന്നില്ല. എനിക്ക് അസഹിഷ്ണുത അനുഭവപ്പെടുവാന് തുടങ്ങിയിരുന്നു. രോഗി വരാന്തയുടെ അറ്റത്തുള്ള ഏതോ മുറിയ്ക്കകത്തു് വേദന തിന്നുന്നു, കണ്ണുനീര് കുടിക്കുന്നു. ഇങ്ങേയറ്റത്തു് മടുപ്പോടെ ഞാന് കാത്തിരിക്കുന്നു. ഇനി ഞാനും രോഗിയുമായുള്ള ബന്ധം പറയട്ടെ - അവളെന്റെ ഭാര്യയാണു്.\nമിക്കവാറും എന്റെ എല്ലാ ചെയ്തികളും അപ്രതീക്ഷിതമാണു്, ആത്മബലം കുറവുള്ളവയാണു്. പ്രത്യേക കാരണങ്ങളോ ആവശ്യങ്ങളോ അവയ്ക്ക് ന്യായീകരണം കൊടുക്കുവാന് ഉണ്ടാവില്ലതാനും. കൈയില് അപരിചിതത്വം തോന്നിപ്പിക്കാത്ത ഒരു മാസികയിരുന്നിരുന്നു - അതു് വാങ്ങേണ്ട ആവശ്യമുണ്ടായിരുന്നുവോ? എന്റെ നിര്‍ണയനം അവ്യക്തമായ ചില കാരണങ്ങളാല് എനിക്കു് തന്നെ അപരിചിതമാണു്. എന്റെ ചുറ്റും ചിലതെല്ലാം എന്റെ അറിവോടു് കൂടെയല്ലാതെ സംഭവിച്ചുപോകുന്നതുപോലെ, ചില്ലറ കൊടുതു് ഞാനതു് വാങ്ങിയെന്നു് മാത്രം അറിയാം. ഈ മാസിക എന്നില് അപരിചിതത്വം തോന്നിപ്പിക്കാത്തതു് പ്രസ്തുതപ്രസാധകരുടെ പേരെഴുതിയ കവറില് നിന്നു് ഞാന് പല തവണ പണം കൈപറ്റിയിരിക്കുന്നതിനാലാവണം. അകത്തു് ഏതാനും ചില താളുകള്‍ക്കിടയില് എനിക്ക് ഊഹിക്കുവാന് കഴിയാതിരിക്കുന്ന ഒരു തലക്കെട്ടില് മരിച്ചുകിടക്കുന്ന വാക്കുകളുടെ ഒരു സമാഹാരമുണ്ട്. ആ തലക്കെട്ടിനു് നേരെ സൂചിപ്പിച്ചിരിക്കുന്നതു് എന്റെ പേരാണെന്നു് കൂടി മനസ്സിലാക്കുവാന് കഴിയുന്നുണ്ടെനിക്ക്.\nനവഭൂജാതരുടെ രൂപസൌകുമാര്യത്തില് എനിക്കു് നല്ലതായിട്ടൊരു അഭിപ്രായമില്ല. ജനനവും മരണവും സൌന്ദര്യത്തിന്റെ പ്രതീകങ്ങളല്ലല്ലോ. പരുത്തിത്തുണികൊണ്ടുള്ളതും, അവനെ മറച്ചിരിക്കുന്നതുമായ നേര്‍ത്ത പുതപ്പ് എന്റെ കാഴ്ചകള്‍ക്ക് തടസ്സമാവാതിരിക്കുവാന് ആരോ അല്പം മാറ്റിയിട്ടു. പൂര്‍ണ്ണതയില് അപൂര്‍ണ്ണതയും ഭംഗിയില് അഭംഗിയും ദര്‍ശനത്തില് പ്രത്യക്ഷമത്രെ. വിരൂപിയായൊരു പെരുവിരല്, എന്നില് അന്യതാബോധം ഉളവാക്കുന്ന ഒരു ആറാം വിരല്. എനിക്ക് കണ്ണുകള് കടയുന്നു. ഭാഗ്യമാണത്രെ. അങ്ങിനെ ആരോ പറഞ്ഞുവോ? വയറൊഴിഞ്ഞു് കിടക്കുന്നതാരു്? ഞാന് സഹതപിച്ചുകൊള്ളാം - നിനക്കു് വേണ്ടി - നിനക്കു് വേണ്ടി മാത്രം. ഇളം നീല നിറമുള്ള, വായുസഞ്ചാരത്തിനു് സുഷിരങ്ങള് കുറവുള്ള തുണികൊണ്ടു് നവജാതനെ അഭിവസനം ചെയ്തു് ഞാന് നീണ്ടു കിടക്കുന്ന ഇടനാഴികളിലൂടെ സ്വസ്ഥമായിരിക്കാവുന്ന ഒരു മറുപുറം തേടി നടന്നു.\nദൃഷ്ടിയില് നിന്നു് അക്ഷരങ്ങള് അവ്യക്തമായി തുടങ്ങിയപ്പോള് ഞാന് വായന നിറുത്തി. ദിനങ്ങള്‍ക്ക് മുമ്പ് ഞാനുറങ്ങാതിരുന്ന ഒരു രാത്രിയെ കുറിച്ചോര്‍ത്തു. വാടിക്കൊഴിഞ്ഞു് വീണ ഒരു പാരിജാതത്തിന്റെ ഗന്ധം എന്റെ ചുറ്റിലും നിറയുന്നതു് പോലെ തോന്നി. വാക്കുകളെ ത്യജിക്കുവാനും, അക്ഷരങ്ങള് എന്റെ സ്മൃതിയില് നിന്നു് മായ്ക്കുവാനും ഞാന് കൊതിച്ചിരുന്നു. എന്റെ കണ്ണുകളില് കൃഷ്ണപക്ഷത്തിലെ രാത്രിയിലെന്നപോലെ ഇരുട്ടു് ഉപവസിച്ചിരുന്നു.\nപിതാവേ നിങ്ങള്‍ക്ക് മംഗളം! ഭവാനു് ആശംസകള്... ആശംസകള്. താങ്കള്‍ക്ക് സുഭഗനായൊരു ഉണ്ണി പിറന്നിരിക്കുന്നു. ആരോ ചിലര് കടന്നു് വന്നു് ഇപ്രകാരമെല്ലാം പറയുകയുണ്ടായി. ജനനവും മരണവും ഒരേ പോലെ നാടകീയമാണെന്നു് സാധാരണഗതിയില് ഓര്‍ക്കേണ്ടിയിരുന്നതു് ഞാനെന്തോ അപ്പോള് ഓര്‍ത്തിരുന്നില്ല. അവര് കാണിച്ചു തന്ന വഴിയിലൂടെ, ഫ്ലൂറസന്റ് ലാമ്പുകളുടെ പ്രകാശധാരയില് വിളര്‍ത്തു് നില്‍ക്കുന്ന ചുമരുകള്‍ക്കിടയിലൂടെ, എന്റെ കാലടികള് വ്യക്തമായും കേള്‍ക്കാവുന്ന, അവ പ്രതിധ്വനിച്ചു് ശബ്ദായമാനമായ ഇടനാഴിയിലൂടെ ഞാന് നടക്കുന്നു... അപ്പുറത്തെങ്ങോയുള്ള അടഞ്ഞു് കിടക്കുന്ന ഏതോ വാതില് മുട്ടിത്തുറക്കുവാന്, പിതൃത്വത്തിന്റെ അധികാരഭാവത്തോടെ കയറിച്ചെല്ലുവാന്. പിന്നിട്ട നാളുകളിലെപ്പോഴോ ചലം കണക്കേ ഊറിക്കൂടിയ അക്ഷരങ്ങള്, ഒരു വ്രണത്തിനു് ചുറ്റുമെന്നപോലെ ഉണങ്ങിക്കിടക്കുന്ന വരികള്. എന്റെ കൈകളില് ഉപേക്ഷിച്ചു് പോരുവാന് മറന്നുപോയ കടലാസിന്റെ വ്യക്തിത്വം. എന്റെ മതിഭ്രംശങ്ങള്. എന്റെ പാപഭാരം.\nമനസ്സ് വിലപിക്കുന്നു, നീയോ മഹാശയന്, നീയോ കഥാപുരുഷന്, നിന്റെ അപൂര്‍ണ്ണ വ്യക്തിത്വം നിന്നെ ഇരുട്ടെന്ന പോലെ ദംശിക്കുന്നു, നിന്റെ ബീജത്തില് നിന്റെ അപൂര്‍ണ്ണത മാത്രം സ്ഫുരിക്കുന്നു. ആരോ പരിഹസിച്ചു ചിരിക്കുന്നുണ്ടു്; അത് തീര്‍ച്ച. നിന്റെ അപൂര്‍ണ്ണത... നിന്റെ അപൂര്‍ണ്ണത... നിന്റെ അപൂര്‍ണ്ണത. എന്റെയുള്ളില് നിന്നാരോ വിലപിച്ചു. വിലപിച്ചു കൊണ്ടേയിരുന്നു.\nവാതില് കടന്നുവരുന്ന എന്നെ കാണുകയുണ്ടായപ്പോള് അവള് മന്ദഹസിക്കുവാന് ശ്രമിച്ചു. പിന്നെ എനിക്കു് നേരെ കാണുവാനെന്നോണം നവജാതശിശുവിനെ പൊതിഞ്ഞിരുന്ന സാല്‍വ നീക്കപ്പെട്ടു. ഉണ്ണിയെ കാണുവാനായി അവളുടെ കട്ടിലിനോടു് ചേര്‍ന്നു നില്‍ക്കവേ ഞാനെന്റെ കൈയിലുള്ള മാസിക മറച്ചുപിടിക്കുവാന് ശ്രമപ്പെട്ടു് എന്റെ കൈകള് പിന്നിലേക്കകറ്റിയിരുന്നു. എന്റെ ഉണ്ണി എനിക്കു് അനാവൃതമായിരിക്കുന്നു - ഞാനെന്റെ പ്രതിബിംബം ദര്‍ശിക്കുന്നു, അതാകട്ടെ എന്റെ അപൂര്‍ണ്ണതയുടെ നേര്‍ക്കാഴ്ചയാകുന്നു.\nഞാന് തികഞ്ഞ സാംഗത്യം നടിക്കുന്നു. ഞാന് പുഞ്ചിരിച്ചുവെന്നു് വരുത്തുന്നു. എന്നിലെ എന്നെ ഞാന് അവിശ്വസിക്കുന്നു. ഞാനെന്റെ നിശബ്ദതയില് നിന്നു് എന്റെ മാത്രം രഹസ്യമായവശേഷിക്കുന്ന അപ്രിയസത്യങ്ങള് ചികഞ്ഞെടുക്കുന്നു. ഈ കഥ എനിക്ക് അലിബെയാകുന്നു.\nപി.ബി. നമ്പര്: 51138, ദുബായ്\nPrevious story: ഭ്രാന്തന്\nNext story: പുതുവര്‍ഷസമ്മാനം


''തൊലിയുടെ നിറം നോക്കിയാണ് ട്രംപ് ആളുകളോട് പെരുമാറുന്നത്''\n''തൊലിയുടെ നിറം നോക്കിയാണ് ട്രംപ് ആളുകളോട് പെരുമാറുന്നത്''; രൂക്ഷ വിമര്‍ശനവുമായി ജോ ബൈഡന്\nഇത്തരത്തില് ജനങ്ങളെ ചേരിതിരിക്കുന്നത് രാജ്യത്തെത്തന്നെ രണ്ടാക്കാനുള്ള ശ്രമങ്ങളുടെ ഭാഗമാണ്. ഇത് ഒരിക്കലും ഒന്നിപ്പിക്കലല്ല, ഭിന്നിപ്പിക്കലാണ്\nവൈറ്റ് ഹൌസിലേക്ക് തെരഞ്ഞെടുക്കപ്പെട്ട ആദ്യത്തെ വംശീയ വിരോധിയായ പ്രസിഡന്‍റാണ് ഡോണള്‍ഡ് ട്രംപെന്ന് ഡെമോക്രാറ്റിക് പാര്‍ട്ടിയുടെ പ്രസിഡന്‍റ് സ്ഥാനാര്‍ഥിയായേക്കാവുന്ന ജോ ബൈഡന്. കൊറോണ വൈറസിന്‍റെ പേരില് ട്രംപ് ഏഷ്യന് വംശജരെ നിരന്തരം വേട്ടയാടുന്നുവെന്ന് ഒരു ആരോഗ്യ പ്രവര്‍ത്തക പറഞ്ഞതിന് മറുപടിയായാണ് ജോ ബൈഡന് ഇങ്ങനെ പറഞ്ഞത്. സെര്‍വീസ് എംപ്ലോയീസ് ഇന്‍റര്‍ണാഷണല് യൂണിയന് സംഘടിപ്പിച്ച ഒരു വെര്‍ച്വല് മീറ്റിങ്ങിലാണ് ഈ സംവാദം ഉയര്‍ന്നത്.\nട്രംപ് കോവിഡിനെ ചൈന വൈറസ് എന്ന് നിരന്തരം വിളിക്കുന്നു. അതുപോലെത്തന്നെയാണ് ആളുകളുടെ നിറവും, ജനിച്ച സ്ഥലവും, രാജ്യവും കണക്കിലെടുത്താണ് ജനങ്ങളോട് അദ്ദേഹം പെരുമാറുന്നത്. ഇത് തികച്ചും അസഹനീയമാണ്. ബൈഡന് കൂട്ടിച്ചേര്‍ത്തു.\nഒരു പ്രസിഡന്‍റും ഇങ്ങനെ ചെയ്തിട്ടില്ല. ഒരു റിപ്പബ്ലിക്കനും ഇങ്ങനെയാവാന് സാധിക്കില്ല. ഇത്തരത്തില് ജനങ്ങളെ ചേരിതിരിക്കുന്നത് രാജ്യത്തെത്തന്നെ രണ്ടാക്കാനുള്ള ശ്രമങ്ങളുടെ ഭാഗമാണ്. ഇത് ഒരിക്കലും ഒന്നിപ്പിക്കലല്ല, ഭിന്നിപ്പിക്കലാണ്. ബൈഡന് കൂട്ടിച്ചേര്‍ത്തു.\nകോവിഡ് 19 ഏറ്റവും കൂടുതല് ബാധിച്ച രാജ്യമാണ് അമേരിക്ക. 42 ലക്ഷത്തിലധികം പേരാണ് രാജ്യത്ത് കോവിഡ് ബാധിതരായത്. ഇതില് 12 ലക്ഷം പേര്‍ക്ക് രോഗമുക്തി ലഭിക്കുകയും 1.45 ലക്ഷത്തിലധികം ആളുകള് മരിക്കുകയും ചെയ്തു.


ഐപിഎല്ലിനിടെ കോലിയുടെ കണ്ണുരുട്ടല്; പ്രതികരണവുമായി സൂര്യകുമാര് യാദവ് | Suryakumar Yadav responds on stare incident with Virat Kohli in IPL 2020\nഐപിഎല്ലിനിടെ കോലിയുടെ കണ്ണുരുട്ടല്; പ്രതികരണവുമായി സൂര്യകുമാര് യാദവ്\nMumbai, First Published 21, Nov 2020, 11:14 AM\nമത്സരത്തിനുശേഷം ആ വീഡിയോ ക്ലിപ്പിംഗ് ഇത്രയേറെ വാര്‍ത്താപ്രാധാന്യം നേടിയത് കണ്ട് ഞാന് ശരിക്കും അതിശയിച്ചുപോയി. മത്സരത്തിനിടെ എല്ലായ്പ്പോഴും ആക്രമണോത്സുകത പ്രകടിപ്പിക്കുന്ന വ്യക്തിയാണ് കോലി.\nമുംബൈ: ഐപിഎല്ലില് റോയല് ചലഞ്ചേഴ്സ് ബാംഗ്ലൂര്-മുംബൈ ഇന്ത്യന്‍സ് മത്സരത്തിനിടെ ബാംഗ്ലൂര് നായകന് വിരാട് കോലി തന്നെ കണ്ണുരുട്ടി പേടിപ്പിക്കാന് ശ്രമിച്ചത് വലിയ പ്രശ്നമാക്കേണ്ടതില്ലെന്ന് മുംബൈ ഇന്ത്യന്‍സ് താരം സൂര്യകുമാര് യാദവ്. മത്സരാവേശത്തിനിടെ അതൊക്കെ സാധാരണമാണെന്നും ആ സംഭവത്തിന് മുമ്പോ ശേഷമോ താനും കോലിയുമായും ഒരു പ്രശ്നവുമില്ലെന്നും സൂര്യകുമാര് ഇന്ത്യ ടുഡേയോട് പറഞ്ഞു.\nAsacaptain/ Representative of Indian cricket Team you should not bully fellow Indian player like that\nImportant is India 🇮🇳 Indian Cricket 🏏 pic.twitter.com/PDURLPtxWM\n— Big Boss14 (@Bigboss14s) October 29, 2020\nമത്സരത്തിനുശേഷം ആ വീഡിയോ ക്ലിപ്പിംഗ് ഇത്രയേറെ വാര്‍ത്താപ്രാധാന്യം നേടിയത് കണ്ട് ഞാന് ശരിക്കും അതിശയിച്ചുപോയി. മത്സരത്തിനിടെ എല്ലായ്പ്പോഴും ആക്രമണോത്സുകത പ്രകടിപ്പിക്കുന്ന വ്യക്തിയാണ് കോലി. അതുകൊണ്ടുതന്നെ മുംബൈക്കെതിരെ മാത്രമായി അദ്ദേഹം എന്തെങ്കിലും പ്രത്യേക കാര്യം ചെയ്തതായി കാണേണ്ടതില്ല. ഇന്ത്യന് ടീമിനായി കളിക്കുമ്പോഴും ഇതേ ആവേശം തന്നെയാണ് കോലി പുറത്തെടുക്കാറുള്ളത്. അതുപോലെ തന്നെയാണ് ഐപിഎല്ലിലും. അദ്ദേഹത്തിന്‍റെ ആവേശപ്രകടനവും ആക്രമണോത്സുകതയും എല്ലായ്പ്പോഴും കാണികളുടെ ശ്രദ്ധ ആകര്‍ഷിക്കാറുമുണ്ട്.\nആ മത്സരം ബാംഗ്ലൂരിന് ഏറെ നിര്‍ണായകമായിരുന്നു. കാരണം ഐപിഎല് പോയന്‍റ് പട്ടികയില് ആദ്യ രണ്ട് സ്ഥാനങ്ങളിലെത്താന് അവര്‍ക്കും അവസരമുണ്ടായിരുന്നു. മത്സരത്തിനുശേഷം എല്ലാം സാധാരണപോലെയായിരുന്നു. എല്ലാവരും പരസ്പരം അഭിനന്ദിച്ചു. കോലിയും നന്നായി കളിച്ചുവെന്ന് പറഞ്ഞു-സൂര്യകുമാര് പറഞ്ഞു. മത്സരത്തില് 43 പന്തില് 79 റണ്‍സെടുത്ത് പുറത്താകാതെ നിന്ന സൂര്യകുമാറാണ് മുംബൈയെ ജയിപ്പിച്ചത്. മത്സരത്തിനിടെ മുംബൈയുടെ വിക്കറ്റുകള് വീണപ്പോള് സൂര്യകുമാറിന്‍റെ മേ ഹൂ നാ..റിയാക്ഷനും ഏറെ ശ്രദ്ധ നേടിയിരുന്നു.\nഓസ്ട്രേലിയന് പര്യടനത്തിനുള്ള ഇന്ത്യന് ടീമില് നിന്ന് തഴഞ്ഞതിന്‍റെ പിറ്റേന്നാണ് ബാംഗ്ലൂരിനെതിരെ മത്സരത്തിനിറങ്ങിയത്. വലിയൊരു ടീമിനെതിരെ മികച്ച പ്രകടനം നടത്താനുള്ള അവസരമായാണ് അതിനെ കണ്ടത്. പരിശീലന സമയത്ത് ഈ മത്സരത്തിനായി മാനസികമായി ഞാന് തയാറായിരുന്നില്ല എന്നത് സത്യമാണ്. അതുകൊണ്ടുതന്നെ മുംബൈ ആദ്യം ഫീല്‍ഡ് ചെയ്തത് മത്സരത്തിലേക്ക് തിരിച്ചുവരാന് എന്നെ സഹായിച്ചു.\nബാറ്റ് ചെയ്യാനിറങ്ങിയപ്പോള് മികച്ച പ്രകടനം നടത്തി കഴിവു തെളിയിക്കാനുള്ള അവസരമായാണ് കണ്ടത്. അത് സംഭവിച്ചതില് സന്തോഷമുണ്ട്-സൂര്യകുമാര് പറഞ്ഞു. ഐപിഎല്ലില് 16 മത്സരങ്ങളില് 480 റണ്‍സടിച്ച സൂര്യകുമാര് മുംബൈയുടെ മൂന്നാം നമ്പറില് സ്ഥിരതയാര്‍ന്ന പ്രകടനമാണ് പുറത്തെടുത്തത്.\nLast Updated 21, Nov 2020, 11:15 AM


വാട്സ്ആപ്പ് ഗ്രൂപ്പ് ചാറ്റില് ആര്‍ക്കും കടന്നുകയറാമെന്ന് കണ്ടെത്തല് – Kasaragod.com\nഫ്രാങ്ക്ഫുര്‍ട്ട്: വാട്സ്ആപ്പ് ഗ്രൂപ്പ് ചാറ്റില് വലിയ സുരക്ഷാ പിഴവ് കണ്ടെത്തി ജര്‍മന് ഗവേഷകര്. അഡ്മിന്റെ അനുവാദം കൂടാതെ ഗ്രൂപ്പ് ചാറ്റിന്റെ എന്‍ക്രിപ്ഷന് മറികടന്ന് ആര്‍ക്കും ഗ്രൂപ്പ് ചാറ്റില് പ്രവേശിക്കാനാകുമെന്നാണ് റൗര് സര്‍വകലാശാലയിലെ എന്‍ക്രിപ്റ്റോഗ്രഫര്‍മാരുടെ സംഘം കണ്ടെത്തിയത്. സൂറിച്ചില് നടന്ന റിയല് വേള്‍ഡ് ക്രിപ്റ്റോ സെക്യൂരിറ്റി കോണ്‍ഫറന്‍സിലാണ് ഇക്കാര്യത്തില് വെളിപ്പെടുത്തലുണ്ടായത്.\nവാട്സ്ആപ്പിന്റെ സെര്‍വര് നിയന്ത്രിക്കുന്നവര്‍ക്ക് ഒരു സ്വകാര്യ ഗ്രൂപ്പ് ചാറ്റിലേയ്ക്ക് അഡ്മിന്റെ അനുവാദം കൂടാതെ പുതിയ അംഗത്തെ ഉള്‍പ്പെടുത്താന് കഴിയും. മാത്രമല്ല, ഇത്തരത്തില് ഗ്രൂപ്പില് കടന്നുകൂടുന്നവര്‍ക്ക് ഗ്രൂപ്പിലെ പുതിയ സന്ദേശങ്ങള് വായിക്കാനും കഴിയും- റൗര് സര്‍വകലാശാലയിലെ ഗവേഷകരിലൊരാളായ പോള്\nറോസ്ലര് വ്യക്തമാക്കി. ഒരു വൈറസിന്റെ സഹായത്തോടെയാണ് ഗ്രൂപ്പ് ചാറ്റിന്റെ സുരക്ഷാ ക്രമീകരണം മറികടക്കുന്നത്. സാധാരണഗതിയില് പുതിയൊരു അംഗത്തെ ഉള്‍പ്പെടുത്തുന്നതിന് ഗ്രൂപ്പിന്റെ അഡ്മിന് ക്ഷണം ലഭിക്കണം. എന്നാല് ഇപ്രകാരം ക്ഷണിക്കുമ്പോള് ഇത് ആധികാരികമാണോയെന്ന് ഉറപ്പുവരുത്തുന്നതിന് പ്രത്യേക\nസുരക്ഷാ സംവിധാനങ്ങളൊന്നും വാട്സ്ആപ്പിലില്ല. ഈ പിഴവ് മുതലെടുത്താണ് മറ്റൊരാള്‍ക്ക് ഗ്രൂപ്പില് നുഴഞ്ഞുകയറാനാവുന്നത്. അനധികൃതമായി സെര്‍വറിന്റെ നിയന്ത്രണം ലഭിക്കുന്ന ആള്‍ക്ക് ഗ്രൂപ്പിലെ ഏതു സന്ദേശവും ബ്ലോക്ക് ചെയ്യാനും സന്ദേശങ്ങള് വഴിതിരിച്ചുവിടാനും സാധിക്കും.\nസന്ദേശങ്ങളുടെ സ്വകാര്യത ഉറപ്പുവരുത്തുന്നതിനായി രണ്ടുവര്‍ഷം മുന്‍പു മുതല് വാട്സ്ആപ്പ് എന്‍ഡ്-ടു-എന്‍ഡ് എന്‍ക്രിപ്ഷന് എന്ന ഫീച്ചര് ലഭ്യമാക്കിയിരുന്നു. എന്നാല് ഈ സുരക്ഷാ ക്രമീകരണത്തെ തകര്‍ക്കുന്നതാണ് ഇപ്പോള് വെളിപ്പെട്ടിരിക്കുന്ന പിഴവുകള്.\nPrevious നിയന്ത്രണം വിട്ട ബൈക്ക് വേലിയിലിടിച്ച് വിദ്യാര്‍ത്ഥിക്ക് പരിക്ക്\nNext തോക്കുചൂണ്ടി ഭീഷണിപ്പെടുത്തി യുവാവിനെ തട്ടിക്കൊണ്ടുപോയി; അക്രമികള് എത്തിയ കാറിന്റെ ദൃശ്യങ്ങള് ലഭിച്ചു


ദീപിക പദുക്കോണ് താമസിക്കുന്ന പാർപ്പിട സമുച്ചയത്തിൽ വൻ അഗ്നിബാധ\n13 June, 2018 09:12:41 PM\nതാൻ സുരക്ഷിതയാണെന്ന് നടി ട്വിറ്ററിലൂടെ അറിയിച്ചു\nമുംബൈ: ബോളിവുഡ് നടി ദീപിക പദുക്കോൺ താമസിച്ചിരുന്ന ബഹുനില പാർപ്പിട സമുച്ചയത്തിൽ വൻ അഗ്നിബാധ. തെക്കൻ മുംബൈയിലെ സമ്പന്നർ താമസിക്കുന്ന പ്രഭാദേവിയിലെ ബഹുനില കെട്ടിടത്തിന്‍റെ മുകൾ നിലയിലാണ് തീപിടിത്തമുണ്ടായത്. അഗ്നിബാധയിൽ ഒരാൾക്ക് പരിക്കേറ്റതായാണ് വിവരം. എന്നാൽ താൻ സുരക്ഷിതയാണെന്ന് നടി ട്വിറ്ററിലൂടെ അറിയിച്ചു.\n34 നിലയുള്ള ബ്യൂമോണ്ട് ടവറിൽ ഒരു നിലയിൽ നടിയുടെ ഫ്ലാറ്റും മറ്റൊന്നിൽ ഓഫീസുമാണ്. സംഭവം നടക്കുമ്പോൾ നടി സ്ഥലത്തുണ്ടായിരുന്നില്ല. ഉച്ചയ്ക്കു ശേഷം രണ്ടോടെയാണ് തീപിടിത്തം ആരംഭിച്ചത്. കെട്ടിടത്തിന്‍റെ 33 ാം നിലയിലായിരുന്നു തീപിടിത്തം. മുകളിലെ രണ്ടു നിലകളിൽ കാര്യമായ നാശനഷ്ടം സംഭവിച്ചു. തീപിടിത്തത്തിന്‍റെ കാരണം അറിവായിട്ടില്ല. അഗ്നിശമന സേനയുടെ 10 യൂണിറ്റുകൾ ചേർന്നാണ് തീ നിയന്ത്രണ വിധേയമാക്കിയത്


'എമ്പ്രാനല്‍പ്പം കട്ടു ഭുജിച്ചാല് അമ്പലവാസികളൊക്കെ കക്കും'\n05 May, 2016 12:40:58 PM\nജനായത്ത ഭരണത്തിന്റെ ശോഭ കെടുത്തുന്നതും അതിക്രൂരവും ബീഭത്സവുമായ സംഭവങ്ങളാണ് ഇപ്പോൾ കേരളത്തിൽ അരങ്ങേറിക്കൊണ്ടിരിക്കുന്നത്. അതിൽ ഏറ്റവും പ്രധാനമാണ് പെരുമ്പാവൂരിലെ ജിഷയുടെ അനുഭവം. വാർത്തകൾ ശ്രദ്ധിച്ചാൽ ഒരുപാടു സംശയങ്ങൾ ബാക്കി നില്‍ക്കുന്നു.\nജിഷയുടെ അമ്മയ്ക്ക് മാനസിക ദൌര്‍ബല്യം ആണെന്ന് പറയുന്നു. എന്നാല് അവര് കാര്യകാരണ സഹിതം സ്ഥലം എം എല് എ യെ കുറിച്ച് ആരോപണങ്ങള് ഉന്നയിക്കുന്നു. ജിഷയുടെ പൈശാചികമായി ആക്രമിക്കപ്പെട്ട ശരീരം മെഡിക്കല് വിദ്യാര്‍ഥിയെക്കൊണ്ട് പോസ്റ്റ് മോര്‍ട്ടം ചെയ്യിക്കുന്നു. ശരീരം കൂടുതല് പരിശോധനകള്‍ക്ക് സാധ്യമാകാത്ത വിധം സംസ്കരിക്കാന് അനുമതി നല്‍കുന്നു.\nഇന്നാട്ടിലെ പൌരന്‍റെ ജീവനും സ്വത്തിനും സംരക്ഷണം നല്‍കേണ്ടത് സര്‍ക്കാരിന്റെ ഉത്തരവാദിത്തമാണ്. ജിഷയുടെ കാര്യത്തില് അതുണ്ടായില്ല. ഭരിക്കുന്നത് യു ഡി എഫ് സര്‍ക്കാര് ആയതുകൊണ്ട് എല്ലാ പഴിയും അവര്‍ക്ക് മേലെ മാത്രം ചാര്‍ത്തുന്നത് ശരിയല്ല. ജിഷയുടെ എം പിയും എം എല് എ യും പഞ്ചായത്ത് മെമ്പറും ഒക്കെ എല് ഡി എഫ് മുന്നണിക്കാരാണ്. പഴി അവര്‍ക്ക് കൂടി ബാധകമാണ്. ഇവിടെ ആരുടെയെങ്കിലും മേല് പഴി ചാരുകയല്ല; കലക്കവെള്ളത്തില് മീന് പിടിക്കുന്ന രാഷ്ട്രീയക്കാരെ തുറന്നു കാട്ടുന്നു എന്നേയുള്ളൂ. അന്നാട്ടില് പ്രവര്‍ത്തിക്കുന്ന എന് ഡി എ മുന്നണിക്കും സമീപസ്ഥരായ അരാഷ്ട്രീയക്കാര്‍ക്കും വീട്ടമ്മമാര്‍ക്കും നിയമ പാലകര്‍ക്കും ഉത്തരവാദത്തില് നിന്ന് ഒഴിഞ്ഞു മാറാനാവില്ല.\nമറ്റൊരു വാര്‍ത്ത ഒറ്റയ്ക്ക് താമസിക്കുന്ന 68കാരിയെ ബലാത്സംഗം ചെയ്തു എന്നാണ്. പ്രായപൂര്‍ത്തിയാകാത്ത പെണ്‍കുട്ടികളെ തട്ടിക്കൊണ്ടു പോയി ഉപദ്രവിച്ച മൂന്നുപേര്‍ക്ക് ഇതില് പങ്കുണ്ട്. 19ഉം 20ഉം വയസ്സുള്ളവരാണ് പ്രതികള്. ഒരേ കുറ്റം ആവര്‍ത്തിക്കുകയാണ് ഇവിടെ. അതിനര്‍ത്ഥം പോലീസ് കേസില് അവര്‍ക്കു തെല്ലും ഭയമില്ല എന്നല്ലേ? ഈ രാജ്യത്തെ നിയമത്തെ ഭയമില്ല എന്നല്ലേ? നിത്യേന നിരവധി സംഭവങ്ങള് ആവര്‍ത്തിക്കുന്നത് ഈ നാട്ടില് ക്രമസമാധാന നില തകര്‍ന്നതിന്റെ ലക്ഷണമല്ലേ?\nമുഖ്യമന്ത്രിക്കും ചില മന്ത്രിമാര്‍ക്കുമെതിരെ ഒരു സ്ത്രീ ധീരമായി ബലാത്സംഗ കുറ്റം ആരോപിച്ച നാടാണിത്. സ്വന്തം മനസ്സാക്ഷിയെ മാത്രം അംഗീകരിക്കുന്ന ഭരണാധികാരികള് അത്തരം ആരോപണങ്ങളെ കൂസാത്തതുകൊണ്ട് കൂടിയാണ് 'എമ്പ്രാനല്‍പ്പം കട്ടു ഭുജിച്ചാല് അമ്പലവാസികളൊക്കെ കക്കും' എന്ന ചൊല്ല് ഇവിടെ ചിലര്‍ക്കൊക്കെ ഭൂഷണമാകുന്നത്.\nനിലവിലുള്ള നിയമങ്ങള്‍ക്കനുസരിച്ചു വിധി പുറപ്പെടുവിക്കാനേ കോടതിക്ക് കഴിയൂ.. ശക്തമായ നിയമങ്ങള് സൃഷ്ടിക്കേണ്ടത് ജനപ്രതിനിധികളാണ്. നിയമനിര്‍മ്മാണ സഭ പലപ്പോഴും അതല്ലാതായിത്തീരുന്നുണ്ട്. ക്രിമിനലുകള്‍ക്ക് വേണ്ടി മനുഷ്യാവകാശം വാദിക്കുന്ന ബുദ്ധിജീവികളും നമ്മുടെ നാട്ടിലുണ്ട്. പരമോന്നതകോടതിയുടെ വധശിക്ഷാ വിധിയെപ്പോലും എതിര്‍ക്കുന്നവര്.\nഒരു കുറ്റത്തിന് ജയിലില് കിടന്നിട്ടു പുറത്തുവരുന്നവന് ഒരു കുറ്റബോധവും തോന്നുന്നില്ലെന്നു മാത്രമല്ല കൂടുതല് ആവേശത്തോടെ അതേ കുറ്റം ആവര്‍ത്തിക്കുകയാണ് ഇവിടെ. ജയിലില് ഗോവിന്ദച്ചാമിമാരുടെ സുഖജീവിതം നാടിനു നല്‍കുന്ന സന്ദേശം പരിഹാസ്യമാണ്. അനനുകരണീയമാണ്. ജയിലില് നിന്നു പുറത്തുവരുന്നവര് പറയുന്നത് പുറത്തെ ജീവിതത്തേക്കാള് സുഖമാണ് അവിടുത്തെ ജീവിതമെന്നാണ്. കുറ്റവാളികള്‍ക്ക് പിന്നീടൊരിക്കലും ജയിലില് പോകാന് തോന്നാത്ത ദുരനുഭവങ്ങളാണ് അതിനകത്ത് നല്‍കേണ്ടത്. കൊടും ക്രിമിനലുകളെ മനുഷ്യരായി പരിഗണിക്കരുത്. ഒരു അവകാശവും അവര്‍ക്ക് നല്‍കരുത്.\nഅതുപോലെ ബലാത്സംഗകുറ്റങ്ങളില് പ്രതിയാകുന്നവര് തീരെ ചെറുപ്പക്കാരാണ്. അവരെ സൂക്ഷിച്ചു നിരീക്ഷിക്കാന് മാതാപിതാക്കള്‍ക്ക് സമയമുണ്ടാവണം. അവരെ തെരുവിലേക്ക് ചുമ്മാ വിട്ടുകളയരുത്. മാതാപിതാക്കള് പെണ്‍മക്കളെ ശ്രദ്ധിക്കുന്നതുപോലെതന്നെ ആണ്‍മക്കളെയും ശ്രദ്ധിക്കണം എന്നാണു പ്രധാന മന്ത്രി നരേന്ദ്ര മോദി നിര്‍ദ്ദേശിച്ചത്. അത് വളരെ ശരിയായ കാര്യമാണ്. ആണ്‍മക്കളുടെ മേല് ഒരു കണ്ണ് എപ്പോഴും ഉണ്ടായിരിക്കണം.\nരാഷ്ട്രീയ പാര്‍ടികള്‍ക്ക് ഗുണ്ടകളെ ആവശ്യമുണ്ട്. അതുകൊണ്ട് തന്നെ ആ ഗുണ്ടകള് സ്വന്തം നിലയില് ചെയ്യുന്ന കുറ്റങ്ങള്‍ക്ക് രാഷ്ട്രീയ പാര്‍ട്ടികളുടെ പരിരക്ഷ ഉണ്ടാവുന്നത് സ്വാഭാവികം.ഗുണ്ടകളെ അല്ല ഗുണ്ടകളെ നിയോഗിക്കുന്നവരെ കടുത്ത ശിക്ഷക്ക് വിധേയരാക്കിയാലെ ഗുണ്ടകള് ഇല്ലാതാവുകയുള്ളൂ..\nമദ്യത്തെക്കാള് ഭീകരമായ മയക്കു മരുന്നിനു മാത്രമേ ജിഷയുടെ ശരീരത്തില് കണ്ട കിരാതമായ മര്‍ദ്ദന - പീഡന മുറകള് നടത്താനാകൂ.. വീര്യമുള്ള മദ്യം ഒരുവനെ സ്വബോധം കെടുത്തി മയക്കി കളയുകയെ ഉള്ളൂ. എന്നാല് കഞ്ചാവ് തുടങ്ങിയ മയക്കുമരുന്നുകള് അവനില് വിചിത്രവും രാക്ഷസീയവുമായ പ്രവര്‍ത്തനങ്ങള് നടത്താന് ഉത്തേജനം ഉണ്ടാക്കുകയാണ് ചെയ്യുന്നത്. ഒരു തരം ഭ്രാന്തവസ്ഥ. മദം പൊട്ടിയ ഗജവീരന്റെ വിഭ്രമാവസ്ഥ!\nഎത്ര ശക്തമായ നിയമം കൊണ്ടുവന്നാലും ഇതൊക്കെ ആവര്‍ത്തിക്കും എന്നുള്ളത് ശരിയാണ്. കേരളത്തിലെ ക്രിമിനലുകള് താരതമ്യേന ഭീരുക്കള് കൂടി ആയതിനാല് കുറ്റകൃത്യങ്ങളുടെ എണ്ണം പരിമിതപ്പെടുത്താന് ഉതകും എന്ന് ആശ്വസിക്കാം. ഒറ്റപ്പെട്ടു ജീവിക്കുന്നവര്‍ക്ക് സമൂഹത്തിന്റെ പരിരക്ഷയും ഉറപ്പാക്കണം. ഉമ്മന് ചാണ്ടിക്കും പിണറായി വിജയനും കുമ്മനം രാജശേഖരനും ഓരോ വീടിന്റെ മുമ്പിലും ചെന്നിരിക്കാന് ആവില്ല എന്ന യാഥാര്‍ത്ഥ്യം കൂടി ഉള്‍ക്കൊള്ളേണ്ടതുണ്ട്.\nഅതിക്രൂരവും ബീഭത്സവും ജനായത്ത ഭരണത്തിന്റെ ശോഭ കെടുത്തുന്നതുമായ സംഭവങ്ങളാണ് ഇപ്പോൾ കേരളത്തിൽ അരങ്ങേറിക്കൊണ്ടിരിക്കുന്നത് .അതിൽ ഏറ്റവും പ്രധാനമാണ് പെരുമ്പാവൂരിലെ ജിഷയുടെ അനുഭവം.വാർത്തകൾ ശ്രദ്ധിച്ചാൽ ഒരുപാടു സംശയങ്ങൾ ബാക്കി നില്‍ക്കുന്നു.\nജിഷയുടെ അമ്മയ്ക്ക് മാനസിക ദൌര്‍ബല്യം ആണെന്ന് പറയുന്നു. എന്നാല് അവര് കാര്യകാരണ സഹിതം സ്ഥലം എം എല് എ യെ കുറിച്ച് ആരോപണങ്ങള് ഉന്നയിക്കുന്നു. ജിഷയുടെ പൈശാചികമായി ആക്രമിക്കപ്പെട്ട ശരീരം മെഡിക്കല് വിദ്യാര്‍ഥി യെക്കൊണ്ട് പോസ്റ്റ് മോര്‍ട്ടം ചെയ്യിക്കുന്നു. ശരീരം കൂടുതല് പരിശോധനകള്‍ക്ക് സാധ്യമാകാത്ത വിധം സംസ്കരിക്കാന് അനുമതി നല്‍കുന്നു..\nഇന്നാട്ടിലെ പൌരന്‍റെ ജീവനും സ്വത്തിനും സംരക്ഷണം നല്‍കേണ്ടത് സര്‍ക്കാരിന്റെ ഉത്തരവാദിത്തമാണ് . ജിഷയുടെ കാര്യത്തില് അതുണ്ടായില്ല. ഭരിക്കുന്നത് യു ഡി എഫ് സര്‍ക്കാര് ആയതുകൊണ്ട് എല്ലാ പഴിയും അവര്‍ക്ക് മേലെ മാത്രം ചാര്‍ത്തുന്നത് ശരിയല്ല.ജിഷയുടെ എം പിയും എം എല് എ യും പഞ്ചായത്ത് മെമ്പറും ഒക്കെ എല് ഡി എഫ് മുന്നണിക്കാരാണ്. പഴി അവര്‍ക്ക് കൂടി ബാധകമാണ്. ഇവിടെ ആരുടെയെങ്കിലും മേല് പഴി ചാരുകയല്ല; കലക്കവെള്ളത്തില് മീന് പിടിക്കുന്ന രാഷ്ട്രീയക്കാരെ തുറന്നു കാട്ടുന്നു എന്നേയുള്ളൂ.അന്നാട്ടില് പ്രവര്‍ത്തിക്കുന്ന എന് ഡി എ മുന്നണിക്കും സമീപസ്ഥരായ അരാഷ്ട്രീയക്കാര്‍ക്കും വീട്ടമ്മമാര്‍ക്കും നിയമ പാലകര്‍ക്കും ഉത്തരവാദത്തില് നിന്ന് ഒഴിഞ്ഞു മാറാനാവില്ല.\nഇന്നു വന്ന മറ്റൊരു വാര്‍ത്ത ഒറ്റയ്ക്ക് താമസിക്കുന്ന 68കാരിയെ ബലാത്സംഗം ചെയ്തു എന്നാണ്.പ്രായപൂര്‍ത്തിയാകാത്ത പെണ്‍കുട്ടികളെ തടിക്കൊണ്ടു പോയി ഉപദ്രവിച്ച മൂന്നുപേര്‍ക്ക് ഇതില് പങ്കുണ്ട്.19ഉം 20ഉം വയസ്സുള്ളവരാണ് പ്രതികള്. ഒരേ കുറ്റം ആവര്‍ത്തിക്കുകയാണ് ഇവിടെ. അതിനര്‍ത്ഥം പോലീസ് കേസില് അവര്‍ക്കു തെല്ലും ഭയമില്ല എന്നല്ലേ? ഈ രാജ്യത്തെ നിയമത്തെ ഭയമില്ല എന്നല്ലേ? നിത്യേന നിരവധി സംഭവങ്ങള് ആവര്‍ത്തിക്കുന്നത് ഈ നാട്ടില് ക്രമസമാധാന നില തകര്‍ന്നതിന്റെ ലക്ഷണമല്ലേ?\nമുഖ്യമന്ത്രിക്കും ചില മന്ത്രിമാര്‍ക്കുമെതിരെ ഒരു സ്ത്രീ ധീരമായി ബലാത്സംഗ കുറ്റം ആരോപിച്ച നാടാണിത്. സ്വന്തം മനസ്സാക്ഷിയെ മാത്രം അംഗീകരിക്കുന്ന ഭരണാധികാരികള് അത്തരം ആരോപണങ്ങളെ കൂസാത്തതുകൊണ്ട് കൂടിയാണ് ' എമ്പ്രാനല്‍പ്പം കട്ടു ഭുജിച്ചാല് അമ്പലവാസികളൊക്കെ കക്കും ' എന്ന ചൊല്ല് ഇവിടെ ചിലര്‍ക്കൊക്കെ ഭൂഷണമാകുന്നത്.\nനിലവിലുള്ള നിയമങ്ങള്‍ക്കനുസരിച്ചു വിധി പുറപ്പെടുവിക്കാനേ കോടതിക്ക് കഴിയൂ..ശക്തമായ നിയമങ്ങള് സൃഷ്ടിക്കേണ്ടത് ജനപ്രതിനിധികളാണ്. നിയമനിര്‍മ്മാണ സഭ പലപ്പോഴും അതല്ലാതായിത്തീരുന്നുണ്ട്.ക്രിമിനലുകള്‍ക്ക് വേണ്ടി മനുഷ്യാവകാശം വാദിക്കുന്ന ബുദ്ധിജീവികളും നമ്മുടെ നാട്ടിലുണ്ട്.പരമോന്നതകോടതിയുടെ വധശിക്ഷാ വിധിയെപ്പോലും എതിര്‍ക്കുന്നവര്.\nഒരു കുറ്റത്തിന് ജയിലില് കിടന്നിട്ടു പുറത്തുവരുന്നവന് ഒരു കുറ്റബോധവും തോന്നുന്നില്ലെന്നുമാത്രമല്ല കൂടുതല് ആവേശത്തോടെ അതേ കുറ്റം ആവര്‍ത്തിക്കുകയാണ് ഇവിടെ. ജയിലില് ഗോവിന്ദച്ചാമിമാരുടെ സുഖജീവിതം നാടിനു നല്‍കുന്ന സന്ദേശം പരിഹാസ്യമാണ്.അനനുകരണീയമാണ്.ജയിലില് നിന്നു പുറത്തുവരുന്നവര് പറയുന്നത് പുറത്തെ ജീവിതത്തേക്കാള് സുഖമാണ് അവിടുത്തെ ജീവിതമെന്നാണ്.കുറ്റവാളികള്‍ക്ക് പിന്നീടൊരിക്കലും ജയില് പോകാന് തോന്നാത്ത ദുരനുഭവങ്ങളാണ് അതിനകത്ത് നല്‍കേണ്ടത്. കൊടും ക്രിമിനലുകളെ മനുഷ്യരായി പരിഗണിക്കരുത്. ഒരു അവകാശവും അവര്‍ക്ക് നല്‍കരുത്.\nഅതുപോലെ ബലാത്സംഗകുറ്റങ്ങളില് പ്രതിയാകുന്നവര് തീരെ ചെറുപ്പക്കാരാണ്.അവരെ സൂക്ഷിച്ചു നിരീക്ഷിക്കാന് മാതാപിതാക്കള്‍ക്ക് സമയമുണ്ടാവണം. അവരെ തെരുവിലേക്ക് ചുമ്മാ വിട്ടുകള യരുത്. മാതാപിതാക്കള് പെണ്‍മക്കളെ ശ്രദ്ധിക്കുന്നതുപോലെതന്നെ ആണ്‍മക്കളെയും ശ്രദ്ധിക്കണം എന്നാണു പ്രധാന മന്ത്രി നരേന്ദ്ര മോദി നിര്‍ദ്ദേശിച്ചത്. അത് വളരെ ശരിയായ കാര്യമാണ്.ആണ്‍മക്കളുടെ മേല് ഒരു കണ്ണ് എപ്പോഴും ഉണ്ടായിരിക്കണം.\nമദ്യത്തെക്കാള്‍ഭീകരമായ മയക്കു മരുന്നിനു മാത്രമേ ജിഷയുടെ ശരീരത്തില് കണ്ട കിരാതമായ മര്‍ദ്ദന - പീഡന മുറകള് നടത്താനാകൂ.. വീര്യമുള്ള മദ്യം ഒരുവനെ സ്വബോധം കെടുത്തി മയക്കി കളയുകയെ ഉള്ളൂ.എന്നാല് കഞ്ചാവ് തുടങ്ങിയ മയക്കുമരുന്നുകള് അവനില് വിചിത്രവും രാക്ഷസീയവുമായ പ്രവര്‍ത്തനങ്ങള് നടത്താന് ഉത്തേജനം ഉണ്ടാക്കുകയാണ് ചെയ്യുന്നത്. ഒരു തരം ഭ്രാന്തവസ്ഥ. മദം പൊട്ടിയ ഗജവീരന്റെ വിഭ്രമാവസ്ഥ!\nഎത്ര ശക്തമായ നിയമം കൊണ്ടുവന്നാലും ഇതൊക്കെ ആവര്‍ത്തിക്കും എന്നുള്ളത് ശരിയാണ്. കേരളത്തിലെ ക്രിമിനലുകള് താരതമ്യേന ഭീരുക്കള് കൂടി ആയതിനാല് കുറ്റകൃത്യങ്ങളുടെ എണ്ണം പരിമിതപ്പെടുത്താന് ഉതകും എന്ന് ആശ്വസിക്കാം.\nഒറ്റപ്പെട്ടു ജീവിക്കുന്നവര്‍ക്ക് സമൂഹത്തിന്റെ പരിരക്ഷയും ഉറപ്പാക്കണം. ഉമ്മന് ചാണ്ടിക്കും പിണറായി വിജയനും കുമ്മനം രാജ ശേഖരനും ഓരോ വീടിന്റെ മുമ്പിലും ചെന്നിരിക്കാന് ആവില്ല എന്ന യാഥാര്‍ത്ഥ്യം കൂടി ഉള്‍ക്കൊള്ളേണ്ടതുണ്ട്.


അലിഗഢ് മുസ്‌ലിം സര്‍വ്വകലാശാല മെനുവില് നിന്നും മാംസവിഭവങ്ങളെ നീക്കി – Chandrika Daily\nBy chandrika Thursday March 30, 2017 11:55 am\nഅലിഗഢ് മുസ്‌ലിം സര്‍വ്വകലാശാല മെനുവില് നിന്നും മാംസവിഭവങ്ങളെ നീക്കി\nഅലിഗഢ്: അലിഗഢ് മുസ്‌ലിം സര്‍വ്വകലാശാലയിലെ ഭക്ഷണമെനുവില് നിന്നും മാംസവിഭവങ്ങളെ നീക്കം ചെയ്തു. എല്ലാ വിദ്യാര്‍ത്ഥികളും ഇനിമുതല് വെജിറ്റബിള് ഭക്ഷണം മാത്രം കഴിച്ചാല് മതിയെന്നാണ് അധികൃതരുടെ നിര്‍ദ്ദേശം. ഉത്തര്‍പ്രദേശില്…\nഅലിഗഢ്: അലിഗഢ് മുസ്‌ലിം സര്‍വ്വകലാശാലയിലെ ഭക്ഷണമെനുവില് നിന്നും മാംസവിഭവങ്ങളെ നീക്കം ചെയ്തു. എല്ലാ വിദ്യാര്‍ത്ഥികളും ഇനിമുതല് വെജിറ്റബിള് ഭക്ഷണം മാത്രം കഴിച്ചാല് മതിയെന്നാണ് അധികൃതരുടെ നിര്‍ദ്ദേശം. ഉത്തര്‍പ്രദേശില് വ്യാപകമായി അറവുശാലകള് അടച്ചുപൂട്ടുന്നതിന് പിന്നാലെയാണിത്.\nആഴ്ച്ചയില് രണ്ട് ദിവസമാണ് ഹോസ്റ്റലില് മാംസവിഭവങ്ങള് വിളമ്പിയിരുന്നത്. എന്നാല് കഴിഞ്ഞ ഒരാഴ്ച്ചയായി വിദ്യാര്‍ത്ഥികള്‍ക്ക് ലഭിക്കുന്നത് വെജിറ്റേറിയന് ഭക്ഷണമാണ്. ഇതിനെക്കുറിച്ച് വൈസ് ചാന്‍സലര്‍ക്ക് പരാതി നല്‍കിയിട്ടുണ്ടെന്ന് വിദ്യാര്‍ത്ഥികള് പറയുന്നു. എന്നാല് മാംസത്തിന്റെ വില വര്‍ദ്ധിച്ചതാണ് വിഭവങ്ങള് ഒഴിവാക്കാന് കാരണമെന്നും ഇത് താല്‍ക്കാലികമാണെന്നും അധികൃതര് അറിയിച്ചു.\nയോഗി ആദിത്യനാഥ് ഉത്തര്‍പ്രദേശ് മുഖ്യമന്ത്രിയായി അധികാരമേറ്റതിന് ശേഷം സംസ്ഥാനത്തെ അനധികൃത അറവുശാലകള് അടച്ചുപൂട്ടുന്നതിന് തുടക്കമിട്ടിരുന്നു. എന്നാല് സംസ്ഥാനത്താകെ എല്ലാ അറവുശാലകളും ശിവസേന പ്രവര്‍ത്തകര് ബലം പ്രയോഗിച്ച് അടച്ചുപൂട്ടിക്കുകയാണ്. കൂടാതെ അറവുശാലകള്‍ക്ക് തീയിട്ട് നശിപ്പിച്ചിരുന്നു. ഇതില് ജനങ്ങളുടെ പ്രതിഷേധം വ്യാപകമായിരിക്കുകയാണ്.


ചായ് പേ ചര്‍ച്ച വിത്ത് മോഡി….Irish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nചായ് പേ ചര്‍ച്ച വിത്ത് മോഡി….\non January 19, 2014\tബി ജെ പി യുടെ പ്രധാനമന്ത്രി സ്ഥാനാര്‍ത്ഥി നരേന്ദ്ര മോഡിയെ പഴയ ചായക്കടയുടെ കാര്യം പറഞ്ഞ് പരിഹസിക്കുന്ന കോണ്‍ഗ്രസിന് തുല്യനാണയത്തില് മറുപടി കൊടുക്കാന് മോഡിയുടെ പുതിയ മാന്ത്രിക വിദ്യ. രാജ്യത്തെ മുന്നൂറോളം ലോക്‌സഭാ മണ്ഡലങ്ങളിലെ ആയിരത്തോളം ചായക്കടക്കാരുമായി ചര്‍ച്ചക്കൊരുങ്ങുകയാണ് മോഡി. ചായ് പേ ചര്‍ച്ച വിത്ത് മോഡി എന്ന് പേരിട്ടിരിക്കുന്ന പരിപാടി ഫെബ്രുവരി ഒന്നു മുതല് ആരംഭിക്കും. ഇതിനായി എല്ലാ ഒരുക്കങ്ങളും തീര്‍ന്നതായി ഔദ്യോഗിക വൃത്തങ്ങള് പറഞ്ഞു.\nഇന്റര്‍നെറ്റിന്റേയും ഡിറ്റിഎച്ച് ടെക്‌നോളജിയുടേയും സാധ്യതകളെ പരമാവധി ഉപയോഗപ്പെടുത്തിയാണ് പരിപാടി ആവിശ്കരിച്ചിട്ടുള്ളത്. ഓരോ ദിവസവും അഞ്ചുമുതല് എട്ട് വരെ സ്ട്രീറ്റ് കോര്‍ണര് മീറ്റിംഗിലാണ് മോഡി പങ്കെടുക്കും. സിഎജിയുടെയും ഐഐടി, ഐഐഎം ഉദ്യോഗസ്ഥരുടെ മേല്‍നോട്ടത്തിലായിരിക്കും പരിപാടി സംഘടിപ്പിക്കുക. ഇതിനായി സിഎജി രാജ്യത്തെ 300 നഗരങ്ങളിലെ ചായക്കടകളുമായി ബന്ധപ്പെട്ടതായാണ് റിപോര്‍ട്ട്. ഇതിനായി ബിജെപി പ്രാദേശിക നേതാക്കളുടെ സഹായവും പാര്‍ട്ടി തേടിയിട്ടുണ്ട്.\nപഴയകാലത്ത് ചായവിറ്റ് ഉപജീവനം തേടിയിരുന്ന മോഡിയെ പ്രസ്തുത വിഷയം പരാമര്‍ഷിച്ച് കോണ്‍ഗ്രസ് നേതാക്കള് പരിഹസിക്കാറുണ്ട്. ഈയിടെ പ്രമുഖ കോണ്‍ഗ്രസ് നേതാവ് ലോക്‌സഭാ തെരഞ്ഞെടുപ്പിന് ശേഷം മോഡിക്ക് വേണമെങ്കില് പഴയ ചായക്കട ഇട്ടു കൊടുക്കാമെന്ന് പരിഹസിച്ചിരുന്നു. ഇത്തരം പരാമര്‍ശങ്ങളെ ഉദ്ദേശിച്ചാണ് മുള്ളിനെ മുള്ള് കൊണ്ടെടുക്കുന്ന മോഡിയുടെ പുതിയ രാഷ്ട്രീയ ബുദ്ധി പ്രയോഗിക്കപ്പെടുന്നത്.


ദുബൈയില് ഫിലിപ്പൈന് യുവതി ദുരൂഹ സാഹചര്യത്തില് മരിച്ച നിലയില്; അന്വേഷണം ആവശ്യപ്പെട്ട് സുഹൃത്തുക്കള് – Malanad Online\nTuesday, April 23, 2019 17:34:49\nദുബൈ: ഫിലിപ്പൈന് സ്വദേശിയായ യുവതി ദുബൈയില് മരിച്ച സംഭവത്തില് ദുരൂഹതയുണ്ടെന്ന വാദവുമായി സുഹൃത്തുക്കള്. കഴിഞ്ഞ മാസം അവസാനമാണ് എയ്ഞ്ചല് പൗയ ത്രസാത് എന്ന യുവതിയെ രക്തത്തില് കുളിച്ച് മരിച്ച നിലയില് കണ്ടെത്തിയത്. ദുബൈയിലെ ചൈന ക്ലസ്റ്ററിലെ ഒരു ഫ്ലാറ്റില് വീട്ടുജോലിക്കാരിയായിരുന്നു യുവതി. സംഭവത്തില് അന്വേഷണം പുരോഗമിക്കുകയാണെന്ന് പൊലീസ് അറിയിച്ചു. ജൂലൈ 29നാണ് യുവതിയെ മരിച്ച നിലയില് കണ്ടെത്തിയത്.\nമരണപ്പെടുന്നതിന് കുറച്ചു ദിവസം മുന്‍പ് താന് ഗര്‍ഭിണിയാണെന്ന് എയ്ഞ്ചല് പറഞ്ഞിരുന്നുവെന്ന് അവരുടെ ഒരു സുഹൃത്ത് വെളിപ്പെടുത്തി. എന്നാല്, ഇക്കര്യത്തില് പ്രശ്‌നങ്ങള് ഉണ്ടെന്നും ഗര്‍ഭം അലസിപ്പിക്കുമെന്നും യുവതി പറഞ്ഞിരുന്നുവെന്ന് സുഹൃത്ത് പറഞ്ഞു. 2016 മുതല് എയ്ഞ്ചലിന്റെ വിസ കാലാവധി തീര്‍ന്നിരുന്നു. ഇക്കാര്യം യുവതിയെ അലട്ടിയിരുന്നു. ഗര്‍ഭം അലസിപ്പിക്കരുതെന്നും ഓഗസ്റ്റ് ഒന്നു മുതല് ആരംഭിക്കുന്ന പൊതുമാപ്പ് സമയത്ത് എന്തെങ്കിലും വഴി തെളിയുമെന്നും താന് പറഞ്ഞുവെന്ന് സുഹൃത്ത് വ്യക്തമാക്കി. യുവതിയുടെ മരണവുമായി ബന്ധപ്പെട്ട് പലതരത്തിലുള്ള അഭ്യൂഹങ്ങള് നിലനില്‍ക്കുകയാണ്.\nതന്റെ റൂംമേറ്റ് ആണ് എയ്ഞ്ചല് മരിച്ച കാര്യം തന്നെ അറിയിച്ചത് സംഭവം അറിഞ്ഞപ്പോള് ഞെട്ടിപ്പോയി കുഞ്ഞിനെ ഇല്ലാതാക്കാന് അവള് എന്തെങ്കിലും മരുന്ന് കഴിച്ചുകാണും എന്നാണ് ഞാന് വിശ്വസിക്കുന്നത്. ഒരു സുഹൃത്ത് എന്നതിലുപരി എനിക്കൊരു സഹോദരിയായിരുന്നു അവള്’-യുവതിയുടെ സുഹൃത്ത് പറഞ്ഞു. എയ്ഞ്ചലിന് പതിനൊന്നും എട്ടും വയസ്സുള്ള രണ്ടു മക്കളുണ്ട്. ഭര്‍ത്താവ് ഒരിക്കല് യുവതിയെ കൊലപ്പെടുത്താന് ശ്രമിച്ചിരുന്നു. ഒരു വിധത്തിലാണ് രക്ഷപ്പെട്ടത്. തുടര്‍ന്ന് അല്‍ഐയ്‌നിലെ ഒരു വീട്ടില് ജോലി ചെയ്താണ് ഇവര് ജീവിച്ചിരുന്നത്. ഇവിടെയും ദുരനുഭവം ഉണ്ടായപ്പോള് വിവിധ ജോലികള് ചെയ്താണ് ജീവിച്ചിരുന്നത എന്നും സുഹൃത്ത് വെളിപ്പടുത്തി.\nയുവതിയുടെ മരണത്തില് അന്വേഷണം വേണം എന്ന് ബന്ധുക്കളും ആവശ്യപ്പെട്ടിട്ടുണ്ട്. വിദേശകാര്യ മന്ത്രാലയവുമായി ബന്ധപ്പെട്ടിട്ടുണ്ടെന്നും മൃതദേഹം വേഗം വിട്ടുനല്‍കാന് ആവശ്യമായ നടപടികള് ഉണ്ടാകണമെന്നും അവര് അഭ്യര്‍ഥിച്ചു. പൊലീസ് അന്വേഷണം പൂര്‍ത്തിയായാല് ഉടന് മൃതദേഹം വിട്ടുനല്‍കുമെന്നാണ് അധികൃതര് അറിയിച്ചിരിക്കുന്നത്. പൊലീസ് അന്വേഷണം ഊര്‍ജിതമാക്കി\n« പ്രളയക്കെടുതി; കേരളത്തിന് കമൽഹാസന്റെ സഹായം (Previous)\n(Next) വസുന്ധര ഗോ ബാക്ക്; ക്വിറ്റ് ഇന്ത്യാ സമര വാര്‍ഷിക ദിനത്തില് വസുന്ധര രാജെയ്‌ക്കെതിരെ പ്രതിഷേധം »


ഉപരിപഠനം: ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസിൽ| Indian Institute of Science\nകുറഞ്ഞ ഫീസ്, മികച്ച പഠന സൗകര്യങ്ങൾ; പഠിക്കാം ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസിൽ\nജോമി.പി.എൽ June 29, 2020 12:26 PM IST\nരാജ്യത്തെ ഏറ്റവും മികച്ച ഉന്നത വിദ്യാഭ്യാസ സ്ഥാപനങ്ങളിലൊന്നാണ് ബംഗളൂരുവിലെ ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസ് ( IISc) . 1896 ൽ ശാസ്ത്ര വിഷയങ്ങൾക്കു വേണ്ടി ഒരു യൂണിവേഴ്സിറ്റി ആരംഭിക്കാനുള്ള JN ടാറ്റയെന്ന വ്യവസായ പ്രമുഖന്റെ സ്വപ്നമാണ് IISc എന്ന മഹത്തായ സ്ഥാപനമായി സഫലീകരിക്കപ്പെട്ടത്. 1909 ൽ അപ്ലൈഡ് കെമിസ്ട്രി, ഇലക്ട്രിക്കൽ ടെക്നോളജി എന്നീ രണ്ടു ഡിപ്പാർട്ടുമെന്റുകൾ മാത്രമായി പ്രവർത്തനമാരംഭിച്ച IISc ഇന്ന് ഇന്ത്യയിലെ ഏറ്റവും തലയെടുപ്പുള്ള വിദ്യാഭ്യാസ സ്ഥാപനമാണ്.\nഗവേഷണ രംഗത്തെ മികവും കുറഞ്ഞ ഫീസും മികച്ച പoന സൗകര്യങ്ങളും IISc യുടെ പ്രത്യേകതകളാണ്. ഏകദേശം 400 ഏക്കർ വിസ്തീർണമുള്ള കാമ്പസിൽ ബയോളജിക്കൽ, കെമിക്കൽ, കമ്പ്യൂട്ടർ, ഇലക്ട്രിക്കൽ, ഇലക്ട്രോണിക്സ്, ഇന്റർഡിസിപ്ലിനറി, മെക്കാനിക്കൽ, ഫിസിക്കൽ & മാത്തമെറ്റിക്കൽ എന്നിങ്ങനെ വിവിധ വിഭാഗങ്ങളിലായി നാൽപതോളം ഡിപ്പാർട്ട്മെന്റുകൾ പ്രവർത്തിക്കുന്നു.\nശാസ്ത്ര-സാങ്കേതിക വിഷയങ്ങളിലെ ഗവേഷണങ്ങൾക്കാണ് ഇവിടെ കൂടുതൽ ഊന്നൽ നൽകുന്നത്. വിവിധ വിഷയങ്ങളിലുള്ള\nPost-Doctoral, Doctoral പ്രോഗ്രാമുകൾക്കു പുറമേ MS, M. E, M. Mgt, M. Des ,BS പ്രോഗ്രാമുകളും ഇവിടെ നടത്തി വരുന്നു.\nIIT യോ IISc യോ കൂടുതൽ മികച്ചത്? രണ്ടും രണ്ടു തരം സ്ഥാപനങ്ങളാണ്. ശാസ്ത്രത്തിന്റെ വഴിയിലൂടെ പോകാനാഗ്രഹിക്കുന്നവർക്ക് IISc , എഞ്ചിനീയറിങ്ങിൽ മികച്ച അടിസ്ഥാന വിദ്യാഭ്യാസം നേടാനാഗ്രഹിക്കുന്നവർക്ക് IITകൾ എന്നാണുത്തരം.\nIITകൾ പലതുണ്ട്;IISc ഒന്നേ ഉള്ളൂ. B.Tech ആണ് IITകളുടെ ഫ്ലാഗ്ഷിപ്പ് പ്രോഗ്രാം. IIScകളിൽ ഗവേഷണത്തിനാണ് പ്രാമുഖ്യം. ആകെ വിദ്യാർത്ഥികളിൽ 70% പേരും ഗവേഷക വിദ്യാർത്ഥികളാണ്. പ്ലേസ്മെന്റുകളുടെ താരത്തിളക്കം IITകളിൽ തന്നെ. പക്ഷേ, കോർപ്പറേറ്റ് വാഗ്ദാനങ്ങളുടെ പുറകെ പോകാതെ സ്വന്തം വിഷയങ്ങളിൽ ആത്മാർപ്പണം ചെയ്ത ജ്ഞാനതേജസ്വികളായ നിരവധി പേരെ llSc യിൽ കാണാം.\n10+2 ( science stream )കഴിഞ്ഞ വർക്ക് IISc നടത്തുന്ന ചതുർവർഷ Mathematical, Physical ,Chemical, Biological, Earth & Environmental, Material Sciences പ്രോഗ്രാമുകളിലേക്ക് IIT-JEE /Neet/KVPY എന്നിവ വഴിയാണ് പ്രവേശനം. ശാസ്ത്ര വിഷയങ്ങളിൽ അണ്ടർ ഗ്രാജ്വേറ്റ് തലത്തിൽ ഇന്ത്യയിലെ ഏറ്റവും മികച്ച പ്രോഗ്രാമുകളാണിവ.\nആദ്യ മൂന്നു സെമസ്റ്ററുകളിൽ അടിസ്ഥാന ശാസ്ത്ര വിഷയങ്ങളും എഞ്ചിനീയറിങ്ങ് വിഷയങ്ങളും പഠിച്ചതിനു ശേഷം 4,5,6 സെമസ്റ്ററുകളിൽ സ്പെഷലൈസേഷൻ വിഷയങ്ങൾ എന്നതാണ് IISc രീതി. അവസാന രണ്ടു സെമസ്റ്ററുകൾ ഇലക്ടീവുകൾക്കും പ്രോജക്ട് വർക്കിനുമായി മാറ്റി വച്ചിരിക്കുന്നു.\nBS പ്രോഗ്രാം പൂർത്തിയാക്കി 1 വർഷം കൂടി നിർദ്ധിഷ്ട വിഷയങ്ങൾ പൂർത്തിയാക്കുന്നവർക്ക് MS ബിരുദം നേടാനും അവസരമുണ്ട്.\nഇന്ത്യൻ ഇൻസ്റ്റിറ്ററ്യൂട്ട് ഓഫ് സയൻസിൽ ബിരുദതല എഞ്ചിനീയറിങ്ങ് പഠനമില്ലെങ്കിലും വിവിധ വിഷയങ്ങളിൽ\nM. Tech പ്രോഗ്രാമുകൾ നടത്തിവരുന്നുണ്ട്.\nM. Tech നു പുറമേ\nM. Mgt, M. Des, കോഴ്സുകളും ലഭ്യമാണ്.GATE / CEED സ്കോറുള്ള B.Tech/ B. Arch / B. Des ബിരുദധാരികൾക്ക് M. Des നു ചേരാം. വിവിധ വിഷയങ്ങളിലെ M. Tech കോഴ്സുകൾക്ക് B.Tech / M. Sc /\nB. S എന്നിവയാണ് യോഗ്യത.\nഏതെങ്കിലും വിഷയത്തിലുള്ള B.Tech ബിരുദധാരികൾക്ക് CAT / GMAT/GATE സ്കോറോടെ M. Mgt പ്രോഗ്രാമുകൾക്ക് അപേക്ഷിക്കാം.\nശാസ്ത്ര വിഷയങ്ങളിലോ B.Tech/ BS/ Biotech/\nB. Pharm/B. Agri/ BVSc എന്നിവിഷയങ്ങളിലൊന്നിലോ ബിരുദ\nപഠനം പൂർത്തിയാക്കിയവർക്ക് IISc നടത്തുന്ന integrated PG - Ph.D കോഴ്സുകൾക്ക് ചേരാം. ബിരുദാനന്തര ബിരുദമോ B.Tech, MBBS, BSc Agriculture പോലുള്ള പ്രൊഫഷണൽ ബിരുദങ്ങളോ ഉള്ളവർക്കു് Ph.D കോഴ്സുകൾക്ക് പ്രവേശനം ലഭിക്കും.\nലോകത്തെ ഏറ്റവും മികച്ച 50 സർവകലാശാലകളുടെ റാങ്കിങ്ങ് പട്ടികകളിൽ ഇന്ത്യയിൽ നിന്നൊരു സ്ഥാപനവും ഇടം പിടിച്ചിട്ടില്ല. അതിന് സാധ്യമായേക്കാവുന്ന ഒരു സ്ഥാപനം IISc തന്നെയാണ് എന്ന് നിസ്സംശയം പറയാം


'ഇതൊക്കെയെന്ത്'; കാണികളെ ഞെട്ടിച്ച് ഒറ്റക്കയ്യില് ക്യാച്ചെടുത്ത് ഹാര്‍ദ്ദിക് പാണ്ഡ്യ; ഒരു നിമിഷം കൊണ്ട് വില്ലനില് നിന്നും സൂപ്പര് ഹീറോയായി താരാം, വീഡിയോ\nWednesday 14th February 2018 1:22pm\n‘ഇതൊക്കെയെന്ത്’; കാണികളെ ഞെട്ടിച്ച് ഒറ്റക്കയ്യില് ക്യാച്ചെടുത്ത് ഹാര്‍ദ്ദിക് പാണ്ഡ്യ; ഒരു നിമിഷം കൊണ്ട് വില്ലനില് നിന്നും സൂപ്പര് ഹീറോയായി താരാം, വീഡിയോ\nWednesday 14th February 2018 1:05pm\nകേപ്ടൗണ്: ദക്ഷിണാഫ്രിക്കയില് ഇന്ത്യ ചരിത്രം കുറിച്ചിരിക്കുകയാണ്. പോര്‍ട്ടീസ് മണ്ണിലെ ആദ്യ ഏകദിന പരമ്പര എന്ന മൂന്നു പതിറ്റാണ്ടിന്റെ കാത്തിരിപ്പിനാണ് ഇന്ത്യയിന്നലെ വിരാമമിട്ടത്. ആധികാരികമായിരുന്നു ഇന്ത്യന് വിജയം. ബാറ്റുകൊണ്ടും ബൗളുകൊണ്ടും ഇന്ത്യ തിളങ്ങി. ഫീല്‍ഡിംഗിലും ഇതേ ആധിപത്യം നിലനിര്‍ത്താന് സാധിച്ചതോടെ വിജയം അനായാസമായി.\nഇന്നലെ നടന്ന മത്സരത്തില് ആദ്യം വില്ലനും പിന്നീട് ഹീറോയായും മാറിയത് ഹാര്‍ദ്ദിക് പാണ്ഡ്യയായിരുന്നു. നേരിട്ട ആദ്യ പന്തില്‍ത്തന്നെ ക്യാച്ച് സമ്മാനിച്ച് ആരാധകരുടെ മനസ്സില് തീകോരിയിട്ടാണ് പാണ്ഡ്യ പുറത്തായത്. പക്ഷെ ദക്ഷിണാഫ്രിക്കന് ഇന്നിംഗ്‌സില് പന്തെടുത്ത ഹാര്‍ദ്ദിക് അതിനുള്ള മറുപടി നല്‍കി. തന്റെ അഞ്ചാം ഓവറില് ആക്രമണകാരിയായ ജെ.പി ഡ്യുമിനിയെ കൂടാരം കയറ്റിയാണ് താരം ആശ്വാസം പകര്‍ന്നത്.\nപക്ഷെ പാണ്ഡ്യയുടെ ഏറ്റവും മനോഹര പ്രകടനത്തിന് പിന്നേയും സമയം വേണ്ടി വന്നു. കുല്‍ദീപ് യാദവ് തന്റെ പത്താം ഓവര് എറിയുന്നതു വരെയ കുല്‍ദീപിന്റെ പന്ത് ഷംസി ഉയര്‍ത്തി അടിക്കുകയായിരുന്നു. അത്ഭുതകരമായി ഒറ്റ കൈകൊണ്ട് പാണ്ഡ്യ ക്യാച്ച് എടുക്കുകയായിരുന്നു. പന്തിനായി പാഞ്ഞ ശിഖര് ധവാന് മുമ്പില് പാണ്ഡ്യ കൂടി വന്നതോടെ ആശയക്കുഴപ്പം കാരണം ക്യാച്ച് കൈവിട്ട് പോകുമെന്ന് തോന്നിച്ചിരുന്നുവെങ്കിലും അതുണ്ടായില്ല.\nനേരത്തെ ഇന്ത്യ 274 റണ്‍സെടുത്തിരുന്നു. മറുപടി ബാറ്റിംഗിന് ഇറങ്ങിയ പോര്‍ട്ടീസ് ആകട്ടെ 201 ന് ഓള് ഔട്ടാവുകയും ചെയ്തു. ഇതോടെ പരമ്പരയില് ഇന്ത്യയുടെ ലീഡ് 4-1 ആയി. ഒരു മത്സരം കൂടി ബാക്കിയുണ്ട്. ഓപ്പണര് രോഹിത് ശര്‍മ്മയുടെ സെഞ്ച്വറിയുടെ കരുത്തിലായിരുന്നു ഇന്ത്യന് വിജയം. രോഹിത് 115 റണ്‍സെടുത്തു. കുല്‍ദീപ് യാദവ് നാല് വിക്കറ്റും വീഴ്ത്തിയിരുന്നു.


'ഒരിക്കല് വന്നാല് പിന്നെ വരില്ല; ജലദോഷം പോലെയുള്ള അസുഖം; കുട്ടികള്‍ക്ക് ദോഷകരമല്ല'; കോവിഡുമായി ബന് - Samakalika Malayalam\n'ഒരിക്കല് വന്നാല് പിന്നെ വരില്ല; ജലദോഷം പോലെയുള്ള അസുഖം; കുട്ടികള്‍ക്ക് ദോഷകരമല്ല'; കോവിഡുമായി ബന്ധപ്പെട്ട വസ്തുതാ വിരുദ്ധമായ പ്രചാരണങ്ങള്\nBy സമകാലിക മലയാളം ഡെസ്‌ക് | Published: 17th July 2020 07:47 PM |\nLast Updated: 17th July 2020 07:47 PM | A+A A- |\nതിരുവനന്തപുരം: കോവിഡുമായി ബന്ധപ്പെട്ട് നിരവധി വസ്തുതാ വിരുദ്ധമായ കാര്യങ്ങള് പ്രചരിക്കുന്നതായി മുഖ്യമന്ത്രി പിണറായി വിജയന്.\nഅപരിചിതമായ പ്രതിസന്ധികളെ നേരിടുമ്പോള് ഇത് സ്വാഭാവികമാണ്. പ്രകൃതിയും ആരോഗ്യവുമായി ബന്ധപ്പെട്ട പ്രശ്‌നങ്ങളാകുമ്പോള് അശാസ്ത്രീയ മാര്‍ഗങ്ങളുടെ പിന്നാലെ പോകുന്നത് ഒരു പ്രവണത തന്നെയാണ്. പ്രതിവിധിയായി ശാസ്ത്രീയ പിന്‍ബലമില്ലാത്ത മാര്‍ഗങ്ങളെയും ആശ്രയിക്കാറുണ്ടെന്ന് പിണറായി പറഞ്ഞു\nമറ്റൊരു കൂട്ടര് പറയുന്നത് ഇതര രോഗമുള്ളവര് മാത്രമേ കോവിഡ്മൂലം മരിക്കുകയുള്ളു എന്നാണ്. നാം കൃത്യമായി ഓര്‍മിക്കേണ്ടത് ഈ പ്രചാരണങ്ങള്‍ക്കൊന്നും ശാസ്ത്രത്തിന്റെ പിന്‍ബലമില്ല എന്നതാണ്.\nഈ രോഗം ഭേദപ്പെടുത്താവുന്ന സ്‌പെഷ്യലൈസ്ഡ് മരുന്ന് ഇനിയും കണ്ടെത്തിയിട്ടില്ല. വാക്‌സിന് വികസിപ്പിച്ചിട്ടില്ല. ഒരു വാക്‌സിന് ഫലപ്രദമാണ് എന്നുറപ്പുവരുത്താന് 12 മുതല് 18 മാസം വരെയെടുക്കും എന്നാണ് ശാസ്ത്രലോകം പറയുന്നത്.കോവിഡ് 19 ഉമായി ബന്ധപ്പെട്ട ഗവേഷണങ്ങള് ആരംഭിച്ചിട്ട് ആറു മാസമേ ആയിട്ടുള്ളൂ. അതായത് ഇനിയും സമയമെടുക്കും.\nഅതിനുമുമ്പു തന്നെ വാക്‌സിനും മരുന്നുമൊക്കെ യാഥാര്‍ത്ഥ്യമാക്കാന് ശാസ്ത്രലോകത്തിനു കഴിയട്ടെ എന്നാണ് നാമെല്ലാവരും ആഗ്രഹിക്കുന്നത്. ശാസ്ത്രലോകം അതിനുള്ള പ്രവര്‍ത്തനങ്ങളിലേര്‍പ്പെട്ടിരിക്കുമ്പോള് പിന്തുണ നല്‍കുകയാണ് ഉത്തരവാദിത്തബോധമുള്ള ഏതൊരാളും ചെയ്യേണ്ടത്. അവരുടെ പ്രവര്‍ത്തങ്ങളെ അട്ടിമറിക്കാനുതകുന്ന വിധത്തില് അശാസ്ത്രീയത പ്രചരിപ്പിക്കുന്ന ഒരിടപെടലും ആരുടെ ഭാഗത്തു നിന്നുമുണ്ടാകരുതെന്ന് പിണറായി പറഞ്ഞു.\nവസ്തുതാ വിരുദ്ധമായ കാര്യങ്ങള് കോവിഡ് 19 മുഖ്യമന്ത്രി


ജാഗ്രത: ഇന്റർവ്യൂ ബോർഡിലെ മൂന്നുപേരുടെ വ്യക്തിതാല്‍പര്യം സംരക്ഷിക്കാന് ഉപജാപം നടന്നു; ഒരു ഉദ്യോഗാർത്ഥിയുമായി അടുത്തബന്ധം: എം ബി രാജേഷ്\nഇന്റർവ്യൂ ബോർഡിലെ മൂന്നുപേരുടെ വ്യക്തിതാല്‍പര്യം സംരക്ഷിക്കാന് ഉപജാപം നടന്നു; ഒരു ഉദ്യോഗാർത്ഥിയുമായി അടുത്തബന്ധം: എം ബി രാജേഷ്\nപാലക്കാട് > കാലടി സർവകലാശാല അസി. പ്രൊഫസർ നിയമനവുമായി ബന്ധപ്പെട്ട വിവാദം മൂന്നുപേരുടെ വ്യക്തിതാൽപര്യത്തിന്റെ പുറത്ത് ഉള്ളതാണെന്ന് എം ബി രാജേഷ്. വ്യക്തിതാൽപര്യം സംരക്ഷിക്കാൻ ഇന്റർവ്യൂ ബോർഡിലെ മൂന്നുപേർ ഉപജാപം നടത്തിയെന്നും എം ബി രാജേഷ് മാധ്യമങ്ങളോട് പറഞ്ഞു. ഭാര്യ നിനിത കണിച്ചേരിക്ക് അനധികൃതമായി നിയമനം നല്‍കാന് റാങ്ക് പട്ടിക അട്ടിമറിച്ചു എന്ന ആരോപണത്തിലാണ് രാജേഷിന്റെ പ്രതികരണം.\nമൂന്നുപേരുടെ വ്യക്തിപരമായ താൽപര്യത്തിൽ നിന്നുള്ള പ്രശ്‌നമാണ് ഇതെല്ലാം. സ്ഥാപിത താൽപര്യമല്ലെന്ന് വിഷയവിദഗ്‌ദർ തെളിയിക്കണം. ബോർഡംഗങ്ങളിൽ ആർക്കെങ്കിലും പരാതി ഉണ്ടെങ്കിൽ അത് ബന്ധപ്പെട്ടവരുടെ ശ്രദ്ധയിൽപ്പെടുത്താം. എന്നാൽ ആ പരാതി നിയമന ഉത്തരവ് കിട്ടിയ ഉദ്യോഗാർത്ഥിക്ക് അയച്ചുകൊടുത്ത് നിങ്ങൾ ഇതിൽനിന്ന് പിൻമാറണം അല്ലെങ്കിൽ മാധ്യമങ്ങളിലൂടെ പ്രചരണം നടത്തും വലിയ തിരിച്ചടി ഉണ്ടാകും എന്ന് പറയുന്നത് കേട്ടുകേൾവി ഇല്ലാത്ത കാര്യമാണ്.\n80 അപേക്ഷകരില്‍നിന്ന് അക്കാദമിക യോഗ്യതകള് നോക്കി തിരഞ്ഞെടുക്കപ്പട്ട ആളാണ് നിനിത. യോഗ്യത സംബന്ധിച്ച് യൂണിവേഴ്‌സിറ്റി വിശദീകരണം നല്‍കിയിട്ടുണ്ടെന്നും എം ബി രാജേഷ് പറഞ്ഞു.\nമൂന്നുതരത്തിലാണ് നിനിതയുടെ നിയമനം അട്ടിമറിക്കാൻ ഉപജാപം നടത്തിയത്. ഇന്റർവ്യൂവിന് മുമ്പ് പങ്കെടുക്കാതിരിക്കാൻ ഒരു ഉപജാപം നടന്നു. നിനിതയുടെ പിഎച്ച്‌ഡി ജോലിക്ക് അപേക്ഷിക്കുന്ന സമയത്ത് ലഭിച്ചതാണെന്ന് വരുത്താൻ ശ്രമം നടന്നു. അതെല്ലാം യൂണിവേഴ്‌സിറ്റി പരിശോധിച്ച് 2018 ൽ ലഭിച്ചതാണെന്നും കണ്ടെത്തി. 11 വർഷം മുമ്പേ നെറ്റ് യോഗ്യതയും ഉണ്ട്. അത് പൊളിഞ്ഞപ്പോൾ പിഎച്ച്‌ഡിക്ക് കേസ് ഉണ്ട് എന്നതായി അടുത്തത്. അതും പൊളിഞ്ഞു. ഇന്റർവ്യൂവിൽ അയോഗ്യയാക്കാൻ ശ്രമം നടന്നുവെന്നും അവർതന്നെ പറയുന്നു. കൂടിയാലോചിച്ച് ഒരാൾക്ക് മാർക്ക് നൽകാൻ തീരുമാനിച്ചു എന്നും പറഞ്ഞു.\nഎല്ലാം വിജയിക്കാതെവന്നപ്പോള് ജനുവരി 31ന് രാത്രി മൂന്നു പേരും ഒപ്പിട്ട കത്ത് വേറൊരാള് മുഖേന ഉദ്യോഗാര്‍ഥിക്ക് എത്തിച്ചു നല്‍കുകയായിരുന്നു. പിന്‍മാറാന് ആവശ്യപ്പെടുകയും ചെയ്‌തു. ഇന്റര്‍വ്യൂ ബോര്‍ഡിലെ മൂന്നു പേരെക്കുറിച്ചും അന്വേഷിക്കണമെന്നാവശ്യപ്പെട്ട് പിറ്റേദിവസം തന്നെ സര്‍വകലാശാല വൈസ് ചാന്‍സിലര്‍ക്ക് പരാതി നല്‍കിയിരുന്നു.\nഎന്നെയും എൻ്റെ സുഹൃത്തിനെയും ഇടനിലക്കാന് വിളിച്ചു. പരാതി എന്തിനാണ് ഉദ്യോഗാർത്ഥിക്ക് എത്തിച്ചതെന്നും രാജേഷ് ചോദിച്ചു. ആദ്യം ജോലിക്ക് പ്രവേശിക്കാന് ആലോചിച്ചിരുന്നില്ല, പിന്നീട് ഭീഷണി വന്ന സാഹചര്യത്തിലാണ് ജോയിൻ ചെയ്യാൻ തീരുമാനിച്ചതെന്നും അദ്ദേഹം കൂട്ടിച്ചേര്‍ത്തു.\nസ്ഥാപിത താല്‍പര്യമില്ലെന്ന് വിഷയ വിദഗ്‌ധര് തെളിയിക്കണം. കൂടിയാലോചന നടത്തിയെന്ന് അംഗങ്ങള് തന്നെ സമ്മതിച്ചു. ഒരാള്‍ക്ക് മാര്‍ക്ക് കൊടുക്കാന് തീരുമാനിച്ചെന്ന് സമ്മതിച്ചു. വേണ്ടപ്പെട്ട ഒരാള്‍ക്ക് ജോലി കിട്ടാനാണ് ഇടപെടല്. ഭാഷാവിദഗ്‌ധരിലെ ഒരാളാണ് കൂടിയാലോചനക്ക് നേതൃത്വം കൊടുത്തതെന്നും രാജേഷ് പറഞ്ഞു.\nPosted by ജനശക്തി at 8:34 PM\nLabels: നുണപ്രചരണം, മാധ്യമം, സര്‍വകലാശാല നിയമനം


A badass Trisha fights Kamal likeachamp - Malayalam Filmibeat\nതന്നെ തല്ലിയ തൃഷയെ വാനോളം പുകഴ്ത്തി കമല്‍ഹാസന്? ഉലകനായകന് ഇതെന്ത് ഭാവിച്ചാ?\n| Updated: Tuesday, September 29, 2015, 15:55 [IST]\nതല്ല് കിട്ടിയിട്ടും തൃഷയെ വാനോളം പുകഴ്ത്തി കമല് ഹാസന്. ഇതെന്തുപറ്റി കമല് ഹാസന്? തല്ലിയ ആളെ തന്നെ പുകഴ്ത്തുന്നോ. പുകഴ്ത്താതെന്ത് ചെയ്യും അതുപോലുള്ള തല്ലല്ലേ കിട്ടിയത്. കമലും തൃഷയും ഒരുമിയ്ക്കുന്ന ദ്വിഭാഷ ചിത്രമായ ചീകാട്ടി രാജ്യം ആണ് വാര്‍ത്തകളില് ഇടം നേടുന്നത്.\nചിത്രത്തില് ഇതുവരെയുള്ള നായിക ഇമേജിനെ തൃഷ പൊളിച്ചെഴുതുമെന്നാണ് പറയുന്നത്. കമല് ഹാസന് തന്നെ തൃഷയുടെ പെര്‍ഫോമന്‍സിനെ വാനോളം പുകഴ്ത്തിയിരിയ്ക്കുകയാണ്. ആരാധകരെ ഈ പുതിയ അവതാരത്തില് തൃഷ ഞെട്ടിയ്ക്കും...\nതല്ല് വാങ്ങിയിട്ടും നടിയെ വാനോളം പുകഴ്ത്തി കമല് ഹാസന്\nതൃഷയും കമല് ഹാസനും ഒന്നിയ്ക്കുന്ന ചിത്രമാണ് തീകാട്ടി രാജ്യം. തെലുങ്കിലും തമിഴിലുമായിട്ടാണ് ചിത്രം പുറത്തിറങ്ങുന്നത്\nചിത്രത്തില് തൃഷയ്ക്ക് ഫൈറ്റ് രംഗങ്ങളുണ്ട്. എന്തിനേറെ ഉലകനായകന് കമല് ഹാസനൊപ്പം പോലും തൃഷ ഫൈറ്റ് ചെയ്തു. ആ ഫൈറ്റിനെയാണ് കമല് പുകഴ്ത്തിയിരിയ്ക്കുന്നത്\nഇത്തരത്തിലൊരു വേഷം തൃഷ മുന്‍പെങ്ങും ചെയ്തിട്ടില്ലെന്നും അവര് ആരാധകരെ ഞെട്ടിച്ചുവെന്നുമാണ് കമല് പറയുന്നത്\nചിത്രത്തില് ഒരു പാട്ട് മാത്രമാണുള്ളത്\nതൃഷയും കമല് ഹാസനും നാര്‍ക്കോട്ടിക്ക് കണ്‍ട്രോള് ഓഫീസര്‍മാരാകുന്ന ചിത്രത്തിലെ വില്ലന് പ്രകാശ് രാജാണ്.\nRead more about: kamal hassan trisha tamil film shooting കമല് ഹാസന് തൃഷ തമിഴ് സിനിമ ഷൂട്ടിംഗ്\nA badass Trisha fights Kamal likeachamp


INDIA Archives - Page3of 142 - sundayshalom\nവനത്തിലെ സന്യാസിനി പ്രസന്ന ദേവിയെ ആശുപത്രിയില് പ്രവേശിപ്പിച്ചു.0\nരാജ്‌കോട്ട്: 41 വര്‍ഷമായി ഗുജറാത്ത് വനത്തില് താമസിക്കുന്ന കത്തോലിക്കാ സന്യാസിനി പ്രസന്ന ദേവിയെ ആശുപത്രിയില് പ്രവേശിപ്പിച്ചു. ശ്വസനസംബന്ധമായ അസുഖം മൂലമാണ് രാജ്‌കോട്ടിലെ ക്രൈസ്റ്റ് ആശുപത്രിയില് പ്രവേശിപ്പിച്ചതെന്ന് കഴിഞ്ഞ ആറ് വര്‍ഷമായി 87 കാരിയായ സന്യാസിനി താമസിക്കുന്ന രാജ്‌കോട്ടിലെ ജുനാഗഡ് ഇടവകയിലെ വികാരി ഫാ. വിന്‍സെന്റ് കണ്ണാട്ട് പറഞ്ഞു. പ്രാദേശിക ബിഷപ്പിന്റെ അഭ്യര്‍ത്ഥന മാനിച്ചാണ് 2014 മുതല് പ്രസന്നാ ദേവി ജുനാഗഡ് സെന്റ് ആന്‍സ് കാത്തോലിക് ദൈവാലയത്തിന്റെ കാമ്പസില് താമസമാരംഭിച്ചത്. റോം\nസമകാലിക പ്രശ്‌നങ്ങളില് കേരളസഭ ക്രിയാത്മകമായി പ്രതികരിക്കുന്നു, കെസിബിസി ജാഗ്രതാ കമ്മീഷന്0\nതുറന്നുപറയലുകള് ചിലപ്പോള് കോളിളക്കങ്ങള് സൃഷ്ടിച്ചേക്കാം. എന്നാല്, ശുഭകരമായ ഭാവിക്ക് അനിവാര്യമാണ് ചില പൊളിച്ചെഴുത്തുകളും തിരുത്തലുകളും. അതിന് വഴിതുറക്കാന് സംവാദം സഹായകമാകും. സമകാലിക പ്രശ്‌നങ്ങളില് കേരളസഭയുടെ പ്രതികരണങ്ങള് അറിയിച്ചുകൊണ്ട് പ്രസിദ്ധീകരിച്ച പ്രസ്തവാനയില് കെസിബിസി ജാഗ്രതാ കമ്മീഷന് വ്യക്തമാക്കി. ഏതു സമുദായത്തിലെയും ചുരുക്കം ചില വിഭാഗങ്ങളില് നിന്നാണ് മതമൗലികവാദവും തീവ്രവാദ ചിന്തകളും ഉടലെടുക്കുന്നത്. സാമൂഹികമായി അവരെ തിരുത്താനുള്ള ചുമതല അതേ സമുദായത്തിന് തന്നെയും മറ്റ് സമുദായങ്ങള്‍ക്കുമുണ്ട്. അവിടെയാണ് സംവാദങ്ങളുടെ പ്രസക്തി എന്ന് സഭ നിരീക്ഷിക്കുന്നു. അധിനിവേശ ശ്രമങ്ങള് വിവിധ രീതികളില്\nഫാദർ സ്റ്റാൻ സ്വാമിയുടെ അറസ്റ്റ് മനുഷ്യത്വ രഹിതം; കർദിനാൾ ക്ളീമിസ്\nASIA, Asia National, INDIA\nഅന്ന് അമേരിക്കയിൽ ഉദ്യോഗസ്ഥ, ഇന്ന് കർത്താവിന്റെ മുന്തിരിത്തോപ്പിൽ...\nഉണ്ണീശോയെ ഉദരത്തിൽ വഹിച്ചിരിക്കുന്ന മാതാവിന്റെ രൂപം സ്ഥാപിച്ചു


മുക്കുപണ്ടം തട്ടിപ്പ്: അഞ്ചുപേർ അറസ്റ്റിൽ : Deepika.com Nattu Visesham\nഅന്പലപ്പുഴ: മുക്കുപണ്ടം പണയം വച്ച് പണം തട്ടാൻ ശ്രമിച്ച അഞ്ചു പേർ അറസ്റ്റിൽ. തകഴി സ്വദേശി പ്രേംജിത്ത്, ഇയാളുടെ സുഹൃത്ത് തകഴി കുന്നുമ്മ സ്വദേശി വിനീത് (31), പെരുന്പാവൂർ സ്വദേശികളായ റമീസ് (48), റഷീദ് (40), ആലുവ സ്വദേശി റിയാസ് (36) എന്നിവരെയാണ് അന്പലപ്പുഴ പോലീസ് അറസ്റ്റു ചെയ്തത്.\nവെള്ളിയാഴ്ച രാവിലെ തകഴിയിലെ സ്വകാര്യ പണമിടപാടു സ്ഥാപനത്തിലെത്തിയാണ് ഇവർ 90 ഗ്രാമോളം വരുന്ന മുക്കുപണ്ടം പണയം വയ്ക്കാൻ ശ്രമിച്ചത്. പ്രേംജിത്താണ് ഇവരെ പരിചയപ്പെടുത്തിയത്. ഈ സമയം ഭർത്താവ് ഉണ്ണികൃഷ്ണൻ എത്തിയിട്ട് പണം നൽകാമെന്ന് സ്ഥാപന ഉടമ ഗീതാകുമാരി (56) അറിയിച്ചു.\nപിന്നീട് എത്തിയ ഉണ്ണികൃഷ്ണൻ പണ്ടം പരിശോധിച്ചപ്പോഴാണ് മുക്കുപണ്ടമാണന്ന് തിരിച്ചറിഞ്ഞത്. തുടർന്ന് ഇവരറിയാതെ വിവരം അന്പലപ്പുഴ പോലീസിനെ അറിയിക്കുകയായിരുന്നു. വിവിധ ജില്ലകളിലെ പണമിടപാട് സ്ഥാപനത്തിൽ നിന്നും ഇത്തരത്തിൽ പണമെടുത്തിട്ടുള്ളവരാണ് പ്രതികളെന്ന് അന്പലപ്പുഴ പോലീസ് പറഞ്ഞു.


idaneram: സേവ് ബഹുജന്; പ്രസ്ഥാനത്തിന്റെ ദേശീയ വക്താവും മുന് ബി.എസ്.പി. എം.പി.യുമായ ശ്രീ പ്രമോദ് കുരീലുമായുള്ള അഭിമുഖം\nസേവ് ബഹുജന്; പ്രസ്ഥാനത്തിന്റെ ദേശീയ വക്താവും മുന് ബി.എസ്.പി. എം.പി.യുമായ ശ്രീ പ്രമോദ് കുരീലുമായുള്ള അഭിമുഖം\nഇന്ത്യയില് ബഹുജന് മൂവ്‌മെന്റിന് ഇന്നും അതുപോലെ തന്നെ ഭാവിയിലും ഉള്ള പ്രസക്തിയെന്ത്?\nബ്രാഹ്മണിസം അഥവാ മനുവാദി സാമൂഹ്യവ്യവസ്ഥിതി ഇന്ത്യയില് നിലനില്‍ക്കുന്നിടത്തോളം ബഹുജന് മൂവ്‌മെന്റിന് പ്രസക്തിയുണ്ടാ യിരിക്കും. മനുഷ്യകുലം ലോകത്ത് നിലനില്‍ക്കുന്നിടത്തോളം അതിന് ഒഴിച്ചുകൂടാനാകാത്ത ''സമത്വം, സ്വാതന്ത്ര്യം, സാഹോദര്യം'' എന്ന തത്വത്തിന്റെ പൂര്‍ത്തീകരണത്തിനായി നിലനില്‍ക്കുന്ന പ്രസ്ഥാനമാണ് ബഹുജന് പ്രസ്ഥാനം. മാനുഷ്യകതയില് അധിഷ്ഠിതമായിട്ടുള്ള ബുദ്ധിസവും മാനുഷിക വിരുദ്ധമായ ബ്രാഹ്മണിസവും തമ്മിലുള്ള വൈരുദ്ധ്യമാണ് ഇന്ത്യയുടെ ചരിത്രം എന്നാണ് ബാബാ സഹേബ് ഡോ. ബി.ആര്. അംബേദ്ക്കര് അഭിപ്രായ പ്പെട്ടിട്ടുള്ളത്. ബ്രാഹ്മണിസത്തിന്റെ മതപരമായ ശാസനകളില് അടങ്ങിയിട്ടുള്ള ഉയര്‍ച്ച-താഴ്ചകളില് ക്രമീകരിക്കപ്പെട്ടിട്ടുള്ള ജാതിവ്യവസ്ഥിതിയിലധിഷ്ഠിതമായ സാമൂഹ്യ കാഴ്ചപ്പാടിനുള്ള മറുമരുന്നായിട്ടാണ് ബഹുജന് പ്രസ്ഥാനം ഇവിടെ ഉയര്‍ന്ന് വന്നതും ശക്തി പ്രാപിച്ചതും. അതുകൊണ്ടുതന്നെ അശാസ്ത്രീയവും അസാന്മാര്‍ഗ്ഗീകവുമായ ബ്രാഹ്മണിക സാമൂഹ്യവ്യവസ്ഥ ഇവിടെ നിലനില്‍ക്കുന്നിടത്തോളം കാലം ബഹുജന് പ്രസ്ഥാനവും പ്രസക്തമായി തന്നെ തുടരും.\nകാന്‍ഷി റാംജി പടുത്തുയര്‍ത്തിയ ബഹുജന് പ്രസ്ഥാനവും മായാവതി ഇപ്പോള് മുന്നോട്ടു കൊണ്ടുപോകുന്ന പ്രസ്ഥാനവും തമ്മില് തത്വത്തിലും പ്രയോഗത്തിലും എന്തെങ്കിലും വ്യത്യാസമുണ്ടോ?\nഅവ വ്യത്യസ്ഥമാണെന്ന് മാത്രമല്ല, കടകവിരുദ്ധവുമാണ്. ഒരു പ്രസ്ഥാനമെന്ന് വിളിക്കാമെങ്കില് മായാവതി നയിക്കുന്ന പ്രസ്ഥാനം കാന്‍ഷിറാംജി നിര്‍വ്വജിക്കുകയും പ്രയോഗവല്‍ക്കരിക്കുകയുംചെയ്ത സിദ്ധാന്തത്തിന്റെ വിപരീത സിദ്ധാന്തത്തെയാണ് ആസ്പദമാക്കുന്നത്. കാന്‍ഷിറാംജിയുടെ പരിനിര്‍വ്വാണത്തിന് ശേഷം മായാവതി നടത്തിയിട്ടുള്ള പ്രസംഗങ്ങളും, ഇന്റര്‍വ്യൂകളും അച്ചടിച്ച് പ്രസിദ്ധീകരിച്ച രേഖകളും പരിശോധിക്കുകയാണെങ്കില് ''ബഹുജന്'' എന്ന പ്രയോഗം തന്നെ പാടേ ഉപേക്ഷിച്ച് അവിടെ ''സര്‍വ്വജന്'' എന്നോ മറ്റെന്തെങ്കിലുമോ ഉപയോഗിച്ച് വരുന്നതായി കാണാന് സാധിക്കും. ബുദ്ധന് മുന്നോട്ട് വെച്ചതും കാന്‍ഷിറാംജിയുടെ അവസാനം വരെയുമുള്ള 2500 വര്‍ഷക്കാലം നിലനിന്ന ''ബഹുജന്‍ഹിതായ ബഹുജന് സുഖായ'' എന്ന ഉല്‍കൃഷ്ഠമായ തത്വം ''സര്‍വ്വജന് ഹിതായ, സര്‍വ്വജന് സുഖായ'' എന്നാക്കി ബ്രാഹ്മണരായ തന്റെ യജമാനന്മാരെ തൃപ്തിപ്പെടുത്തുകയാണ് മായാവതി ചെയ്തത്. അത്യധികം നിന്ദാപരവും സത്യവിരുദ്ധവുമായ പ്രവൃത്തിയാണ് മായാവതി ചെയ്തിരിക്കുന്നത്. ബ്രാഹ്മണരായ യജമാനന്മാര് തന്നെ പ്രധാനമന്ത്രിയാക്കുമെന്ന മോഹത്താലാണ് ഇവയെല്ലാം ചെയ്തിരിക്കുന്നത്. ബഹുജന് പ്രസ്ഥാനത്തിന്റെ ഏറ്റവും പ്രസക്തമായ സിദ്ധാന്തം തന്നെ മാറ്റുക വഴി ചരിത്രപുരുഷന്മാരെയും ഗുരുക്കന്മാരെയും മഹാത്യാഗികളെയും നേതാക്കളെയും ചതിക്കുകയാണ് മായാവതി ചെയ്തിരിക്കുന്നത്. ചരിത്രം മായാവതിക്ക് മാപ്പ് നല്‍കില്ലെന്ന് ഞാന് നിങ്ങളോട് പറയാന് ആഗ്രഹിക്കുകയാണ്. 2014-ലെ പാര്‍ലമെന്റ് ഇലക്ഷനില് ഒരു സീറ്റുപോലും കിട്ടാതിരിക്കുകവഴി മായാവതിക്ക് ഇതിനുള്ള ശിക്ഷ ലഭിച്ചെങ്കില്‍കൂടി ബഹുജന് സമൂഹം ഇതിനകം സഹിക്കേണ്ടിവന്ന ബുദ്ധിമുട്ടുകള് ഇനിയുള്ള കാലംകൂടി അനുഭവിക്കേണ്ടി വരുമല്ലോ എന്നാണ്. മായാവതിയിലുള്ള വിഡ്ഢിത്തവും വഞ്ചനാത്മകമായ സാഹസികതയും കാണുമ്പോള് ഭയമുളവാകുന്നു.\nമായാവതി നയിക്കുന്ന ബഹുജന് സമാജ് പാര്‍ട്ടിയില്‍നിന്നും പുറത്തു പോരാന് താങ്കളെ പ്രേരിപ്പിച്ച സാഹചര്യവും സേവ് ബഹുജന് പ്രസ്ഥാനം എന്ന സംഘടന ഉണ്ടാക്കാനുള്ള കാരണവും എന്താണ്?\nഞാന് ആടജയില് നിന്ന് വിട്ട് പോന്നിട്ടില്ലെന്ന വസ്തുത ആദ്യമായി ഞാന് വ്യക്തമാക്കിക്കൊള്ളട്ടെ. ഞാന് ഇപ്പോഴും ആടജയുടെ ഭാഗം തന്നെയാണ്. ഞാന് ഉയര്‍ത്തിയ ചില വിഷയങ്ങള്‍ക്ക് മായാവതി ഇന്നേവരെ മറുപടി പറഞ്ഞിട്ടില്ല. എന്ത് അച്ചടക്ക ലംഘനമാണ് ഞാന് നടത്തിയിട്ടുള്ള തെന്ന് മായാവതി പറയട്ടെ. ഞാന് പാര്‍ട്ടി വിട്ടിട്ടുമില്ല, ഇനിയൊട്ട് വിടാനുദ്ദേശിക്കുന്നുമില്ലെന്ന വസ്തുത ഞാന് പറഞ്ഞുകൊള്ളട്ടെ. മാത്രമല്ല, മായാവതി എന്നെ പാര്‍ട്ടിയില്‍നിന്ന് പുറത്താക്കിയിട്ടു മില്ല. അവര്‍ക്ക് അതിനൊട്ടു കഴിയുകയുമില്ല. മായാവതിയോ അവരുടെ ചട്ടുകങ്ങളോ എന്നെ ബി.എസ്.പിയില് നിന്ന് പുറത്താക്കിയിരിക്കുന്നു എന്ന് പരസ്യമായി രേഖാമൂലം പറയട്ടെ. അവര്‍ക്ക തിന് കഴിയില്ലെന്ന് എനിക്കറിയാം.\nമായാവതിയെപ്പോലുള്ള ഏതെങ്കിലും ഒരു വ്യക്തിയുടെ സ്വകാര്യസ്വത്തല്ല BSP. BSP-യോ മറ്റ് പാര്‍ട്ടികളോ അര്‍പ്പണബോധമുള്ള പ്രവര്‍ത്തകരുടെയും അതിന്റെ അനുയായികളുടെയും സ്വത്താണ്. പാര്‍ട്ടികൊണ്ട് തനി ക്കു തോന്നുന്നതെന്തും ചെയ്യാമെന്നത് മായാവതിയെപ്പോലുള്ള വരുടെ തോന്നലുകള് മാത്രമാണ്. അത്തരം നേതാക്കള് പ്രവര്‍ത്തകരെ സ്വന്തം അടിമ ത്തൊഴിലാളികളെപ്പോലെ വാങ്ങുകയും വില് ക്കുകയും ചെയ്യുകയാണ്. അവരുടെ ആഗ്രഹങ്ങള്‍ക്കനുസരിച്ച് പ്രവര്‍ത്തകര് രാപ്പകലില്ലാതെ സ്വന്തം സമ്പത്തും, സമയവും ഊര്‍ജ്ജവും ജീവിതവും തന്നെ ബലികഴിച്ച് ഫലമൊന്നും ഇച്ഛിക്കാതെ പണിയെടുക്കുന്നു. നേതാവിനെ വാര്‍ത്തെടുക്കുന്നത് പ്രവര് ത്തകരാണ്, അല്ലാതെ മറിച്ചല്ല. അര്‍പ്പണ ബോധമുള്ള പ്രവര് ത്തകര് ഇപ്പോള് മായാവതിയെ നിലംപരിശാക്കിയത് നിങ്ങള്‍ക്ക് കാണാമല്ലോ; അതുകൊണ്ടാണല്ലോ അവര് പൂജ്യത്തിലേക്ക് കൂപ്പുകുത്തിയത്. അധികാരമുണ്ടായിരുന്നപ്പോള് മായാവതി പ്രവര് ത്തകരെ കാവല്‍ക്കാരായി കണ്ട് പരിഹസിച്ചിരുന്നു. അവരുടെ കാര്യങ്ങള് ശ്രദ്ധിച്ചിരുന്നില്ല. ആ ക്രൂരതകള്‍ക്ക് അവരിപ്പോള് വിലകൊടുത്തുകൊണ്ടിരിക്കുകയാണ്. അത്തരത്തിലുള്ള ക്രൂരതയും, സ്വാര്‍ത്ഥമതിയും ലഘുവീക്ഷണമുള്ളവളും ക്ഷിപ്രകോപിയും വിഡ്ഢിയുമൊക്കെയായ ഒരു നേതാവിന് BSP-യെ പോലുള്ള ഒരു രാഷ്ട്രീയ പാര്‍ട്ടിയെ നയിക്കാന് കഴിയില്ല.\nപാര്‍ട്ടിയുടെ അടിസ്ഥാന തത്വങ്ങളോട് കൂറും പാര്‍ട്ടി പ്രവര്‍ത്തകരോട് ബഹുമാനവും പാര്‍ട്ടിയെക്കുറിച്ചും സമൂഹത്തെക്കുറിച്ചും കാഴ്ചപ്പാടുള്ളവര്‍ക്കും മാത്രമേ ഒരു നേതാവായിരിക്കാന് കഴിയൂ. ഇത്തരത്തിലുള്ള യാതൊരു ഗുണവും തനിക്കില്ലെന്ന് സംശയലേശമെന്യേ മായാവതി ഇത്രയും വര്‍ഷങ്ങള്‍ക്കുള്ളില് തെളിയിച്ച് കഴിഞ്ഞു. പാര്‍ട്ടിയുടെ രേഖകളില്‍നിന്നും ബഹുജന് സമാജിന്റെ മഹാഗുരുക്കന്മാരായ പെരിയോറിന്റെയും നാരായണ ഗുരുവിന്റെയും ഛായാചിത്രങ്ങള് നീക്കം ചെയ്യുകവഴി ആ ഗുരുക്കന്മാരെ ചതിക്കുകയാണ് മായാവതി ചെയ്തിരിക്കുന്നത്. അവരും അവരുടെ ബ്രാഹ്മണ ശിങ്കിടികളുംകൂടി കാന്‍ഷി റാംജിയെ കൊലപ്പെടുത്തി. ഈ വസ്തുത വെളിവാക്കുന്ന രേഖകള് 8 ഭാഷകളില് ഞങ്ങള് പ്രസിദ്ധീകരിച്ചിട്ടുണ്ട്. നിയുക്തരായിട്ടുള്ള പ്രവര്‍ത്തകരെ തേജോവധം ചെയ്തും തള്ളിക്കളഞ്ഞും അധാര്‍മ്മിക മായി പുറത്താക്കിയും പാവപ്പെട്ടവരുടെ അടിസ്ഥാന ആവശ്യങ്ങള് തള്ളിക്കളഞ്ഞും ബഹുജന് സമാജിനെ മൊത്തത്തില് വഞ്ചിച്ചും അതിനുവേണ്ടി ബ്രാഹ്മണരുമായി അകാരണമായി കൂട്ടുകൂടി. അവര് ചെയ്ത തെറ്റുകളെല്ലാം മൂന്ന് ചാര്‍ജ് ഷീറ്റുകളായി ഞങ്ങള് ഇതിനകം പ്രസിദ്ധീകരിച്ചിട്ടുണ്ട്. ഇതില് ഒരൊറ്റ ആരോപണത്തിനുപോലും മായാവതി മറുപടി പറഞ്ഞിട്ടില്ല.\nകാന്‍ഷിറാംജിയെ വധിച്ചതിന് പരസ്യമായി ഞങ്ങള് അവരെ കുറ്റപ്പെടുത്തിയിട്ടുണ്ട്. അവര്‍ക്ക് ധൈര്യമുണ്ടെങ്കില് അതിനു മറുപടി തരണം. അല്ലെങ്കില് ഞങ്ങള് ക്കെതിരെ മാനനഷ്ടത്തിന് കേസ് കൊടുക്കണം. പണക്കാരിയല്ലേ, ആവശ്യത്തിന് പണവും അത് ഉപയോഗിച്ച് വലിയ വലിയ വക്കീല് മാരെ വിലയ്ക്ക് വാങ്ങാനും കഴിവുള്ള ആളല്ലെ? എന്നിട്ടും മൗനം പാലിക്കുന്നത് എന്തുകൊണ്ട്?\nഎന്തുകൊണ്ടാണ് തെക്കെ ഇന്ത്യയില് ബഹുജന് സമാജ് പ്രസ്ഥാനം ശക്തി പ്രാപിക്കാത്തത്? താങ്കള്‍ക്ക് ഈ അവസ്ഥയ്ക്ക് എന്തെങ്കിലും മാറ്റങ്ങളുണ്ടാക്കാന് കഴിയുമെന്ന് കരുതുന്നുണ്ടോ?\nകാന്‍ഷി റാംജിയുടെ കാലത്ത് ആന്ധ്രാപ്രദേശിലും കര്‍ണ്ണാടകത്തിലും നല്ലൊരു തുടക്കം സൃഷ്ടിക്കുവാന് സാധിച്ചു. ആ കാലത്ത് MLA സീറ്റ് നേടാന് കൂടി സാധിച്ചു. വോട്ടിംഗ് ശതമാനവും നല്ലതായിരുന്നു. വടക്കെ ഇന്ത്യയില് ശ്രദ്ധ കേന്ദ്രീകരിച്ചതുകൊണ്ട് തെക്കെ ഇന്ത്യയില് നല്ല ഫലം ഉണ്ടാക്കുവാന് കഴിഞ്ഞില്ല എന്നതാണ് യാഥാര്‍ത്ഥ്യം. എന്നിരുന്നാലും തെക്കെ ഇന്ത്യയില് നല്ല പ്രവര്‍ത്തനങ്ങള് നടത്താന് അദ്ദേഹം ശ്രദ്ധാലുവായിരുന്നു. അതുകൊണ്ട് തന്നെയാണ് കേരളത്തിലും തമിഴ്‌നാട്ടിലും വിവിധ പരിപാടികള് അദ്ദേഹം സംഘടിപ്പിച്ചത്. കേരളത്തിന്റെ സൗന്ദര്യം അദ്ദേഹത്തെ ആകര്‍ഷിച്ചിട്ടുള്ളതായും എനിക്ക് വ്യക്തിപരമായി അറിയാം. പക്ഷെ, അദ്ദേഹത്തിന് ശേഷം മായാവതി തെക്കെ ഇന്ത്യയില് പാര്‍ട്ടി വളര്‍ത്താന് തീരെ താല്പര്യം കാണിച്ചില്ല. 2010-ല് കേരളത്തിന്റെയും തമിഴ്‌നാടിന്റെയും ഉത്തരവാദിത്വമുള്ള ദേശീയ കോ-ഓര്‍ഡിനേറ്ററായി എന്നെ നിയമിച്ചതിനുശേഷം ഞാന് ഇവിടെ നടത്തിയ പ്രവര്‍ത്തനങ്ങള്‍ക്ക് മായാവതിയുടെ ഏജന്റായ സുരേഷ് മാനെയുടെ ഭാഗത്തുനിന്ന് വളരെയധികം തടസ്സങ്ങളെ നേരിടേണ്ടി വന്നിട്ടുണ്ട്. അദ്ദേഹം ബഹുജന്‍സമാജ് പാര്‍ട്ടിയെ (BSP) ബിസിനസ് സമാജ് പാര്‍ട്ടി (BSP) ആക്കി മാറ്റി. BSPയുടെ പാര്‍ട്ടി ടിക്കറ്റുകള് മനുവാദികള്‍ക്കും സമ്പന്നര്‍ക്കും വലിയ തുകകള്‍ക്ക് വിറ്റുകൊണ്ടിരുന്നു. പാര്‍ട്ടി പ്രവര്‍ത്തകര്‍ക്ക് തെരെഞ്ഞെടുപ്പില് നോമിനേഷന് ലഭിക്കാതെയായി. അതിനു ലക്ഷങ്ങള് മുടക്കുവാനുള്ള സാമ്പത്തിക ഭദ്രത അവര്‍ക്കുണ്ടായിരുന്നില്ല.\nഈ വിഷയം മായാവതിയുടെ ശ്രദ്ധയില്‍പ്പെടുത്തിയപ്പോള് ഈ കച്ചവടം നിര്‍ത്തലാക്കുന്നതിന് പകരം പിന്‍താങ്ങുകയാണ് അവര് ചെയ്തത്. അതുകൊണ്ടൊക്കെ യാണ് ആടജയുടെ വോട്ടിംഗ് ശതമാനത്തിന്റെ ഗ്രാഫ് കീഴോട്ട് പോയിക്കൊണ്ടിരിക്കുന്നതും അതിന്റെ ദേശീയ അംഗീകാരം നഷ്ടപ്പെട്ടതും. ഇതിനേക്കാളും മോശമായ അവസ്ഥ വരാനിരിക്കുന്നതേയുള്ളൂ. മായാവതി നേതൃത്വത്തില് ഇരിക്കുന്നിടത്തോളം കേരളത്തിലെയും തമിഴ്‌നാട്ടിലെയും വോട്ട് നില കീഴ്‌പ്പോട്ട് പോയിക്കൊണ്ടിരിക്കുകയേയുള്ളൂ.\nഇതിന് പകരം വെയ്ക്കാവുന്ന ഒരു യഥാര്‍ത്ഥ ബഹുജന് പ്രവര്‍ത്തകനിര കെട്ടിപ്പടുക്കുകയാണ് ഞങ്ങളുടെ സേവ് ബഹുജന് പ്രസ്ഥാനം ചെയ്തുകൊണ്ടിരിക്കുന്നത്. കേരളത്തിലെയും തമിഴ്‌നാട്ടിലെയും മറ്റ് തെന്നിന്ത്യയിലെയും പ്രവര്‍ത്തകര് മനസ്സുമടുത്ത് ഇച്ഛാഭംഗത്തിനിരയായി നിസ്സഹായരായിരിക്കുകയാണ്. വിശ്വാസയോഗ്യമായതും ദൃഢതയുള്ളതുമായ ഒരു പ്രസ്ഥാനത്തിനുവേണ്ടി അവര് കാത്തിരിക്കുകയാണ്. അത്തരത്തിലുള്ള ഒരു പ്രസ്ഥാനമാണ് അവര്‍ക്കുവേണ്ടി ഞങ്ങള് തയ്യാറാക്കിക്കൊണ്ടിരിക്കുന്നത്. 'മായാവതിയെ മാറ്റൂ, ആടജയെ രക്ഷിക്കൂ' എന്ന വ്യക്തമായ മുദ്രാവാക്യത്തോടുകൂടി BSP-യ്ക്ക് അകത്തുനിന്ന് തന്നെ ദേശീയ തലത്തില് പ്രവര്‍ത്തിച്ചുകൊണ്ടിരിക്കുന്ന ഒരു പ്രസ്ഥാനമാണിത്. രാജ്യത്തിനകത്ത് എല്ലായിടങ്ങളിലും ഈ പ്രസ്ഥാനത്തിന് വലിയ സ്വീകാര്യത ലഭിച്ചുകൊണ്ടിരിക്കുന്നുണ്ട്. കഴിഞ്ഞ പാര്‍ലമെന്റ് ഇലക്ഷനില് ഞങ്ങള് 29 സീറ്റുകളില് മത്സരിച്ചു. കേരളത്തിലും തമിഴ്‌നാട്ടിലും സ്ഥാനാര്‍ത്ഥികള് ഉണ്ടായിരുന്നു. 80,000 വോട്ടുകള് ലഭിച്ചു. വളരെ കുറച്ച് പ്രവര്‍ത്തകരും പണവും മാത്രമെ ഞങ്ങള്‍ക്ക് ഉണ്ടായിരുന്നുള്ളൂ. മായാവതിയുടെ സ്ഥാനാര്‍ത്ഥികളെക്കാളും കൂടുതല് വോട്ടുകള് ഞങ്ങളുടെ 2-3 സ്ഥാനാര്‍ത്ഥികള്‍ക്ക് ലഭിച്ചു.\nജനങ്ങള് ഞങ്ങളുടെ ബൗ ദ്ധിക നിലപാടിനെ അംഗീകരിക്കാനും മായാവതി BSP-യെ നശിപ്പിച്ചു എന്ന് തുറന്ന് പറയാനും തുടങ്ങിയിട്ടുണ്ട്. കേരളത്തിലും തമിഴ്‌നാട്ടിലും 2016-ലെ ഇലക്ഷനില് മല്‍സരിക്കാനും അതിനുവേണ്ടി ഊര്‍ജ്ജസ്വലമായി പ്രവര്‍ത്തിക്കാനും ഞങ്ങള് തുടങ്ങിക്കഴിഞ്ഞു. ഈ രണ്ട് സംസ്ഥാനങ്ങളിലും ഉണ്ടായിരുന്ന BSP-യിലെ 60-70% പ്രവര്‍ത്തകര് ഞങ്ങള്‍ക്കൊ പ്പമാണ് ഇപ്പോള്. ബാക്കിയുള്ളവര് ഉടനെ ഈ പ്രസ്ഥാനത്തില് വന്നുചേരുന്നതായിരിക്കും. 2016-ല് ഇവിടെ മത്സരിക്കാന് മായാവതിക്ക് സ്ഥാനാര്‍ത്ഥികളെ കിട്ടാതെയാവും എന്നുകൂടി ഞാന് പറയുകയാണ്.\nമായാവതിയാല് നയിക്കപ്പെടുന്ന ബഹുജന് സമാജാ പ്രസ്ഥാനം എന്തെങ്കിലും തിരിച്ചടി നേരിടുന്നുണ്ടെന്ന് താങ്കള് കരുതുന്നുണ്ടോ? ഉണ്ടെങ്കില്‍എന്തൊക്കെയാണ് അതിനുള്ള കാരണങ്ങള്?\nഒരു കാര്യം ഞാന് വ്യക്തമാക്കട്ടെ. അതായത് മായാവതി നയിക്കുന്നത് ഒരു ബഹുജന് സമാജ് പ്രസ്ഥാനമല്ല. അവര് നയിക്കുന്നത് ബിസിനസ് സമാജ് പ്രസ്ഥാനമാണ്. അതില് പണക്കാര്‍ക്കും ചട്ടുകങ്ങള്‍ക്കും മാത്രമേ പ്രവേശിക്കാനാവൂ. അതിന്റെ ഫലം എല്ലാവര്‍ക്കും നേരില് കാണാവുന്ന താണ്. അവര്‍ക്ക് 2012-ല് ഉത്തര്‍പ്രദേശില് അധികാരം നഷ്ടമായി. 2014-ല് അവര് പൂജ്യത്തിലെത്തി, ദേശീയപദവി നഷ്ടമായി. ഇതിനേക്കാള് മോശമായ അവസ്ഥ വരാനിരിക്കുന്ന തേയുള്ളൂ. തമിഴ്‌നാട്ടിലെ പെരിയോറുടെ ദ്രാവിഡ പാര്‍ട്ടിയെ ബ്രാഹ്മണസ്ത്രീ ആയ ജയലളിത പിടിച്ചെടുത്തു. മായാവതി ചെയ്തുകൂട്ടിയ അഴിമതിയുടെയും മറ്റ് ദുഷ്‌ചെയ്തികളുടെയും വിശാദാംശങ്ങള് മായാവതിയുടെ വക്കീലായ സതീഷ് ചന്ദ്രമി്ര്രശയുടെ കൈവശമുള്ളതുകൊണ്ട് മായാവതി ഇപ്പോള് കൂട്ടിലടയ്ക്കപ്പെട്ട തത്തയുടെ ഗതിയിലാണ്. അതുകൊണ്ടുതന്നെ അദ്ദേഹത്തിന് ബി.എസ്. പിയെ നിയന്ത്രിക്കാന് കഴിയുന്നുണ്ട്. അയാളുടെ പാട്ടിന് അനുസരിച്ച് മായാവതിയെക്കൊണ്ട് നൃത്തം ചെയ്യിക്കുകയാണ്. കാന് ഷിറാംജിയെന്ന മഹാനായ നേതാവിനെ വഞ്ചിച്ചതിനുള്ള വിലകൊടുത്തുകൊണ്ടിരിക്കുകയാണ് മായാവതി.\nകാന്‍ഷിറാംജിയെ 2003 സെപ് തംബര് 15-ാം തീയതി മുതല് 2006 ഒക്‌ടോബര് 8-ാം തീയതിവരെ ഏത് അവസ്ഥയിലായിരുന്നുവോ മായാവതി ആക്കിയത് അതേ അവസ്ഥയിലോ അതിനേക്കാളും മോശമായ അവസ്ഥയിലോ ആണ് അവരിപ്പോള് അകപ്പെട്ടിരിക്കുന്നത്. കാന്‍ഷിറാംജിയോട് എന്താണോ ചെയ്തത് അത് ഇപ്പോള് അവര് അനുഭവിച്ചുകൊണ്ടിരിക്കുകയാണ്. ഇത് മാറ്റാനാകാത്ത പ്രകൃതി നിയമമാണ്; അതാണ് ഇപ്പോള് സംഭവിച്ചുകൊണ്ടിരിക്കുന്ന്. മായാവതിക്ക് അത് ബോധ്യപ്പെട്ടിട്ടുണ്ട് എന്നുള്ളത് മറ്റുള്ളവര് മനസ്സിലാക്കിയിട്ടുണ്ടെങ്കിലും ഇല്ലെങ്കിലും എനിക്ക് നൂറ് ശതമാനം അത് മനസ്സിലായിട്ടുണ്ട്.\nവിഷലിപ്തമായ വിത്ത് നട്ട് വളര്‍ത്തിയതില്‍നിന്ന് ലഭിക്കുന്ന വിഷലിപ്തമായ പഴമാണ് അവര് കഴിച്ചുകൊണ്ടിരിക്കുന്നത്. അവര് കാന്‍ഷിറാംജിയെ നശിപ്പിച്ചു; ലക്ഷക്കണക്കിന് സമര്‍പ്പിതരായ പാര്‍ട്ടി കേഡര്‍മാരെ നശിപ്പിച്ചു, മഹത്തായ ആ രാഷ്ട്രീയ പാര്‍ട്ടി തന്നെ നശിപ്പിച്ചു; ഇപ്പോഴിതാ അവര് സ്വയം തന്നെ നശിപ്പിക്കപ്പെട്ടുകൊണ്ടിരിക്കുന്നു. അവരുടെ ജീവിതവും രാഷ്ട്രീയ ജീവിതവും വട്ടപ്പൂജ്യത്തിലെത്തി. അവരുടെ ഈ തകര്‍ച്ചയെ ഒന്നിനും തന്നെ തടയാന് കഴിയില്ല. തീയ്യില് കളിക്കാന് (ബ്രാഹ്മണിസം) ശ്രമിച്ച് ഒടുവില് തീയ്യില് അകപ്പെട്ടു. ബ്രാഹ്മണിസത്തിന്റെ നീരാളിപ്പിടുത്തത്തില്‍നിന്ന് അവരെ രക്ഷപ്പെടുത്താന് ഒരാള്‍ക്കും (ഇനി മുതിര് ന്നാല്) പോലും കഴിയില്ല. പക്ഷേ, കാന്‍ഷിറാംജിയുടെ വിശ്വസ്ഥരായ പടയാളികളുടെ ഉത്തരവാദിത്വം ബോധം ചുമലിലേറ്റിയിട്ടുള്ള ഞങ്ങള്‍ക്ക് ഈ പ്രസ്ഥാനത്തിന് (ആടജ) ബ്രഹ്മണിസത്തില്‍നിന്ന് രക്ഷിച്ചേ പറ്റൂ. ഞങ്ങള് പരമാവധി അതിന് ശ്രമിച്ചുകൊണ്ടിരിക്കുകയാണ്.\nബാബാസാഹേബിനു ശേഷം കാന്‍ഷിറാംജി വന്നു. മായാവതി അത് പിന്‍തുടര്‍ന്നു. ഈ പ്രസ്ഥാനത്തിന്റെ ഭാവി എന്താണ്?\nമായാവതിയുടെ കൈകളിലൂടെ ഈ പ്രസ്ഥാനം താഴോട്ട് പോയ തും ഇപ്പോള് പോയിക്കൊണ്ടിരി ക്കുന്നതും കാണുമ്പോള് അവരുടെ നേതൃത്വത്തില് ബി.എസ്.പി. ക്ക് എന്തെങ്കിലും ഭാവിയുണ്ടെന്ന് കരുതുന്നില്ല. അതിന്റെ കാരണം വളരെ ലളിതമാണ്. ഇതിന്റെ നിയന്ത്രണം മായാവതിയുടെ കൈകളിലല്ല. മറിച്ച് പണ്ഡിറ്റ് മിശ്രയുടെ കരങ്ങളിലാണ്. മായാവതിയുടെ കഴുത്ത് സതീഷ് ചന്ദ്ര മിശ്രയുടെ പിടിയിലാണ്. അവര്‍ക്ക് രക്ഷപെടുവാന് കഴിയുകയില്ല. ബ്രാഹ്മണനായ മിശ്രയുടെ ലക്ഷ്യം ബി.എസ്.പി.യെ വികസിപ്പിക്കുകയല്ല. മറിച്ച് ബി.എസ്.പി.യെ നശിപ്പിക്കുകയും ബ്രഹ്മണിസത്തെ രക്ഷിക്കുകയാണ്. അതുതന്നെ യാണ് ഈ ഭൂമിയില് ജനിച്ചുവീണിട്ടുള്ള ഏതൊരു ബ്രഹ്മണനും ചെയ്തിരിക്കാന് പ്രതീക്ഷിക്കപ്പെടുന്നതും ഞാന് പറയട്ടെ! അദ്ദേഹം ആ ദൗത്വം വളരെ ആത്മാര്‍ത്ഥമായി നിര്‍വ്വഹിക്കുന്നുണ്ട്.\nകാന്‍ഷിറാം ജി 2006 ഒക്‌ടോബര് 8-ാം തീയതി അര്‍ദ്ധരാത്രി കഴിഞ്ഞ് 9-ാം തീയതി മരിച്ചുവെന്ന് മായാവതി സമര്‍ത്ഥിക്കുന്നു. അതല്ല, മായാവതി പറഞ്ഞതിനേക്കാള് നേരത്തെ തന്നെ കാന്‍ഷിറാംജി മൃതിയടഞ്ഞു എന്ന് താങ്കള് പറയുന്നു. എന്തുകൊണ്ടാണ് താങ്കള് ആ ഘട്ടത്തില്‍തന്നെ അത് ചോദ്യം ചെയ്യാതിരുന്നത്?\nമായാവതിയുടെ ജീവിതത്തില് ബി.എസ്.പി.യെക്കുറിച്ച് പല നുണകളും കപടവാദങ്ങളും പ്രസ്ഥാനത്തിനുവേണ്ടി സംഭാവന ചെയ്തതിനെക്കുറിച്ചും അവരെക്കുറിച്ച് തന്നെയും പ്രചരിപ്പിച്ചിട്ടുണ്ട്. അവയില് ഏറ്റവും വലിയതും എന്നാല് ബലമില്ലാത്തതുമായ നുണ പ്രചരണം കാന്‍ഷിറാജിയുടെ മരണത്തെക്കുറിച്ചുള്ളതായിരുന്നു. കാന്‍ഷിറാംജി മൃതിയടഞ്ഞു എന്ന് മായാവതി പറയുന്ന 8-ാം തീയതി രാത്രി 12.20 കഴിഞ്ഞ് ഉടനെ തന്നെ ആ നിര്‍ണ്ണായക രാത്രിയില് ഞാന് അവിടെ ഉണ്ടായിരുന്നു. കാന്‍ഷിറാംജിയുടെ മൃതദേഹം കിടത്തിയിരുന്ന സ്ഥലത്ത് 9-ാം തീയതി അവിടെ 1.25ന് ഞാന് എത്തി. ഞാന് എത്തിയപ്പോഴേക്കും അവിടെ എയര് കണ്ടീഷന് ചെയ്തു ഭംഗിയായി ഒരുക്കിയിരിക്കുന്ന ഒരു വലിയ പന്തലിനകത്ത് എയര്‍കണ്ടീഷന് ചെയ്ത ഒരു സ്റ്റീലും ചില്ലും കൂടിയ ശവപ്പെട്ടിയില് അദ്ദേഹത്തിന്റെ മൃതദേഹം സൂക്ഷിച്ചിരുന്നു. അവിടെ തടിച്ചുകൂടിയിരുന്ന 150ല് പരം ആളുകളില് ഭൂരിഭാഗവും മായാവതിയുടെ അടുത്ത രാഷ്ട്രീയ സുഹൃത്തുക്കളും ബന്ധുക്കളുമായിരുന്നു. അവരെല്ലാവരും വളരെ ഭംഗിയായി വെള്ള വസ്ത്രങ്ങളുടുത്ത് വളരെ നേരത്തെ തന്നെ എത്തി പ്പെട്ടിരുന്നവരായിട്ടാണ് കാണപ്പെട്ടത്. ഇതെല്ലാം ഞാന് വളരെ വിശദമായി മായാവതിക്കെ തിരെയുള്ള കുറ്റാരോപണം നവംബര് 1-ല് മലയാളത്തിലേക്കു തര്‍ജ്ജമ ചെയ്യപ്പെട്ടിട്ടുണ്ട്. നിങ്ങള്‍ക്ക് അന്നത്തെ രാത്രയിലെ സംഭവവികാസങ്ങള് ഒന്നൊന്നായി അതില്‍നിന്നെടുത്ത് അച്ചടിക്കാവുന്നതാണ്.\nമായാവതി അവകാശപ്പെടുന്ന 9-ാം തീയതി രാവിലെ 1.20-നാണ് കാന്‍ഷിറാംജി മൃതിയടഞ്ഞ തെങ്കില് അത്രയും ചുരുങ്ങിയ നേരത്തിനുള്ളില് അത്രക്ക് വലിയ ഒരു പന്തലും 500 കിലോ മീറ്ററില് അധികം ദൂരെനിന്ന് അത്രയധികം ബന്ധുക്കളും രാഷ്ട്രീയ സുഹൃത്തുക്കളും അവിടെ എത്തിയതെങ്ങനെ യെന്നുള്ളതാണ് പ്രധാന ചോദ്യം. കാന്‍ഷിറാം ജീ മൃതിയടഞ്ഞത് (അല്ലെങ്കില് കൊല്ലപ്പെട്ടത്) വളരെയധികം മണിക്കൂറുകള് മുമ്പായിരുന്നെന്നും ജനങ്ങള് എല്ലാം ഉറങ്ങിക്കഴിഞ്ഞതിനുശേഷം അര്‍ദ്ധരാത്രിയാകുമ്പോള് വിവരം പുറത്തു വിട്ടതുമാണെന്ന് തിരിച്ചറിയാന് സാമാന്യ ബുദ്ധി മാത്രം മതി. ആ സമയം വരെ മരണ വിവരം രഹസ്യമാക്കിവെക്കുകയായിരുന്നു. അതുകൊണ്ടാണ് അദ്ദേഹത്തിന്റെ അടുത്ത അനുയായികള്‍ക്കുപോലും മരണ വിവരം 9-ാം തീയതി രാവിലെ മാത്രം അറിയാന് കഴിഞ്ഞതും അവര് ഡല്‍ഹിയില് എത്തുമ്പോഴേക്കും മൃതദേഹം മണിക്കൂറുകള്‍ക്കുള്ളില് തന്നെ തിരക്കു പിടിച്ച് ദഹിപ്പിച്ചതും ഈ വസ്തുതകളെല്ലാം സൂചിപ്പിക്കുന്നത് മരണത്തില് എന്തോ ദുരൂഹതയുള്ളതായിരുന്നു എന്നുള്ളതാണ്. അതിന്റെ പല ഭാഗങ്ങളും ഞങ്ങള് തുറന്നു കാണിച്ചു കഴിഞ്ഞു. ബാക്കിയുള്ളത് ഉടനെ തന്നെ പുറത്തുവരുന്നതാണ്.\nഞാന് എന്തുകൊണ്ടാണ് ആ സമയത്ത് മൗനം പാലിക്കുകയും വളരെ നാളുകള്‍ക്കുമാത്രം ആ ദുരൂഹതയെക്കുറിച്ച് പുറത്തു പറയുകയും ചെയ്തു എന്ന നിങ്ങളുടെ വളരെ വിലപ്പെട്ട ചോദ്യം എന്നെ വളരെയധികം സന്തോഷിപ്പിക്കുകയാണ്.\nനമ്മുടെ സമൂഹത്തിന്റെയും നമ്മുടെ പ്രസ്ഥാനത്തിന്റെയും ചരിത്രം തന്നെ അതിനുള്ള മറുപടി പറയുന്നുണ്ട്. നമ്മുടെ വലിയ വലിയ നേതാക്കളും ഗുരുക്കന്മാരും രാജാക്കന്മാരും ബ്രാഹ്മണരാല് കൊല്ലപ്പെട്ടവരോ അവരുടെ കൊലപാതക ശ്രമങ്ങള്‍ക്ക് വിധേയരായവരോ ആണ്. പക്ഷേ, അവര് അപ്രകാരമാണ് കൊലപ്പെട്ടതെന്ന വസ്തുത ബഹുജന് സമാജിന് അറിയില്ലായിരുന്നു. അവര് അതിനെക്കുറിച്ച് അജ്ഞരായിരുന്നു. അതുകൊണ്ടു തന്നെ അതിനെതിരെ കലാപം ചെയ്തതുമില്ല. ബാബാ സാഹേബ് അംബേദ്ക്കര് നെഹ്രുവിന്റെയും ബ്രാഹ്മണ സ്ത്രീയായ ഭാര്യയും കൊല്ലപ്പെട്ടതാ ണെന്ന് അദ്ദേഹത്തിന്റെ അടുത്ത സഹായിയും പേഴ്‌സണല് സെക്രട്ടറിയുമായ സോഹന് ലാല് ശാസ്ത്രി വ്യക്തമായി തന്നെ തന്റെ പുസ്തകത്തില് എഴുതിയിട്ടുണ്ട്. അതുപോലെ മറ്റ് പല എഴുത്തുകാരും അതിനെക്കുറിച്ച് തങ്ങളുടെ രചനകളില് സൂചന നല്‍കിയിട്ടുണ്ട്. ഗുരു രവിദാസ് തുടങ്ങിയ നമ്മുടെ പല പൂര്‍വ്വിക ഗുരുക്കന്മാരും ബ്രാഹ്മണരുടെ ഗൂഢാലോചനയുടെ ഫലമായി കൊല്ലപ്പെടുകയായിരുന്നു. ഇത്രയൊക്കെ നിഗമനപരമായ തെളിവുകളുണ്ടായിട്ടും എന്ത് സംഭവിച്ചു? നമ്മുടെ ജനങ്ങള് പ്രത്യേകിച്ച് ദലിതര് കോണ്‍ഗ്രസ്സിനും ബ്രഹ്മണിസത്തിനും എതിരെ കലാപം ചെയ്‌തോ? യഥാര്‍ത്ഥത്തില് ഭൂരിപക്ഷം ദലിതരും (പ്രത്യേകിച്ച് മഹാരാഷ്ട്രയിലെ മഹറുകള്) ബാബാ സാഹേബിന്റെ കൊലപാതകത്തില് നേരിട്ട് കുറ്റക്കാരായിട്ടുള്ള കോണ്‍ഗ്രസ് പ്രസ്ഥാനത്തില് ചേരുകയാണ് ചെയ്തത്. മായാവതി കഴിഞ്ഞ 10 വര്‍ഷമായി ആ പാര്‍ട്ടിയെ പിന് താങ്ങിക്കൊണ്ടിരിക്കുന്നു.\n2006 ഒക്‌ടോബര് 8നും 9നും ഇടയ്ക്കുള്ള രാത്രിയില് കാന്‍ഷിറാംജിയുടെ മരണസ്ഥലത്ത് എത്തി സ്ഥിതിഗതികള് പരിശോധിച്ചപ്പോള് അദ്ദേഹത്തിന്റെ മരണവും ബാബാസാഹേബ് അംബേദ്ക്കറു ടേതുപോലെ അസാധാരണ മരണമായിരുന്നെന്നത് പെട്ടന്നു തന്നെ മനസിലാക്കാന് എനിക്കു കഴിഞ്ഞു. അത് വളരെ ആലോചിച്ച് തയ്യാറാക്കിയ പദ്ധതിയായിരുന്നു അത്. മായാവതിയുടെ മാത്രം നിയന്ത്രണത്തിലായിരുന്നില്ല; മറിച്ച് ഈ രാജ്യത്തെ മുഴുവന് ബ്രാഹ്മണിക സാമൂഹ്യ വ്യവസ്ഥയുംകൂടി പങ്കാളികളായി നടത്തിയ പദ്ധതിയായിരുന്നു. അപ്പോള് അതിനെക്കുറിച്ച് എന്തെങ്കിലും പറയുന്നതില് അര്‍ത്ഥമില്ലെന്ന് എനിക്ക് മനസിലായി, കാരണം എല്ലാം മായാവതി യുടെയും അവരുടെ ബ്രഹ്മണ സഹയാത്രികരുടെയും അപ്പോള്‍അധികാരത്തിലുണ്ടായിരുന്ന കോണ്‍ഗ്രസ് പാര്‍ട്ടിയുടെയും കൂട്ടായ നിയന്ത്രണത്തിലായിരുന്നു അവിടുത്തെ നീക്കളെല്ലാം ഒരു മുന്നൊരുക്കമില്ലാതെ എന്തെങ്കിലും പറഞ്ഞാല് മായാവതിയിയെ അവരുടെ ബ്രഹ്മണ സൂത്രധാരന്‍മാരെയും പ്രത്യേകിച്ച് പണ്ഡിറ്റ് മിശ്രയെ തുറന്നു കാണിക്കാന് എനിക്ക് അവസരമില്ലാതാവും എന്ന് ബോദ്ധ്യമുണ്ടായിരുന്നു. കാന്‍ഷിറാംജിക്ക് സംഭവിച്ച ദുരന്തത്തെക്കുറിച്ച് വിഷമിക്കാതെ മൗനം പാലിച്ച് മായാവതിയുടെ ക്യാമ്പില് നിന്ന് കിട്ടുന്ന സുഖവും നുകര്‍ന്ന് കഴിയാമെന്ന് വിചാരിച്ച മറ്റുള്ളവരെപ്പോലെ എനിക്കും ആകാമായിരുന്നു.\nപക്ഷേ, മറ്റുള്ളവര് ചെയ്യാത്തത് ചെയ്യാമെന്നാണ് ഞാന് തീരുമാനിച്ചത്. മായാവതിക്കും ബ്രാഹ്മണിസത്തിനുമെതിരെ ഒരു വലിയ യുദ്ധം നടത്താന് ഒരു വലിയ തയ്യാറെടുപ്പ് ആവശ്യമാണെന്ന് എനിക്കറിയാമായിരുന്നു. വളരെ ആസൂത്രിതമായി തയ്യാറാക്കിയ പദ്ധതിയിലൂടെ വധിക്കപ്പെട്ട കാന്‍ഷിറാംജിയെ രക്ഷിക്കാനുള്ള ശക്തി എനിക്കില്ലായിരുന്നു. പക്ഷേ അദ്ദേഹം കഠിനപ്രയത്‌നത്തിലൂടെ പടുത്തുയര്‍ത്തിയ പ്രസ്ഥാനത്തെ രക്ഷിക്കാന് നാം കൂട്ടമായി ശ്രമിക്കേണ്ടതുണ്ട്.\nഈ സാഹചര്യത്തില് ഞാന് ഒരു കാര്യം പറയട്ടെ- കാന്‍ഷിറാംജി വധിക്കപ്പെട്ട സമയത്തുതന്നെ മായാവതിയുടെ അന്ത്യവും തീരുമാനിക്കപ്പെടുകയും എഴുതപ്പെടുകയും ചെയ്തിട്ടുണ്ട്. കാരണം, അതേ ദിവസംതന്നെ മായാവതിയുടെ കഴുത്ത് ബ്രാഹ്മണിസത്തിന്റെ പിടിയിലകപ്പെട്ടുകഴിഞ്ഞു; അവരുടെ രക്തം പുരണ്ട കൈകള് ബ്രാഹ്മണിസത്തിന്റെ നാദതന്ത്രികളായി കഴിഞ്ഞു. ആ തന്ത്രികള് ഉപയോഗിച്ച് അവര് മായാവതിയെ നൃത്തം ചെയ്യിക്കും. കാന്‍ഷിറാംജിയെ വധിക്കുക എന്ന മഹാസേവനം ബ്രാഹ്മണിസത്തിന് വേണ്ടി ചെയ്താല് തനിക്ക് അവരില്‍നിന്ന്, പാരിതോഷികം കിട്ടുമെന്ന വിഡ്ഢിയായ അവര് വിശ്വസിച്ചു. ബ്രഹ്മണര് തനിക്ക് നേരത്തെ നല്‍കിയ വാഗ്ദാനം പോലെ ഈ സേവനത്തിന് തനിക്ക് പ്രധാന മന്ത്രിപദം ലഭിക്കുമെന്ന് മായാവതി മോഹിച്ചു. പക്ഷേ നൂറ്റാണ്ടുകളായി ദലിതരെ പാദരക്ഷക്കും താഴെ കണ്ടു പോന്ന ബ്രാഹ്മണര്‍ക്ക് ദലിതരും പ്രത്യേകിച്ച് സ്ത്രീയുമായ ഒരു വ്യക്തിയെ കിരീടം ധരിപ്പിക്കുമെന്നുവരെ മായാവതി ഭ്രാന്തമായും അന്ധവുമായി വ്യാമോഹിച്ചു. അവര് ബ്രാഹ്മണരുടെ കൈകളില് കിടന്നു കളിച്ചു. അതിന്റെ ഫലം വരാനിരിക്കുന്നതേയുള്ളൂ. 2009ലേയും 2014ലേയും ഇലക്ഷന് ഫലങ്ങളിലൂടെ നിങ്ങളത് കാണുന്നുണ്ടാവും. പക്ഷേ ഞാന് അത് 2006ലേ കണ്ടൂ.\nഅതുകൊണ്ട്, അത്തരത്തിലുള്ള ഒരു ദുര്‍ഘട സാഹചര്യത്തില് നമ്മുടെ ജനങ്ങള്‍ക്കോ, പ്രവര്‍ത്തകര്‍ക്കോ മായാവതിയെ പിന്‍താങ്ങിക്കൊണ്ടിരുന്ന ഒന്നും തിരിച്ചറിയാതെ മുഴുവന് ബ്രാഹ്മണിക വ്യവസ്ഥ (രാഷ്ട്രീയ പാര്‍ട്ടികളും ഗവണ്മെന്റുകളും മാധ്യമങ്ങളും നീതിന്യായം മുതലായവയും)യെ അന്ധമായി പിന്‍തുടര്‍ന്നുകൊണ്ടിരുന്ന സമയത്ത് വ്യക്തമായ തെളിവുകള് ഇല്ലാതെ ഇത് പുറത്തു പറയുകയെന്നത് എന്നെ സംബന്ധിച്ചിടത്തോളം ന്യായീകരണമില്ലായിരുന്നു. അതിനുശേഷം ഞാനും എന്റെ അടുത്ത സഹചാരികളും പറ്റിയ സമയത്ത് യുദ്ധം നടത്താനുള്ള തയ്യാറെടുപ്പുകള് തുടങ്ങി. ഒരു ദിവസം നേരിടേണ്ടിവരുമെന്ന് ഞങ്ങള്‍ക്ക് അറിയാമായിരുന്നു. കാന്‍ഷിറാംജിയെ നശിപ്പിക്കാന് ബ്രഹ്മണരെ പ്രസ്ഥാനത്തിനകത്ത് കയറ്റാനും കാലങ്ങളോളം സാഹചര്യം ഒത്ത് കിട്ടുന്നതിനുവേണ്ടി അവരോടൊപ്പം ക്ഷമയോടെ കാത്തിരിക്കാനും തയ്യാറെടുപ്പുകള് നടത്താനും മായാവതിക്ക് കഴിഞ്ഞുവെങ്കില്, എല്ലാം മായാവതിയുടെയും അവരുടെ ബ്രാഹ്മണ സഹജരായിട്ടുള്ള അധികാരം കയ്യാളിക്കൊണ്ടിരിക്കുന്ന കോണ്‍ഗ്രസ്സിന്റെയും നിയന്ത്രണത്തിലിരിക്കുന്ന ആ സാഹചര്യത്തില് ഈ സംഭവത്തെക്കുറിച്ച് എന്തെങ്കിലും പറയുന്നതില് കാര്യമില്ലെന്ന് എനിക്ക് ഉടനെ തന്നെ മനസ്സിലായി.\nആ നേരത്ത് മൗനം പാലിച്ചതു വളരെ ശാന്തമായി. അതിനെ നേരിടാന് ഇത്രയും നാള് കാത്തിരുന്ന് തയ്യാറെടുപ്പുകള് നടത്തിയതും എന്റെ ഭാഗത്തുനിന്ന് വീക്ഷിക്കുമ്പോള് ന്യായീകരിക്കത്തക്കതാണെന്ന് ശരിയാണെന്നും എനിക്ക് തോന്നുന്നു. ഒരു വലിയ ശത്രുവിനെ നേരിടാന് അത്രതന്നെ വലിയ പദ്ധതിയും തയ്യാറെടുപ്പുകലും ആവശ്യമാണെന്ന് നിങ്ങള് സമ്മതിക്കുമെന്ന് എനിക്കുറപ്പുണ്ട്. ഞങ്ങള് ചെയ്തുകൊണ്ടിരിക്കുന്ന പ്രവര്‍ത്തനങ്ങള് ശാന്തമായി ഓരോ പ്രവര്‍ത്തകരോടും കാര്യങ്ങള് പറഞ്ഞുകൊടുത്ത് അവരെ സംഘടിപ്പിച്ചുകൊണ്ടുവന്ന പ്രവര്‍ത്തനവും അതിന്റെ ഫലമായി മായാവതിക്കുണ്ടായ തിരിച്ചടിയും വളരെ നീണ്ടകാലത്തെ പ്രവര്‍ത്തനഫലമാണ്. അവരുടെ തന്നെ തെറ്റായ പ്രവര്‍ത്തനങ്ങളുടെ ഫലമായി അവര് തുറന്ന് കാട്ടപ്പെടുന്നതുവരെ ഞങ്ങള് കാത്തിരുന്നു. 2007 മുതല് 2012 വരെ യു. പി.യില് ഗവണ്‍മെന്റിനെ ചലിപ്പിച്ചുകൊണ്ടിരുന്നപ്പോള് അവരുടെ യഥാര്‍ത്ഥ മുഖം പുറത്തു വന്നു. ബ്രഹ്മണര് മായാവതിയുടെ കഴുത്തില് മുറുക്കിപ്പിടിച്ചുകൊണ്ട് ആ കാലയളവില് ബഹുജന് സമാജിനെ തകര്‍ത്ത് തരിപ്പണമാക്കി. അതുകൊണ്ടാണ് മായാവതി 220 സീറ്റുകളില്‍നിന്ന് 2012-ല് 80 സീറ്റുകളിലേക്ക് നിപതിച്ചത് ജനങ്ങള് ഇത് സ്വയം ബോദ്ധ്യപ്പെട്ട് തുടങ്ങുമ്പോഴേക്കും ഞങ്ങളുടെ വേദി തയ്യാറായിക്കഴിഞ്ഞിട്ടു ണ്ടായിരുന്നു. തല്‍സമയം 2012-ല് തന്നെ ഞങ്ങളുടെ പ്രസ്ഥാനം ആരംഭിച്ചു. യു.പി.യിലെ 403 സീറ്റുകളില് വെറും9സീറ്റായിരുന്നു. 2014-ലെ പാര്‍ലമെന്റ് ഇലക്ഷനില് മായാവതിയുടെ അസംബ്ലിതല കണക്ക് എന്നത് നിങ്ങള്‍ക്ക് അറിയാമായിരിക്കും. അതായത് ബഹുജന് സമാജ് മായാവതിയുടെ യഥാര്‍ത്ഥ മുഖവും അവരുടെ ബഹുജന് നയവിരുദ്ധതയും ബഹുജന്‍സമാജ് തിരിച്ചറിയുകയും തള്ളിക്കളയുകയും ചെയ്തു.\nപലരും മായാവതിക്കെതിരെ പലപ്പോഴും കലാപങ്ങല് ചെയ്തിരുന്നുവെന്നത് യാഥാര്‍ത്ഥ്യമാണ്. പക്ഷെ, അവര്‍ക്കൊന്നും ആദ്യമായി എന്തെങ്കിലും ഏല്‍പ്പിക്കാന് കഴിഞ്ഞില്ല. അതിന്റെ കാരണം വളരെ ലളിതമാണ്. അവര് കലാപം ചെയ്തത് മുഴുവന് എന്തെങ്കിലും പദ്ധതി രൂപവത്കരണമോ തയ്യാറെടുപ്പുകളോ ഇല്ലാതെയായിരുന്നു. അവര് പുറത്താക്കപ്പെടുകയോ പരിഹസിക്കപ്പെടുകയോ ചെയ്ത സന്ദര്‍ഭങ്ങളില് പെട്ടെന്ന് പലരും എതിര്‍ക്കാന് തുടങ്ങി, അവസാനം തളര്‍ന്ന് പിന്‍മാറി. ചിലര് മറ്റ് പാര്‍ട്ടികളില് ചേക്കേറി മറ്റു ചിലര് മായാവതിയാല് വ്യാമോഹിപ്പിക്കപ്പെട്ട് തിരിച്ച് അവരുടെ കാല്‍ച്ചുവട്ടിലേക്കു തന്നെ പോയി.\nപക്ഷേ ഞങ്ങള് ഈ പ്രസ്ഥാനം തുടങ്ങുന്നത് 2012 മാര്‍ച്ച് 21-ാം തീയതി ഞാന് ഒരു എം. പി. ആയിരിക്കുമ്പോള്‍തന്നെ ആയിരുന്നു. ഞങ്ങള് വളരെ അടുക്കും ചിട്ടയോടുംകൂടി മുന്നേറി. രണ്ടരകൊല്ലത്തിനുള്ളില് ഇന്ത്യയുടെ എല്ലാഭാഗത്തും എത്താനും സ്വീകാര്യത ലഭിക്കാനും കഴിഞ്ഞു. അത് സൂചിപ്പിക്കുന്നത് തങ്ങള് രക്തവും വിയര്‍പ്പും കൊടുത്ത് പടുത്തുയര്‍ത്തിയ പ്രസ്ഥാനത്തിന് മായാവതി കേടുപാടുകള് ഉണ്ടാക്കിയിരിക്കുന്നു എന്ന് അവര് തിരിച്ചറിഞ്ഞു എന്നാണ്. അതു കൊണ്ടാണ് ബി. എസ്. പി.ക്ക് അകത്ത് മായ-മിശ്ര ആന്റ് കമ്പനിക്ക് കലാപങ്ങള് നേരിടേണ്ടിവന്നു കൊണ്ടിരിക്കുന്നത്. മായ-മിശ്രയെ ബി. എസ്. പി.യില്‍നിന്ന് പുറത്താക്കി ആ പ്രസ്ഥാനത്തെ തിരിച്ചു പിടിക്കുക എന്നത് ഞങ്ങളുടെ തുറന്നലക്ഷ്യമാണ്. ബഹുജന് പ്രത്യയശാസ്ത്ര മനുസരിച്ച് ബി. എസ്. പി.യെ ഞങ്ങള് നയിക്കും.\nഅംബേദ്‌കര് - കാന്‍ഷിറാം പ്രസ്ഥാനത്തിന്റെ പുന്‍തുടര്‍ച്ചക്കാരന് താങ്കളാണെന്ന് അവകാശപ്പെടുന്നുണ്ടോ? അങ്ങിനെയെങ്കില് മായാവതിയുടെ സ്ഥാനം എന്താണ്? ആ പ്രസ്ഥാനത്തിന്റെ മൂന്നാമത്തെ അവകാശി താങ്കളാണെന്ന് അവകാശപ്പെടാന് എങ്ങനെ കഴിയും?\nഞാന് അംബേദ്ക്കര് കാന്‍ഷിറാം പ്രസ്ഥാനത്തിന്റെ തുടര്‍ച്ചക്കാരനാണോ അല്ലയോ എന്ന് വിലയിരുത്തേണ്ടത് ഞാനല്ല. ഞാന് എങ്ങനെയുള്ള ആളാണെന്നും എന്റെ പ്രവര്‍ത്തനത്തെക്കുറിച്ച് വിലിയിരിത്തേണ്ടതും ബഹുജന് സമാജാണ്. എന്നെ സംബന്ധിച്ചിടത്തോളം എന്റെ പ്രവര്‍ത്തനം എന്റെ തിരിച്ചറിവിനനുസരിച്ചുള്ളതാണ്. കാന്‍ഷിറാംജിയോട് അടുപ്പമുണ്ടായിരുന്ന ഭടന്മാര് പ്രസ്ഥാനം വിട്ടു പോകുകയോ തിരിച്ച് മായാവതിയുടെ കാല്‍കീഴിലേക്ക് വീഴുകയോ ചെയ്തപ്പോള് എനിക്കും വേണമെങ്കില് അപ്രകാരം പ്രവര്‍ത്തിക്കാമായിരുന്നു. പുറം കാണിച്ചു കൊടുക്കാതെ അവരെ വെല്ലുവിളിക്കാനും തുറന്നു കാണിക്കാനും ഇഷ്ടപ്പെട്ടത്. ഞങ്ങളുടെ പ്രവര്‍ത്തനം എപ്രകാരമാണ് ഭാവിയില് വിലയിത്തപ്പെടുക എന്നത് കാലം തെളിയിക്കും; ഞാന് അതിനെക്കുറിച്ച് തീരെ ഉത്കണ്ഠപ്പെടുന്നില്ല. പക്ഷെ, ഞാന് ചെയ്തിരിക്കേണ്ട കാര്യങ്ങള് തന്നെയാണ് ചെയ്തത് എന്നുള്ളതില് എനിക്ക് സന്തോഷവും സംതൃപ്തിയുമുണ്ട്; അതായത്, കാന്‍ഷിറാംജി തെളിയിച്ച ദീപം കെടാതെ സൂക്ഷിക്കുക എന്നത്.\nഅതുപോലെ തന്നെ, മായാവതിയുടെ സ്ഥാനം എവിടെയായിരിക്കണമെന്ന് തീരുമാനിക്കേണ്ടതും ഇനിയും ബഹുജന് സമാജ് തന്നെയാണ്. പക്ഷെ, സൂക്ഷ്മമായി നാം നോക്കുമ്പോള് ജനങ്ങള് വിധി കല്‍പ്പിച്ചു കഴിഞ്ഞിട്ടുണ്ടെന്ന് മനസ്സിലാക്കാന് കഴിയും. അവര് ഇനിയും കഴിവോ, സത്യസന്ധതയോ ഉള്ള ഒരു നേതാവല്ല. അവര്‍ക്ക് നേരത്തെ ഉണ്ടായിരുന്ന വിശ്വസ്തത നഷ്ടപ്പെട്ടു കഴിഞ്ഞു. പാര്‍ട്ടിയെ നയിക്കാനുള്ള ധാര്‍മ്മികഅവകാശം അവര്‍ക്ക് നഷ്ടപ്പെട്ടുപോയി. അവര് പാര്‍ട്ടിയില്‍നിന്ന് സ്വയം രാജിവെച്ചൊഴിഞ്ഞ് നേതൃത്വം കാന്‍ഷിറാം അനുഭാവികളെ ഏല്‍പ്പിക്കണം. അവര്‍ക്ക് വേണമെ ങ്കില് പാര്‍ട്ടിയുടെ അക്കൗണ്ടിലുള്ള മുഴുവന് പണവും എടുക്കാം. അതും പോരെങ്കില് ഇന്ത്യയുടെ എല്ലാ ഭാഗത്തുനിന്നും ബഹുജന് സമാജ് കുറച്ചുകൂടി കോടികള് സമാഹരിച്ച് അവരുടെ ചെലവി നായികൊടുക്കാം, പക്ഷെ എന്തു തന്നെ ആയാലും ഞങ്ങളുടെ മഹാന്‍മാരായ ഗുരുക്കന്മാരും നേതാക്കളും പടുത്തുയര്‍ത്തിയ പാര്‍ട്ടിയെ ഇനിയും നശിപ്പിക്കാന് ഞങ്ങള് അനുവദിക്കുകയില്ല. സേവ് ബഹുജന് പ്രസ്ഥാനം അവര് പുറത്തു പോകുന്നതുവരെ തുടരും എന്ന കാര്യം വളരെ വ്യക്തമായിത ന്നെ ഞങ്ങള് അവരോട് പറയുകയാണ്.\nബി. എസ്. പി.യുടെ പിന്‍തുടര്‍ച്ചക്കാരില് മൂന്നമനോ നാലാമനോ പത്താമനോ പോലുമാണെന്ന് ഞാന് ഒരിക്കലും പറഞ്ഞിട്ടില്ല. ഒരിക്കലും എന്ന വാക്ക് ഞാന് ആവര്‍ത്തിച്ച് പറയുകയാണ്. ഈ അനന്തരാവകാശി നാടകം തന്നെ മായാവതിയാണ് തുടങ്ങിയത്. ബി. എസ്. പി. ഒരു തൊഴില് ശാഖയോ, ആരുടെയെങ്കിലും സ്വകാര്യ കമ്പനിയോ അല്ല (മായവതിക്ക് വിവരമില്ലാത്തതുകൊണ്ട് അങ്ങിനെയാണ് കരുതുന്നത്). അങ്ങിനെ ആയിരുന്നെങ്കില് അതിന്റെ ഉടമയ്ക്ക് തന്റെ കാലശേഷം തന്നെ ഇഷ്ടാനിഷ്ടങ്ങള് പ്രകാരം അത് മുന്നോട്ടു കൊണ്ടുപോകാന് അടുത്ത അവകാശിയായി ആരെയെങ്കിലും ചുമതലപ്പെടുത്തിയിരിക്കുന്നതായി പ്രഖ്യാപിക്കാമായിരുന്നു. ബി. എസ്. പി. ബഹുജന് സമാജിന്റെ പാര്‍ട്ടിയാണ്- ലക്ഷക്കണക്കിന് കാന്‍ഷിറാം അനുയായികളുടെയും അതിനുവേണ്ടി ആത്മാര്‍പ്പണം നടത്തിയവരുടെയും. മായാവതി പുറത്തുപോകുമ്പോള് (അധികം വൈകാതെ പോകുമെന്ന് എനിക്കുറപ്പുണ്ട്) യഥാര്‍ത്ഥ കാന്‍ഷിറാം മിഷനറി പ്രവര്‍ത്തകര് ഒരുമിച്ചിരുന്ന് കൂടിയാലോചിച്ചായിരിക്കും ഇനി ആരാണ് പാര്‍ട്ടിയെ മുന്നോട്ടു നയിക്കേണ്ടതെന്ന്. അത് ജനാധിപത്യപരവും സുതാര്യവുമായിരിക്കും എന്ന് ഈ സാഹചര്യത്തില് പറയാന് എനിക്ക് സാധിക്കും.\nബഹുജന് സമാജ് പ്രസ്ഥാനത്തിന്റെ വിശ്വാസധാര എന്തൊക്ക് വിശദീകരിക്കാമോ? ഇന്നത്തെ ഇന്ത്യന് രാഷ്ട്രീയത്തില് അതിന്റെ പ്രായോഗിതക എന്താണ്?\nസേവ് ബഹുജന് പ്രസ്ഥാനം ബി. എസ്. പി.യില് മായാവതിയുടെ സ്വാര്‍ത്ഥവും ഇടുങ്ങിയ ചിന്തയിലൂന്നിയ അഴുക്കുപിടിച്ച രാഷ്ട്രീയവും മൂലം കയറിക്കൂടിയിട്ടുള്ള അഴുക്കും, ചവറും വിഷവും വൃത്തിയാക്കാന്‍വേണ്ടി ദേശീയ തലത്തില് അതിനകത്തു തന്നെ പ്രവര്‍ത്തിക്കുന്ന ഒരു രാഷ്ട്രീയ പ്രസ്ഥാനമാണ് ബി. എസ്. പി. സ്വന്തം ഭവനമാണെന്നും എന്തും അതില് അടിഞ്ഞുകൂടിയിട്ടുള്ള അഴുക്കുകള് എപ്രകാരം വന്നതായാലും അത് ഇന്ന് വൃത്തിയാക്കേണ്ടത് തങ്ങളുടെ കടമയാണെന്നും ആത്മാര്‍ത്ഥമായി ചിന്തിക്കുന്നവരുടെ സ്വയം തിരുത്തല് പ്രക്രിയയാണ് ഇതെന്നും വിലയിരുത്താവു ന്നതാണ്. ബി. എസ്. പി. കെട്ടിപ്പടുക്കുന്നവര്‍ക്ക് മാത്രമെ അതില് അഴുക്കും ചപ്പുചവറുകളും നിറഞ്ഞ സാഹചര്യം മനസ്സിലാക്കാന് കഴിയൂ. അവര്‍ക്ക് മാത്രമേ അതിനെ രക്ഷിക്കാന് കഴിയൂ. ഞങ്ങള് അത് ചെയ്യുന്നുവെന്ന് മാത്രമേയുള്ളൂ. ബി. എസ്. പി.ക്കകത്ത് മായാവതിയും മനുവാദികളും കൊണ്ടിട്ട അഴുക്കും മറ്റും എടുത്ത് പുറത്തെറിഞ്ഞ് അത് ശുദ്ധിയാകുന്നതുവരെ ബഹുജന്‍സമാജിന് പ്രവര്‍ത്തിക്കാന് പറ്റുന്ന ശരിയായതും വിശ്വാസയോഗ്യവുമായ മറ്റൊരു പ്രസ്ഥാനമാണ് ബഹുജന് പ്രസ്ഥാനം. മാത്രമല്ല ജനാധിപത്യത്തിന് ഒട്ടും ഇടംകൊടുക്കാത്ത് രാഷ്ട്രീയ പാര്‍ട്ടികളെല്ലാം സ്വന്തം തൊഴില് ശാലകളായി കണ്ടുവരുന്നു. രാഷ്ട്രീയ നേതാക്കളുടെ ഈ രാജ്യത്തെ രാഷ്ട്രീയത്തിനും ജനാധിപത്യപരവുമായ ഭാഷാശൈലിക്കും ഒരു പുനര്‍നിര്‍വ്വചനം നല്‍കുകയാണ് സേവ് ബഹുജന് പ്രസ്ഥാനം. നേതാക്കളും പ്രവര്‍ത്തകരും യഥാക്രമം യജമാനനും ഭൃത്യന്മാരും പോലെയാകാതെ തുല്യനിലവാരമുള്ള പങ്കാളികളായി കാണുകയും പ്രവര്‍ത്തകരുടെ പ്രാധാന്യത്തെ ഉയര്‍ത്തിപ്പിടി ക്കുകയും ചെയ്തുകൊണ്ട് ഈ രാജ്യത്തെ ജനാധിപത്യത്തിന്റെ കൂടുതല് ഉറപ്പുള്ളതാക്കുന്നതില് ഒരു പ്രധാന പങ്കാണ് സേവ് ബഹുജന്‍പ്രസ്ഥാനം നിര്‍വ്വഹിക്കുന്നത്. മായാവതിയെപ്പോലെയുള്ള നേതാക്കള് പ്രോത്സാഹിപ്പിച്ചിട്ടുള്ള ചട്ടുകവത്കരണ സമ്പ്രദായത്തെ വളര്‍ത്തുന്ന ജന്മിത്വ ജനാധിപത്യത്തില്‍നിന്ന് ഈ രാജ്യത്തെ ജനാധിപത്യം വളരേണ്ടകാലം സമാഗതമായിരിക്കുന്നു.\nമായാവതി നയിക്കുന്ന ബി.എസ്.പി.ക്കെതിരെ ഒരുപാട് ചെറിയ ചെറിയ ഗ്രൂപ്പുകളുണ്ടെന്നാണ് ഞാന് മനസ്സിലാക്കുന്നത്. അത്തരം നാമാവശേഷമായ പ്രസ്ഥാനങ്ങള് ഇന്ത്യയില് ബഹുജന് സമാജ് പ്രസ്ഥാനത്തെ വിഷമവൃത്തിയിലാക്കുമെന്ന് താങ്കള് കരുതുന്നില്ലേ?\nവിഷമവൃത്തിയിലാക്കുകയല്ല, മറിച്ച് അത് ബഹുജന് പ്രസ്ഥാനത്തെ ശക്തിപ്പെടുത്തുകയാണ് ചെയ്യുക. ആദ്യമായി, അത്തരം പ്രസ്ഥാനങ്ങള് എങ്ങിനെയാണ് രൂപപ്പെട്ടു എന്ന ചോദ്യമാണ് ഉയര്‍ന്നുവരുന്നത്. അവയില് മിക്കതും കഴിഞ്ഞ രണ്ടുപതിറ്റാണ്ടുകള്‍ക്കിടക്ക് മായാവതി അനാവശ്യമായി അന്യായമായി പുറത്താക്കപ്പെട്ടവരാല് രൂപീകരിക്കപ്പെട്ടിട്ടുള്ളതാണ്. അവര് വെറുതെ വീട്ടിലിരിക്കണമെന്നാണോ താങ്കള് ഉദ്ദേശിക്കുന്നത് മായാവതി, തന്നിഷ്ടപ്രകാരം അച്ഛന്റെ പലചരക്കുകട നടത്തുന്നതുപോലെയാണ് ഇത്രയും നാള് ബി. എസ്.പി.യെ കൊണ്ടുനടന്നിരുന്നത്. കാന്‍ഷിറാംജിയുടെ മിഷനറി പ്രവര്‍ത്തകരെയെല്ലാം പുറത്താക്കി തല്‍സ്ഥാനത്ത് അവരുടെ മനുവാദി ചട്ടുകങ്ങളെ പ്രതിഷ്ഠിച്ചു. ഈ തകര്‍ച്ച ആദ്യമായി ഉണ്ടാക്കിവെച്ചത് മായാവതിയും അവരുടെ വൃത്തികെട്ട രാഷ്ട്രീയവുമാണ്. മായാവതിയെപ്പോലെ ഇടുങ്ങിയ മനസ്സും ഹൃദയവുമുള്ള ഒരു നേതാവിന് ബഹുജന് പ്രസ്ഥാനം പോലുള്ള ചരിത്രപരമായ ഒരു മഹാപ്രസ്ഥാനം നയിക്കാന് കഴിയില്ല.\nയഥാര്‍ത്ഥത്തില് അത്തരത്തിലുള്ള ചെറിയ ഗ്രൂപ്പുകള് അവരുടെ വഴിയിലൂടെ ചെയ്തുവരുന്ന പ്രവൃത്തി നേരിട്ടോ അല്ലാതെയോ ബഹുജന് പ്രസ്ഥാനത്തിന് ഗുണമാണ് ഉണ്ടാക്കുക. അവരെ ആ പ്രവൃത്തി ചെയ്യാന് അനുവദിക്കണമെന്നാണ് ഞാന് വിശ്വസിക്കുന്നത്. അവര് കഴിവും സത്യസന്ധത യുമുള്ളവരാണെങ്കില് ഏഴുമടങ്ങ് നിലനില്‍ക്കും. അല്ലാത്തപക്ഷം അധികം വൈകാതെ അസ്തമിക്കും പക്ഷേ, മനുവാദി പാര്‍ട്ടികളായ കോണ്‍ഗ്രസ്, ബി. ജെ. പി., കമ്മ്യൂണിസ്റ്റ് പാര്‍ട്ടികള് എന്നിവയില് ചേരുന്നതിനെക്കാളും നല്ലത് അത്തരത്തിലുള്ള ചെറിയ ചെറിയ ഗ്രൂപ്പുകളായി നില്‍ക്കുന്നതു തന്നെയാണ്. ഞാന് ഡാര്‍വ്വിന്റെ 'അനുയോജ്യാതി ജീവന സിദ്ധാന്ത''ത്തിലാണ് വിശ്വസിക്കു ന്നത്. കഴിവും സത്യസന്ധ്യതയുമുള്ളത് അതിജീവിക്കും. ബാക്കിയുള്ളത് പിന്‍തള്ളപ്പെടുകയോ നാമാവശേഷമാവുകയോ ചെയ്യും. അതുകൊണ്ട് എന്റെ കാഴ്ചപ്പാടില് ശരിയെന്ന് തോന്നുന്ന വഴിയിലൂടെ കഴിവിന്റെ പരമാവധി മുന്നോട്ടു പോവുകയാണ് മറ്റുള്ളവയെക്കുറിച്ച് അഭിപ്രായപ്രകടനം നടത്താതെ നാം ചെയ്യേണ്ടത്.\nമായാവതി ബഹുജന് ആശയസംഹിതയെ ബലികഴിച്ച, കാന്‍ഷി റാംജി കെട്ടിയുണ്ടാക്കിയ ശക്തമായ സംഘടനാ സംവിധാനത്തെ നശിപ്പിച്ചു; അര്‍പ്പിത മനസ്സുകളെ പാര്‍ട്ടി പടയാളികളെ പുറത്താക്കി, ബ്രാഹ്മണ നുഴഞ്ഞുകയറ്റക്കാര്‍ക്ക് വാതില് തുറന്നുകൊടുത്തു. എന്നിട്ടും ഈ പ്രസ്ഥാനത്തിന്റെ രക്ഷകസ്ഥാനം തനിക്കാണെന്ന് അവകാശപ്പെടുന്നു. ഞങ്ങള്‍ക്കതൊന്നും സ്വീകാര്യമല്ല. ഞങ്ങള് ഈ പ്രസ്ഥാനം എന്.സി.എസ്.ബി.എം. തുടങ്ങിയതിനുശേഷം പാര്‍ട്ടി പ്രവര്‍ത്തകരെ പുറത്താക്കുന്ന നടപടി അവര് ഈ പ്രസ്ഥാനത്തില് ചേര്‍ന്നാലോ എന്ന ഭീതിമൂലം മായാവതി നിര്‍ത്തിവെച്ചിരിക്കുകയാണ്. എന്നത് നിങ്ങളെ അത്ഭുതപ്പെടുത്തന്നതായിരിക്കും. വളരെ ക്രുദ്ധയായ നേതാവായ മായാവതി ഇന്ന് വളരെ ഇണക്കമുള്ളവളായി ഞങ്ങളുടെ എന്.സി. എസ്.ബി.എം. പ്രസ്ഥാനത്തെ ഭയപ്പെട്ട് വര്‍ഷങ്ങള്‍ക്കുമുമ്പ് താന് പുറത്താക്കിയ നാടിന്റെ നാനാഭാഗത്തുമുള്ള പാര്‍ട്ടി പ്രവര്‍ത്തകരോട് തിരിച്ച് ബി. എസ്. പി.യിലേക്ക് വരാന് ആവശ്യപ്പെട്ട് തന്റെ ചട്ടുകങ്ങള്‍ക്കൊപ്പം കെഞ്ചിനടക്കുന്നത് യഥാര്‍ത്ഥത്തില് ഞങ്ങളുടെ പ്രസ്ഥാനത്തിന്റെ വിജയത്തെയാണ് കാണിക്കുന്നത്. എന്നിരുന്നാലും കുറച്ച് നട്ടെല്ലില്ലാത്തവര് പാര്‍ട്ടിയിലേക്കുതന്നെ തിരിച്ചു പോയിട്ടുണ്ട്. പക്ഷേ അവരാരും പൂര്‍ണ്ണമായും യോജിച്ചിട്ടില്ല. കാരണം അവരുടെ പൂര്‍വ്വകാലചെയ്തികളായ ''ഉപയോഗിച്ചു വലിച്ചെറിയുക'' എന്ന രീതികള് അറിയുന്നതുകൊണ്ട് മായാവതിയുള്ള നേതൃത്വത്തില് തങ്ങള്‍ക്ക് ഭാവിയുണ്ടാവില്ലെന്ന് അവര്‍ക്കറിയാം. ഇത് സമൂഹത്തിലെ ഒരു ഉന്മഥന പ്രക്രിയയാണ്. അത് നാം മനസ്സിലാക്കുകയും സ്വാഗതം ചെയ്യുകയുംവേണം. ഈ സാമൂഹ്യ-രാഷ്ട്രീയ കടച്ചിലില്‍നിന്ന് പുറത്തുവരുന്നത് ഈ സമൂഹത്തിന് ഗുണകരമായിരിക്കുമെന്ന് എനിക്ക് ഉറപ്പുണ്ട്.\nLabels: അഭിമുഖം, അംബേദ്കര്, കാന്‍ഷി റാം, ബഹുജന് ഏജ്, മായാവതി


Kalakkatha Song Singer Nanchamma Get Emotional At Sachy's Funeral - Malayalam Filmibeat\n| Updated: Saturday, June 20, 2020, 10:49 [IST]\nസച്ചിയുടെ അയ്യപ്പനും കോശിയും എന്ന ചിത്രത്തിലൂടെ മലയാളികള്‍ക്ക് പ്രിയങ്കരിയായ താരമാണ് നഞ്ചമ്മ. സിനിമയിലെ കലക്കാത്ത എന്ന് തുടങ്ങുന്ന നഞ്ചമ്മയുടെ പാട്ടാണ് തരംഗമായി മാറിയിരുന്നത്. അയ്യപ്പനും കോശിയുടെ വിജയത്തില് ഈ പാട്ടും നിര്‍ണായക പങ്കുവഹിച്ചിരുന്നു. തനിക്ക് സിനിമയില് അവസരം തന്ന സച്ചിയെ അവസാനമായി ഒരു നോക്ക് കാണാന് കഴിഞ്ഞ ദിവസം നഞ്ചമ്മയും എത്തിയിരുന്നു.\nസാറേ എന്ന് വിളിച്ചു ഓടിയെത്തിയ നഞ്ചമ്മയ്ക്ക് സച്ചിയെ കണ്ടപ്പോള് ദുഖം നിയന്ത്രിക്കാനായില്ല. പ്രിയപ്പെട്ട സാറിന്റെ ചേതനയറ്റ ശരീരം കണ്ടപ്പോള് പൊട്ടിക്കരയുകയായിരുന്നു അവര്. 'എന്നെ നാട് മക്കള് തെരിയമാതിരി വെച്ച് സാറ്'. പ്രിയപ്പെട്ട സച്ചിയെക്കുറിച്ച് പറയുമ്പോള് നഞ്ചിയമ്മയുടെ വാക്കുകള് ഇടറുന്നുണ്ടായിരുന്നു. സംവിധായകനെ അവസാനമായി കാണാന് അട്ടപ്പാടിയില് നിന്നും പുലര്‍ച്ചെ പുറപ്പെട്ടതാണ് നഞ്ചമ്മ.\nനഞ്ചമ്മയ്ക്ക് പുറമെ സച്ചിയുടെ വിയോഗത്തില് അടുത്ത സുഹൃത്തുക്കളായ പൃഥ്വിരാജിനും, രഞ്ജിത്തിനും സുരേഷ് കൃഷ്ണയ്ക്കുമൊന്നും സങ്കടം നിയന്ത്രിക്കാന് സാധിച്ചിരുന്നില്ല. സച്ചിയുടെ മൃതദേഹം തമ്മനത്തെ വീട്ടില് പൊതുദര്‍ശനത്തിന് വെച്ചപ്പോള് വൈകാരിക രംഗങ്ങളാണ് അരങ്ങേറിയത്. ദിലീപ്, ബിജു മേനോന്, ബി ഉണ്ണികൃഷ്ണന്,സുരാജ് വെഞ്ഞാറമൂട്, ഗൗരി നന്ദ തുടങ്ങിയവരും സച്ചിക്ക് അന്തിമോപചാരം അര്‍പ്പിക്കാന് എത്തിയിരുന്നു.\nഅയ്യപ്പനും കോശിയുമായിരുന്നു സച്ചിയുടെ സംവിധാനത്തില് അവസാനമായി പുറത്തിറങ്ങിയ ചിത്രം. മലയാളത്തില് തിരക്കഥാകൃത്തായി തുടക്കം കുറിച്ച ആളാണ് സച്ചി. സേതുവിനൊപ്പം ചേര്‍ന്നാണ് തുടക്ക കാലത്ത് അദ്ദേഹം തിരക്കഥകള് എഴുതിയിരുന്നത്. പിന്നീട് പൃഥ്വിരാജിനെ നായകനാക്കി അനാര്‍ക്കലി എന്ന ചിത്രം എടുത്ത് സംവിധാനത്തിലും അരങ്ങേറ്റം കുറിക്കുകയായിരുന്നു.\nഅയ്യപ്പനും കോശിക്കും പുറമെ കഴിഞ്ഞ വര്‍ഷം ഡ്രൈവിംഗ് ലൈസന്‍സ് എന്ന ചിത്രവും സച്ചിയുടെതായി വലിയ വിജയമായി മാറിയിരുന്നു. തുടരെ രണ്ട് വിജയ ചിത്രങ്ങള് പ്രേക്ഷകര്‍ക്ക് സമ്മാനിച്ചുകൊണ്ടാണ് അദ്ദേഹം നമ്മെ വിട്ടുപോയിരിക്കുന്നത്. സച്ചിക്ക് ആദരാഞ്ജലികള് നേര്‍ന്ന് സോഷ്യല് മീഡിയയിലും നിരവധി പേര് എത്തിയിരുന്നു.\nKalakkatha Song Singer Nanchamma Get Emotional At Sachy's Funeral


T20 World Cup | നാല് നെറ്റ് ബൗളര്‍മാരെ നാട്ടിലേക്ക് തിരികെ അയച്ച് ഇന്ത്യ – News18 Malayalam\nഷഹ്ബാസ് അഹ്മദ്, വെങ്കടേഷ് അയ്യര്, കൃഷ്ണപ്പ ഗൗതം, കരണ് ശര്‍മ എന്നിവരാണ് നാട്ടിലേക്ക് മടങ്ങിയത്.\nഇന്ത്യൻ ടീം പരിശീലനത്തിനിടെ (Image: BCCI, Twitter)\nLast Updated : October 23, 2021, 16:08 IST\nടി20 ലോകകപ്പില്(T20 World Cup) ഇന്ത്യന് ടീമിന്റെ ഭാഗമായിരുന്ന നാല് നെറ്റ് ബൗളര്‍മാരെ(Net bowlers) യുഎഇയില് നിന്ന് നാട്ടിലേക്ക് തിരികെ അയച്ചു. ഷഹ്ബാസ് അഹ്മദ്, വെങ്കടേഷ് അയ്യര്, കൃഷ്ണപ്പ ഗൗതം, കരണ് ശര്‍മ എന്നിവരാണ് നാട്ടിലേക്ക് മടങ്ങിയത്. ഇവര് സയിദ് മുഷ്താഖ് അലി ട്രോഫിയില്(Syed Mushtaq Ali Trophy) കളിക്കും. നവംബര് നാലിനാണ് സയിദ് മുഷ്താഖ് അലി ട്രോഫി ആരംഭിക്കുന്നത്.\nഇവര്‍ക്ക് മാച്ച് പ്രാക്ടീസ് ലഭിക്കുന്നതിന് വേണ്ടിയാണ് ബിസിസിഐയുടെ തീരുമാനം എന്നാണ് റിപ്പോര്‍ട്ട്. ടി20 ലോകകപ്പ് ടൂര്‍ണമെന്റ് തുടങ്ങി കഴിഞ്ഞാല് നെറ്റ് സെഷനുകള് അധികമുണ്ടാവില്ല. നാട്ടിലേക്ക് മടങ്ങി മുഷ്താഖ് അലി ട്രോഫി കളിക്കുന്നതാവും ഈ താരങ്ങള്‍ക്കെല്ലാം ഗുണം ചെയ്യുക എന്നാണ് സെലക്ടര്‍മാര് വിലയിരുത്തിയത്.\nഐപിഎല് ടീമുകളുടെയും ഭാഗമായിരുന്നു ഈ നാല് താരങ്ങള്. എന്നാല് വെങ്കടേഷ് അയ്യര്‍ക്കും ഷഹ്ബാസ് അഹ്മദിനും മാത്രമാണ് ഐപിഎല്ലില് കൂടുതല് മത്സരങ്ങള് കളിക്കാനായത്. യുഎഇയില് നടന്ന മത്സരങ്ങളില് കൊല്‍ക്കത്തക്ക് വേണ്ടി ഇന്നിങ്‌സ് ഓപ്പണ് ചെയ്തിരുന്നത് വെങ്കടേഷ് അയ്യര് ആയിരുന്നു. ബാംഗ്ലൂരിന് വേണ്ടിയാണ് ഷഹ്ബാസ് ഇറങ്ങിയത്.\nലോകകപ്പിലെ ഇന്ത്യയുടെ ആദ്യ മത്സരം നാളെ പാകിസ്ഥാന് എതിരെയാണ്. രാത്രി 7.30ന് ദുബായിലാണ് മത്സരം. 2019 ഏകദിന ലോകകപ്പിന് ശേഷം ആദ്യമായാണ് പാകിസ്ഥാനും ഇന്ത്യയും ഏറ്റുമുട്ടുന്നത്.\nഐസിസി ടി20 ലോകകപ്പ് പോരാട്ടങ്ങള്‍ക്ക് അരങ്ങുണരുകയാണ്. ഇത്തവണത്തെ ലോകകപ്പില് ഏറ്റവും ആകര്‍ഷകം ചിരവൈരികളായ ഇന്ത്യയും പാകിസ്ഥാനും തമ്മിലുള്ള പോരാട്ടം തന്നെയാണ്. ഒക്ടോബര് 24നാണ് ഈ മത്സരം. വിജയ സാധ്യത കൂടുതല് ഇന്ത്യക്കാണെങ്കിലും പാകിസ്ഥാനെ എഴുതിത്തള്ളാനാവില്ല. ഇതുവരെ ഇന്ത്യയെ ലോകകപ്പില് തോല്‍പ്പിക്കാന് പാകിസ്ഥാന് സാധിച്ചിട്ടില്ല എന്ന ചരിത്രമാണ് നിലവിലുള്ളത്. ചരിത്രം നിലനിര്‍ത്താന് ഇന്ത്യയും അത് തിരുത്താന് പാകിസ്ഥാനും ഇറങ്ങുമ്പോള് ഇത്തവണ പോരാട്ടം തീപാറുമെന്ന് ഉറപ്പ്.\nമുന് താരങ്ങള് ഉള്‍പ്പെടെ മത്സരവിജയികളെ പ്രവചിപിച്ചുകൊണ്ട് സജീവമായി രംഗത്തുണ്ട്. ഇപ്പോഴിതാ മത്സരത്തില് ക്യാപ്റ്റന്‍സി നിര്‍ണായകമാകും എന്ന് പറയുകയാണ് പാക് ബാറ്റിംഗ് കണ്‍സള്‍ട്ടന്റും മുന് ഓസീസ് സ്റ്റാര് ഓപ്പണറുമായ മാത്യു ഹെയ്ഡന്.\n'ഐപിഎല്ലില് കണക്കുകള് നോക്കിയാല് മുന് റെക്കോര്‍ഡുകള് പോലെ വ്യക്തിഗത പ്രകടനം നല്ലതായിരുന്നില്ലെങ്കിലും ചെന്നൈ സൂപ്പര് കിംഗ്സിനെ എം എസ് ധോണിയും കൊല്‍ക്കത്ത നൈറ്റ് റൈഡേഴ്സിനെ ഓയിന് മോര്‍ഗനും ഫൈനലിലേക്ക് നയിച്ചു. ഇതില് ഇരുവര്‍ക്കും നിര്‍ണായക പങ്കുണ്ടായിരുന്നു. വരും മത്സരത്തിലും(ഇന്ത്യ-പാക്) ക്യാപ്റ്റന്‍സി നിര്‍ണായകമാകും. വളരെ ചെറിയ തെറ്റുപോലും വിധിയെഴുത്തിനെ സ്വാധീനിക്കും'- ഹെയ്ഡന് പറഞ്ഞു.\nലോകകപ്പ് മത്സരങ്ങളില് ഇന്ത്യക്കെതിരെ ജയം നേടാന് പാക് ടീമിന് ഇതുവരെയും കഴിഞ്ഞിട്ടില്ല. ഏകദിന ലോകകപ്പുകളില് ഇതുവരെ ഏഴ് തവണയാണ് ഇരുവരും നേര്‍ക്കുനേര് വന്നത്. ഇതില് ഏഴ് തവണയും ഇന്ത്യക്കൊപ്പമായിരുന്നു ജയം. ടി20 ലോകകപ്പില് അഞ്ച് തവണ നേര്‍ക്കുനേര് ഏറ്റുമുട്ടിയപ്പോഴും ജയം ഇന്ത്യയുടെ കൂടെ നിന്നു. അവസാനമായി 2019 ഏകദിന ലോകകപ്പിലാണ് പാകിസ്ഥാനും ഇന്ത്യയും തമ്മില് ഏറ്റുമുട്ടിയത്. രോഹിത് ശര്‍മ്മയുടെ സെഞ്ചുറി മികവില് മത്സരത്തില് 89 റണ്‍സിന്റെ ഏകപക്ഷീയ വിജയം ഇന്ത്യ നേടിയിരുന്നു.\nFirst published: October 23, 2021, 16:04 IST\nBCCIICC T20 World CupSYED MUSHTAQ ALI TROPHY


12 Jan 2019 6:41 AM GMT\nരാഹുൽ ഗാന്ധി ഇപ്പോൾ പഴയ രാഹുൽ ഗാന്ധിയല്ലെന്ന് കോണ്‍ഗ്രസ്സ് പ്രവർത്തക സമിതിയംഗം എകെ ആന്റണി. നരേന്ദ്രമോദി പോലും രാഹുലിനെ പേടിക്കുന്നുണ്ട്. ഇന്നലെ നടന്ന കെപിസിസി ജനറൽ ബോഡിയിൽ സംസാരിക്കുകയായിരുന്നു അദ്ദേഹം. അനുഭവ സമ്പത്താര്‍ജ്ജിച്ചു പടിപടിയായി രാഹുല് വളര്‍ന്നു കഴിഞ്ഞു. മോദിയെ തോല്‍പ്പിക്കാന് രാഹുലിന് മാത്രമേ സാധിക്കുകയുള്ളൂ. ഇന്ത്യന് നാഷണല് കോണ്‍ഗ്രസ്സിലെ ഏറ്റവും തല മുതിര്‍ന്ന, ആദര്‍ശ രാഷ്ട്രീയത്തില് കോണ്‍ഗ്രസ്സ് മാതൃകയായി ഉയര്‍ത്തിക്കാട്ടുന്ന എ കെ ആന്‍റണി കൂട്ടിച്ചേര്‍ത്തു. ഇന്ദിരാ ഗാന്ധിയുടെ അപ്രതീക്ഷിത മരണ ശേഷം അധികാരത്തിന്റെ സോപാനങ്ങളിലേക്ക് എടുത്തുയര്‍ത്തപ്പെടുകയും പിന്നെ പടിപടിയായി വളര്‍ന്നു കോണ്‍ഗ്രസ്സ് നായകനാകുകയും ചെയ്ത രാഹുലിന്റെ പിതാവ് രാജീവ് ഗാന്ധിയുടെ വളര്‍ച്ച കണ്ടിട്ടുള്ള ഈ നേതാവിന്റെ വാക്കുകള് എന്തായാലും പാഴ് വാക്കുകളായി തള്ളിക്കളയാന് കഴിയില്ല.\nഎന്നാല് 'രാഹുല് പഴയ രാഹുലല്ല' എന്ന പ്രയോഗത്തിലെ ട്രോള് കുഴി കേരളത്തിലെ കോണ്‍ഗ്രസ്സിന്റെ ഡിജിറ്റല് മീഡിയ മേധാവിയായി ചുമതല ഏറ്റെടുത്ത മകന് അനില് ആന്റണിയോട് ആന്റണി ചോദിച്ചു മനസിലാക്കേണ്ടിയിരുന്നു എന്നാണ് തുടക്കത്തില് തന്നെ പറയാനുള്ളത്.\nനേരത്തെ ഇതേ കണക്ക് പരാമര്‍ശം മുന് ഡല്‍ഹി മുഖ്യമന്ത്രി ഷീലാ ദീക്ഷിത് നടത്തി കുഴപ്പത്തിലായിരുന്നു. ‘രാഹുല് ഗാന്ധി ഇപ്പോഴും പക്വത കൈവരിച്ചിട്ടില്ല… പക്വത കൈവരിക്കാന് അദ്ദേഹത്തിന്റെ പ്രായം അനുവദിക്കുന്നില്ല. തന്റെ നാല്‍പതുകളിലാണ് അദ്ദേഹം. ദയവായി അദ്ദേഹത്തിന് അല്‍പം സമയം നല്‍കൂ,’ 2017ല് നടന്ന വിവിധ സംസ്ഥാനങ്ങളിലേറ്റ തിരഞ്ഞെടുപ്പ് പരാജയത്തെ തുടര്‍ന്നാണ് ഷീല ദീക്ഷിതാണ് ഇങ്ങനെ പറഞ്ഞത്. തങ്ങളുടെ 'പപ്പുമോന്' വിളിക്കുള്ള അംഗീകാരമായാണ് ഈ പ്രസ്താവനയെ ബിജെപി കണ്ടത്.\nഅതേ ഷീലാ ദീക്ഷിത് രാഹുല് അദ്ധ്യക്ഷനായ കോണ്‍ഗ്രസ്സ് പാര്‍ട്ടിയുടെ ഡല്‍ഹി പ്രദേശ് കോണ്‍ഗ്രസ്സ് അധ്യക്ഷയായി ചുമതല ഏറ്റെടുത്തിരിക്കുകയാണ് ഇപ്പോള്. തന്നെ നാണം കെടുത്തി തോല്‍പ്പിച്ച ആം ആദ്മി പാര്‍ട്ടിയുമായി കൈകോര്‍ക്കാന് ചര്‍ച്ചകള് നടക്കുന്നതിനിടയിലാണ് മുന് ഡല്‍ഹി മുഖ്യമന്ത്രിയുടെ ഈ ചുമതല എല്‍ക്കല് എന്നുകൂടി ശ്രദ്ധിയ്ക്കണം.\nഎന്തായാലും ബിജെപിക്കാര്‍ക്ക് മാത്രമല്ല സ്വന്തം പാര്‍ട്ടിയിലെ തല നരച്ചവര്‍ക്ക് കൂടി രാഹുലിനെ കുറിച്ചുണ്ടായിരുന്ന കാഴ്ചപ്പാട് മാറുന്നു എന്നു വേണം ഷീലാ ദീക്ഷിത്, എകെ ആന്‍റണി എന്നിവരുടെ നടപടികളില് നിന്നും പ്രസ്താവനകളില് നിന്നും മനസിലാക്കേണ്ടത്.\nഉദാഹരണത്തിന് കഴിഞ്ഞ ദിവസത്തെ ചില സംഭവങ്ങള് നോക്കുക. നിർമല സീതാരാമനെ ഇറക്കി മോദി റാഫേൽ വിഷയത്തിൽ നിന്നും ഒളിച്ചോടുകയാണെന്ന കോൺഗ്രസ് അധ്യക്ഷന് രാഹുൽ ഗാന്ധിയുടെ പ്രസ്താവനയെ ചൊല്ലി ഉയര്‍ന്ന വിവാദം തന്നെ.\nറഫാൽ ഇടപാടിൽ താനുന്നയിച്ച ആരോപണങ്ങൾക്കും വാദങ്ങൾക്കും ഒരു സ്ത്രീയെ ഇറക്കി മോദി ഒളിച്ചോടിയെന്നാണ് രാഹുൽ ഗാന്ധി പറഞ്ഞത്. ധൈര്യമുണ്ടെങ്കിൽ ആണായി നിന്ന് മറുപടി തരണമെന്നുമായിരുന്നു രാഹുലിന്റെ പ്രതികരണം.\nആ ട്വീറ്റ് ഇങ്ങനെ:\nഅപകീർത്തികരവും സ്ത്രീ വിരുദ്ധവുമായ പരാമർശം നടത്തിയെന്നാരോപിച്ച് രാഹുല് ഗാന്ധിക്ക് ദേശീയ വനിതാ കമ്മീഷൻ നോട്ടീസ് അയച്ചെങ്കിലും മോദിയുടെ നേര്‍ക്ക് നേരെ നിന്നു വര്‍ത്തമാനം പറയാന് പയ്യന് പഠിച്ചു കഴിഞ്ഞു എന്നു കോണ്‍ഗ്രസ്സിലെ വൃദ്ധന്‍മാര്‍ക്ക് ബോധ്യപ്പെടാന് ഈ വിവാദം ഇടയാക്കിയെന്ന് വേണം കരുതാന്.\nഇനി ഇന്നലെ യു എ യിലെ പ്രവാസികളെ അഭിസംബോധന ചെയ്തുകൊണ്ട് രാഹുല് നടത്തിയ ആവേശകരമായ പ്രസംഗമാണ് മറ്റൊന്ന്.\n“ഞാന് മരിക്കുന്നത് വരെ എന്റെ വാതിലുകൾ നിങ്ങൾക്കായി തുറന്നിട്ടിരിക്കുന്നു. നിങ്ങൾ എവിടെനിന്നും വരുന്നു, സ്ത്രീ ആണോ പുരുഷൻ ആണോ, പ്രായമുള്ളവർ ആണോ യുവാവാണോ എന്നൊന്നും എനിക്ക് പ്രശ്നമല്ല. എന്റെ ഹൃദയവും ചെവിയും എന്നും നിങ്ങൾക്കായി തുറന്നിരിക്കും. എങ്ങിനെ നിങ്ങളെ സഹായിക്കാമെന്ന് മാത്രം പറഞ്ഞാൽ മതി. നിങ്ങളെ സേവിക്കാനായി എപ്പോഴും ഞാൻ കാത്തിരിക്കും.”\nഎന്റെ ഹൃദയം ഇന്ത്യയ്ക്ക് വേണ്ടി തുടിക്കുന്നു എന്നൊക്കെ പണ്ട് തന്റെ പിതാവ് രാജീവ് ഗാന്ധി പറഞ്ഞതുപോലെ ഒരൈറ്റം. “എന്റെ ‘മൻ കി ബാത്’ കേൾപ്പിക്കാനല്ല, നിങ്ങളെ കേൾക്കാനാണു ഞാൻ വന്നത്.” പരോക്ഷമെങ്കിലും വ്യക്തമായി തന്നെ തന്റെ എതിരാളിയെ രാഹുല് ഇവിടെ സ്കെച്ച് ചെയ്തിരിക്കുന്നു.\nദുബയ് ഇന്റർ നാഷണൽ ക്രിക്കററ് സ്റ്റേഡിയത്തിൽ അദ്ദേഹത്തെ ആയിരങ്ങളാണ് കേൾക്കാനെത്തിയത്. ഈ ആയിരങ്ങള് മോദിക്കും സിപിഎമ്മിനും മാത്രമല്ല ബിജെപിയിലേക്ക് കാലൂന്നാന് തയ്യാറെടുക്കുന്ന കേരളത്തിലെ ചില കോണ്‍ഗ്രസ്സ് നേതാക്കള്‍ക്കും കൂടിയുള്ള വാണിംഗ് സിഗ്നല് കൂടിയാണ്.\nഇനി ഇന്നലത്തെ ആന്റണിയുടെ പ്രസംഗത്തിലേക്ക് ഒരിക്കല് കൂടി; "എന്തു വില കൊടുത്തും എന്തു വിട്ടുവീഴ്ച ചെയ്തും ആര് എസ് എസ് നിയന്ത്രിത മോദി ഭരണത്തിനു അന്ത്യം കുറിക്കാന് കോണ്‍ഗ്രസ്സ് ശ്രമിക്കും."\nഅതേ, രാഹുല് മാത്രമല്ല ആന്റണിയും പഴയ ആന്റണി അല്ല.\nakantony AnilAntony bjp congress NarendraModi rahulgandhi uaespeech


സുലൈമാനി ഇന്ത്യയിലും ഭീകരാക്രമണത്തിന് പദ്ധതിയിട്ടു! ഞങ്ങള് ഇല്ലാതാക്കിയത് നമ്പര് വണ് ഭീകരനെയെന്ന് അമേരിക്കന് പ്രസിഡന്റ് - BIGNEWSLIVE | Latest Malayalam News\nഖാസിം സുലൈമാനി ന്യൂഡല്‍ഹിയിലും ലണ്ടനിലും ഭീകരാക്രമണത്തിന് പദ്ധതിയിട്ടിരുന്നതയി ട്രംപ് പറഞ്ഞു.\nലോസ് ആഞ്ചലസ്: അമേരിക്കന് വ്യോമാക്രമണത്തില് കൊല്ലപ്പെട്ട ഇറാനിലെ സൈനിക ജനറല് ഖാസിം സുലൈമാനി ഇന്ത്യയിലടക്കം ഭീകരാക്രമണത്തിന് പദ്ധതിയിട്ടിരുന്നതായി യുഎസ് പ്രസിഡന്റ് ഡൊണാള്‍ഡ് ട്രംപ്. സുലൈമാനിയെ വധിച്ചതിന് പിന്നാലെ നടത്തിയ വാര്‍ത്താ സമ്മേളനത്തിലായിരുന്നു ട്രംപിന്റെ ഈ വെളിപ്പെടുത്തല്. ഖാസിം സുലൈമാനി ന്യൂഡല്‍ഹിയിലും ലണ്ടനിലും ഭീകരാക്രമണത്തിന് പദ്ധതിയിട്ടിരുന്നതയി ട്രംപ് പറഞ്ഞു.\nഇറാഖില് റോക്കറ്റ് ആക്രമണത്തില് ഒരു യുഎസ് പൗരന് കൊല്ലപ്പെടുകയും നാലുപേര്‍ക്ക് പരിക്കേല്‍ക്കുകയും ചെയ്തു. ബാഗ്ദാദില് ഞങ്ങളുടെ എംബസിക്ക് നേരേയും ആക്രമണമുണ്ടായി. ഇതെല്ലാം സുലൈമാനിയുടെ നിര്‍ദേശമനുസരിച്ചായിരുന്നുവെന്നാണ് ട്രംപിന്റെ വെളിപ്പെടുത്തല്.\nസുലൈമാനിയെ വധിച്ചത് യുദ്ധത്തിലേക്ക് നയിക്കില്ലെന്നും, യുദ്ധം ഇല്ലാതാക്കാനാണ് സുലൈമാനിയെ കൊലപ്പെടുത്തിയതെന്നുമായിരുന്നു ട്രംപിന്റെ വിശദീകരണം. ലോകത്തിലെ നമ്പര് വണ് ഭീകരനെയാണ് തന്റെ നിര്‍ദേശമനുസരിച്ച് യുഎസ് സൈന്യം വധിച്ചത്. അമേരിക്കന് നയതന്ത്ര, സൈനിക ഉദ്യോഗസ്ഥര്‍ക്കെതിരെ അതിക്രൂരമായ ആക്രമണം നടത്താനായിരുന്നു സുലൈമാനി പദ്ധതിയിട്ടിരുന്നത്. പക്ഷേ, അദ്ദേഹത്തെ ഞങ്ങള് പിടികൂടി ഇല്ലാതാക്കി- ട്രംപ് വ്യക്തമാക്കി.\nTags: dronald trump\n'ആസിഡ് ആക്രമണത്തെ അതിജീവിച്ചവരെ യഥാര്‍ത്ഥ പോരാളികളായി ചിത്രീകരിക്കുന്നത് കാണുമ്പോള് സന്തോഷമുണ്ട്'; 'ഛപാകി'നെ കുറിച്ച് ലക്ഷ്മി അഗര്‍വാള്